
»Onaj, koji se malo udube 
u misterij utjelovljenja Sina 
Božjega i koji samo malo 
shvati svu dubinu ljubavi 
Božje prema čovjeku, taj 
če na ljubav odgovoriti lju¬ 
bavlju i život svoj udesiti 
prema načelima Evanđelja 
Sina Božjega*« 

A. kard> Stepinac, Pismo 
dr. Ivi Andresu, 17.XII.1953. 


God. 4 (1997) 10. veljače GLASNIK POSTULATURE Broj 1-2 Cijena 5 kn 








PAPINA RIJEČ: 

Novi blaženici govore 
na osobit način 
jezikom Križa 


Na svetkovinu Krista Kralja, 24. studenoga 1996., 
u bazilici sv. Petra u Vatikanu, Papa Ivan Pavao II. pro¬ 
glasio je blaženima svećenike mučenike nacističkog 
progona Crkve vlč. Otta Neururera i vlč. Jakoba Gap- 
pa, te blaženom s. Catherine Jarrige, dominikansku tre- 
ćoredicu koja je još za života bila zvana »redovnica si¬ 
romaha«. 

Premda su novi blaženici živjeli u razmaku od go¬ 
tovo 100 godina, iskusili su strahote progona Crkve ko¬ 
ji, čini se, u Europi nikad nisu prestajali. Naime, pro¬ 
gon Crkve za vrijeme Francuske revolucije u mnogome 
sliči nacističkom progonu koji se u ovom stoljeću obo¬ 
rio na nju. Stoga je svjedočanstvo novih blaženika još 
jedna potvrda već prokušane i proživljene zbilje da je 
mučeništvo stalna zbilja života Crkve, dok se progoni¬ 
telji smjenjuju, mijenjajući samo ime. 

Ivan Pavao II. već je proglasio mučenike komuni¬ 
stičkog progona Crkve, koji je u godinama prije Dru¬ 
goga svjetskog rata odnio tisuće nevinih žrtava u Špa¬ 
njolskoj, osobito ubijajući svećenike, redovnike i 
redovnice. Taj progon je prije i poslije bezbožnog nasi¬ 
lja u Španjolskoj u zemljama pod Staljinovim oblikom 
komunizma počinio zločine nad desecima i stotinama 
tisuća nevinih. Jedna od tih žrtava bio je i Sluga Božji 
Alojzije Stepinac, za čije proglašenje blaženim ne pre- 
stajemo upućivati molbe Presvetome Trojstvu i čijem 
se zagovoru utječemo da bismo u borbama života sa¬ 
čuvali vjeru. 

Za ovaj dvobroj Glasnika izabrana je poruka Sve¬ 
tog Oca upućena vjernicima iz Austrije i Francuske, ko¬ 
ji su došli u Rim na proglašenje novih blaženika. Što je 
Papa rekao njima, poručio je cijeloj Crkvi, pa tako i 
Crkvi u Hrvata. Naime, primajući spomenute hodo¬ 
časnike u posebnu audijenciju u dvorani Pavla VI., 
Sveti Otac je rekao: 

»Novi blaženici govore na osobit način jezikom 
Križa, jer nas nose unatrag u vremena u kojima su 
kršćani bili progonjeni. Ostavili su nam velebnu 
žrtvu; u njima »se sukobiše smrt i život u čudesnoj 
borbi« (kako nas podsjeća uskrsna posijednica). 
Premda se čini da je pobijedila smrt, oni su, prema 
božanskom planu spasenjskog osolobođenja, na dar 
primili puninu života. 

Sva braća i sve sestre koji su trpjeli poradi vlasti¬ 
te vjere, na izvrstan su načun sudjelovali u križu Kri¬ 
stovom. Križ sa svojim udioništvom u smrti nosi mr¬ 
tvo tijelo Kristovo sve dok se »sve ne zbude«. To 
otajstvo se nastavlja u povijesti svijeta. Na isti način 
se nastavlja izvrsno oslobođenje, koje će uvijek biti 



Ivan Pavao II. za vrijeme 1. večernje uoči 1. adventske 
nedjelje 1996., započinje prvu godinu pripreme za Jubilejsku 
godinu o nadolasku 3. tisučlječa 


povezano uz kal vari jski križ. Posredstvom toga križa 
Bog neće umrijeti nikada u ljudskoj povijesti. 

Slavlje proglašenja blaženim ima u sebi nečega 
žalosnog i svečanog. Ono je primjer konačne Kristo¬ 
ve pobjede na kraju vremena. Ponesite kući malo te 
nade; jer bi bilo uistinu premalo kad ne bi ostalo 
ništa drugo osim lijepog sjećanja na dan proveden u 
Rimu i datum u liturgijskom kalendaru kad se spo¬ 
minjemo blaženika. Mučenici Jakob Gapp i Otto Ne- 
ururer utjelovljuju poziv da u svakidašnjem našem 
životu budemo kršćani; oni žele biti oduševljavajući 
primjer za naš život. 

Otac Jakob Gapp je za nas uzor milosti poradi 
svoga hrabrog svjedočenja istine. Njegov život i nje¬ 
gova smrt imaju nešto od Ivana Krstitelja, koji je od- 
važno rekao nasilniku: »Ne smiješ ...«, i radi toga je 
bio ubijen. Otac Gapp je primjer nezgodnog opomi- 
njača kad se radi o istini koju je Krist objavio. 

Župnik Otto Neururer nas uvijek podsjeća na 
svetost sakramenta kršćanske ženidbe, radi koje je 
stavljen u zatvor, i na vjernost svećeničkog služenja, 
poradi kojega je bio ubijen. Njegovo svjedočanstvo 
sadrži stoga dva upornja kršćanskog života. 

Kad se vratite kući, molim vas čuvajte u svojem 
srcu spomen, primjer i pouku ove dvojice velikana. 


Na naslovnoj stranici: 

STJEPAN ĐUKIĆ-PIŠTA: Katedrala i kardinal Stepinac; autor je pokušao prikazati Slugu Božjega Alojzija Stepinca u 
nadrealističnom odnosu na ostale elemente na slici , ali u potpunom jedinstvu s Božjim narodom i simbolima njegove 
vjere i njegove povijesti (Hrvatski grb, Bašćanska ploča i Višeslavova krstionica). Vjernici svojim položajem u odnosu na 

zaufani da će nam oni po svom za¬ 
govoru biti blizu (...). 

Catherine Jarrige bila je pro¬ 
zvana »sestrica siromaha« (...); živ¬ 
jela je u posvećenom životu, kao 
zaručnica Jedine Ljubavi, ljubavi 
koja sadrži, nadilazi i oživljuje sve 
druge, ljubavi Krista uskrsloga. 

Njezina ljubav se očitovala u 
stalnoj brizi za sve potrebnike. Si¬ 
romasi, zatvorenici, bolesnici i 



OTTO NEURURER rodio se 25. 
ožujka 1882. u malom, brdovitom, 
mjestu Piller. Bio je dvanaesto i pos¬ 
ljednje dijete roditelja poljodjelaca i 
mlinara. Bijaše intelektualno vrlo na¬ 
daren, a po naravi je naginjao melan¬ 
koliji i malodušju. Životopisci su uo¬ 
čili da je ta nagnuća naravi poprimio 
od vrlo pobožne i radišne majke. 
Otto bijaše osjetljive savjesti, često 
prožet obeshrabrenjem, što se kod 
mnogih doimalo kao manjak za na¬ 
gnuće životu kršćanskih velikana. 

Nakon ređenja i mlade mise 
proslavljene u rodnom Pilleru, 3. 
srpnja 1907., Otto je privremeno 
posluživao nekoliko župa, a 1932. 
imenovan je župnikom u Goet- 
zensu. Provodio je život proživ¬ 
ljene vjere i molitve. Kad su naci¬ 
sti okupirali Austriju, otpočeli su 
progon Katoličke crkve. Ubijeno 
je mnogo ljudi, a jedan dio odve¬ 
den je u logore. Kad je po savjesti, 
vršeći svoju svećeničku dužnost, 
jednoj djevojci svjetovao da se ne 
uda za jednog rastavljenog i na 


umirući s olakšanjem su iščekivali 
njezin pojavak, jer im je ona do¬ 
nosila jakost i utjehu u kušnjama. 
Svi koji se među vama posvećuju 
njima, neka ovdje nađu izričaj 
moje zahvalnosti i zahvalnosti 
čitave Crkve! Neka ustrajno nastave 
ublaživati trpljenja tijela i duše. 

Primjerom svog života, vrše¬ 
njem službe, duhom molitve i ve¬ 
likodušnog služenja bližnjemu. 


zlu glasu čovjeka, navukao je na 
sebe osvetu i mržnju nacističkih 
vlasti. Pod izlikom da se klevet¬ 
nički ponio prema »njemačkom 
braku«, uhićen je 15. prosinca 1938. 
i odveden u zatvor u Innsbruck, po¬ 
tom je premješten u logor u Dachau 
i napokon u Buchenwald. Unatoč 
slabije fizičke građe, sva je protivlje¬ 
nja i poniženja, mučenja i trpljenja, 
podnosio strpljivo i potpunim po¬ 
uzdanjem u Boga. Kad su nadgled¬ 
nici logora uočili da je u logoru kr¬ 
stio jednog zatočenika, premješten 
je u »bunker«, gdje je 30. svibnja 
1940. osuđen na smrt. Ubili su ga 
tako, da su ga vezali za gredu i obje¬ 
sili glavom prema dolje. Svećenik 
zatočenik koji je promatrao njegovo 
smaknuće posvjedočio je da je Otto, 
tiho moleći, svoju dušu predao Bo¬ 
gu. Bio je prvi svećenik žrtva naci¬ 
stičkog progona. 

Biskupijski dio postupka za 
njegovo proglašenje blaženim ot¬ 
počeo je u Innsbrucku 20. studeno¬ 
ga 1983. Papa Ivan Pavao II. potpi¬ 
sao je 12. svibnja 1996. dekret o 
mučeništvu Otta Neururera. Pro¬ 
glašen je blaženim u bazilici sv. Pe¬ 
tra u Rimu, 24. studenoga 1996. 


JAKOB GAPP rodio se 26. srp¬ 
nja 1897. u mjestu VVattens u Tiro¬ 
lu, kao sedmo dijete Martina i An- 
tonije Wach. Kao srednjoškolac u 
Hallu postao je članom Marijine 
kongregacije. Godine 1915. prijavio 
se kao dobrovoljac na bojišnicu Pr¬ 
vog svjetskog rata u sjevernoj Italiji. 
Nakon jednogodišnjeg predaha, po 
povratku s ratišta, godine 1920. 
Jakob je, sa željom da postane sve¬ 
ćenikom, pristupio Redu marija- 
nista. Nakon teološkog naukova¬ 


Catherine Jarrige se posvema da¬ 
rovala Gospodinu. Neka ona bude 
među vama, draga braćo i sestre, 
prava prijateljica, nadahniteljica i 
voditeljica prema Kristu Spasite¬ 
lju! Njoj povjeravam vaš kršćan¬ 
ski život, vaš apostolat, i molim je, 
onako kako molim blažene Otta 
Neururera i Jakoba Gappa, da vas 
prate na putovima Božjeg kraljev¬ 
stva.« 


nja u Frieburgu, u Švicarskoj, da¬ 
na 5. travnja 1930. zaređen je za 
svećenika. Prve godine svećeniš- 
tva proveo je na Marijanskom in¬ 
stitutu u Grazu, gdje se odlikovao 
poučavanjem vjeronauka i poslu¬ 
živanjem siromaha. 



t 

* , W 



Prosuđujući da je priključenje 
Austrije nacističkoj Njemačkoj po¬ 
vreda pravde, suprotstavio joj se 
jedinstvenim oružjem vjere i kul¬ 
ture. Unatoč prijetnji i progonu 
Crkve, Jakob je, u skladu s encikli¬ 
kom Mit brennender Sorge Pape 
Pia XI., objavljenom 13. ožujka 
1938., odvažno branio istine kr¬ 
šćanske vjere, kršćanskih vrijedno¬ 
sti i poslanje Crkve. Dapače, razo- 
bličavao je pogubnost nacističke 
teorije, te vjernike poticao na svje¬ 
dočanstvo kršćanskog života, a te 
je misli uvrstio i u odgoj savjesti 
osoba koje su bile povjerene nje¬ 
govoj pastirskoj brizi. U propovi¬ 
jedi u VVattensu, 11. prosinca 1938., 
otvoreno je branio ugled i poslanje 

Pape i Svete Stolice protiv klevet¬ 
ničke propagande nacističkih vla¬ 
stodržaca, te pobijaj uči Rosenber- 
gove rasističke teze objavljene u 
knjizi Mit dvadesetog stolječa 
(Der Mythos des zwanzigsten Ja- 
hrhunderts). Znakovita je ta nje¬ 
gova propovijed i poradi ispovije¬ 
sti vjere i spremnosti umrijeti za 
nju, rekavši: »Moj ideal bio bi pro¬ 
liti krv za Isusa Krista i za Crkvu!« 

Jer ga je njemačka tajna polici¬ 
ja namjeravala uhititi, poglavari 
su Jakoba premjestili u Španjol¬ 
sku. No i tamo ga je Gestapo ot¬ 
krila i uhitila. U tijeku istražnog 
postupka Jakob je ustvrdio: »Meni 
je kao svečeniku dužnost nauča¬ 
vati istinu i pobijati zabludu. Ba¬ 
ština vjere Crkve može se spasiti i 
sačuvati samo uz uvjet da bude 
katolika, i nadasve svečenika, koji 
če biti spremni sve žrtvovati u 
obranu stvari Crkve, koju ja poi- 
stovječujem sa stvari Božjom.« 
Gestapo ga je prijevarom 5. stude¬ 
noga 1942. prebacila preko Fran¬ 
cuske u Berlin. Dana 2. srpnja je 
osuđen na smrt odrubljenjem gla¬ 
ve. Kazna je izvedena 13. kolovo¬ 
za 1942. Prije samog smaknuča 
napisao je dva pisma, jedno gene¬ 
ralnom vikaru Marijine družbe a 
drugo bližoj rodbini. Oba svjedo¬ 
če o njegovoj spremnosti na smrt 
radi obrane časti Božje i o vjeri u 
vječni život. U pismu rodbini je 
napisao: »Nastojte sveto živjeti i 
sve podnositi radi ljubavi Božje, 
da bismo se jednog dana našli 
zajedno u Nebu. Pozdravljam 
rodbinu i znance. U raju ču se 
svih spomenuti. Za vrijeme mo¬ 
ga trpljenja u zatvoru uvijek sam 
nastojao moliti za vas, i to ču na¬ 
staviti činiti u Nebu. Svim dra¬ 
gim pokojnicima prenijet ču vaše 
srdačne pozdrave. Nakon tegot- 
nih duševnih muka prispio sam 
k zaključku da je ovo najljepši 
dan mog života.« 

Postupak za proglašenje bla¬ 
ženim Jakoba Gappa otpočeo je u 
Beču 26. lipnja 1987., Papa Ivan 
Pavao II. potpisao je 6. travnja 
1996. dekret o mučeništvu, a bla¬ 
ženim je proglašen u bazilici sv. 
Petra u Rimu, 24. studenoga 1996. 



CATHERINE JARRIGE, domi¬ 
nikanska trečoredica ili »redovnica 
siromaha«, rođena je 4. listopada 
1754. kao posljednja od sedmoro 
djece u siromašnoj poljodjelskoj 
obitelji u mjestu Alvemia u Francu¬ 
skoj. Od ranog djetinjstva radila je 
u polju i u kući. S devet godina 
otpočela je posao sluškinje po obi¬ 
teljima. Ubrzo je naučila čipkarski 
zanat i preselila se u Mauriac. Bijaše 
razigrana i vesela djevojka, osobito 
izvrsna plesačica. Odlikovala se 
skromnošću i siromaštvom, te se na 
Božji poziv spremno odazvala po¬ 
služivati »životom ranjenih« siro¬ 
maha, bolesnika i siročadi. Veliko¬ 
dušno je pristupila u Treći red sv. 
Dominika, gdje se trajno nadah¬ 
njivala mislima sv. Katarine Sien- 
ske. Premda živeći u svijetu, pove¬ 
zana »redovničkim« duhom sa 
svojom zajednicom, uspijevala je 
sretno usklađivati molitveni i apo¬ 
stolski život. Dok bi ispruženom 
rukom molila milostinju, drugom 
je, sakrivenom ispod »škapulara«, 
prebirala zrnca krunice. Svoj je ži¬ 
vot posvećivala brigom za druge, 
udubljujući se sve više i više u otaj¬ 
stva Kristova života. Preko 60 godi¬ 
na nesebično je, poput sluškinje, 
dvorila siromahe i bolesnike, pre- 
poznavajući u njima lik trpećeg Kri¬ 
sta. Posluživala ih je, liječila i hrani¬ 
la kao da liječi, hrani i oblači Krista 
Gospodina. Ne malen dio dana 
obilazila je mjestom i za njih pri¬ 
bavljala potrebnu hranu, odjeću i 
lijekove. Radosno i šaljivo poticala 


bi darovatelja pokazujući pregaču 
svog habita: »Stavite!« »Štavite!« 
»A mogu uzeti i ja sama!« Svojom 
bi radošću nagnala ljude da daru¬ 
ju radosno i sve više. Kad bi srela 
siromašno ili ozeblo dijete, uzela 
bi ga za ruku i povela u svoju ku¬ 
ću, te ga ogrijala, nahranila i okr¬ 
pala mu poderanu odjeću. 

Kad su godine 1791. svećenici 
odbili potpisati učlanjenje u svje¬ 
tovno svećeničko društvo koje je 
promicala Nacionalna ustavotvor¬ 
na skupština, nasilno zadirući u 
crkveni život, za Crkvu u Francu¬ 
skoj je nastupilo vrijeme »kata¬ 
kombi«. Da bi sačuvali vjernost 
Crkvi i spasili život, svećenici su 
se morali sakrivati. Katarina je za 
njih pronalazila zaklon u planina¬ 
ma, kućama, skladištima žita, po¬ 
jatama. Kad su svećenici trpjeli 
glad i hladnoću, ona im je pribav¬ 
ljala hranu i odjeću, kad su trebali 
slaviti Euharistiju, ona je pribav¬ 
ljala liturgijsko ruho, hostije i vino 
za svetu službu. Kad su policijske 
ophodnje potraživale svećenike, 
ona bi im pronašla drugo sklo¬ 
nište. Nije marila što bi svoj život 
izložila opasnosti. Osjećala je sna¬ 
gu Duha Božjega, koju on daje ja¬ 
kim dušama. Kad je završila krva¬ 
va revolucija, Katarina se založila 
za obnovu Katoličke crkve u mje¬ 
stu i pokrajini Mauriac. Svoju je 
dušu izručila Bogu 4. srpnja 1836., 
praćena neizbrojivim mnoštvom i 
bogataša i siromaha koji su na taj 
način htjeli počastiti svoju »maj¬ 
ku«, koja je prema njima pokazi¬ 
vala nježnost svojstvenu Božjem 
milosrđu ili ih ispunjala božan¬ 
skom radošću. 

Biskupijski dio postupka za 
njezino proglašenje blaženom uz¬ 
napredovao je osnivanjem crkve¬ 
nog sudišta 1911. godine. Dekret o 
kreposnom životu Catherine Jarri- 
ge potpisan je 1953., a Papa Ivan Pa¬ 
vao II. odobrio je postupak o čudu 
koje se dogodilo na njezin zagovor, 
25. lipnja 1996. Gosp. Guy Bomett, 
potpuni i iznenadni ozdravljenik 
od tuberkuloznog meningitisa na 
zagovor nove blaženice, bio je 
nazočan njezinu proglašenju blaže¬ 
nom u bazilici sv. Petra u Rimu, 24. 
studenoga 1996. 

Priprema kršćana za treće tisućljeće 



Vodoskok na Trgu sv. Petra u Vatikanu kod »portone di bronzo« bio je postavljen 
već za vrijeme Pape Inocenta VIII. (+ 1492.); Madernino je djelo, koje je Bernini 
dotjerao i po njenom uzorku napravio onaj vodoskok s lijeve strane Trga , a 
postavljeni su 1677., za vrijeme Pape Inocenta XI. Vodom se napajaju Trajanovim 
vodovodom iz Lago Bracciano, te svim hodočasnicima, bez uznemirivanja, raz- 
veseljuju zakoračaj u baziliku sv. Petra, najveću crkvu na svijetu (Foto: N. Pintarić) 


»Isus Krist isti je jučer, danas i 
zauvijek!« (Heb 13, 8) 

Svečanom večernjom, u bazilici sv. 
Petra u Vatikanu, 30. studenoga 
1996., Sveti Otac Ivan Pavao II. za¬ 
počeo je trogodišnju pripremu Cr¬ 
kve za treče tisučlječe. Bila je to prva 
liturgijska molitva u novoj liturgij¬ 
skoj godini. Adventu 1996. godine, 
i neposredni početak snažnog 
zalaganja svih katoličkih vjernika, i 
brojnih krščana neka tolika, u obno¬ 
vi duhovnog života i apostolskog 
djelovanja. Otvaranje svetih vratiju 
u bazilici sv. Petra, kojim če se o 
Božiču 1999. godine otvoriti Jubi¬ 
larna godina spasenja, još če više, 
prema želji Svetoga Oca očitovanoj 
u nagovoru prigodom molitve An¬ 
đeoskog pozdravljenja 1. prosinca 
1996., pospješiti srca svih vjernika za 
dublju spoznaju Isusa Krista, Spasi¬ 
telja ljudskoga roda, za spremnije 
slušanje i prihvačanje Boga u svom 
životu, te za sustavno prihvačanje i 
pomaganje bližnjega. 

Prva jubilarna godina, koju je 
Papa Bonifacije VIII. proglasio 22. 
veljače 1300. godine, imala je svrhu 
potaknuti Božji narod na iskreno 
»čaščenje Boga i uzveličanje vjere«. 
Te misli tvorit če srž svih susljednih 
jubilarnih godina. 

Ivan Pavao II. opisao je znače¬ 
nje ovog Jubileja kao »vrijeme mi¬ 
losti i blagoslovljeni dan Gospod¬ 
nji« (TMA, br. 32). To razdoblje 
ljudske povijesti dar je one ljubavi, 
kojom Bog od vijeka ljubi stvorenje, 
osobito čovjeka u svom vječnome 
Sinu. Stoga če oživljavanje i vjer¬ 
ničko slavljenje toga razdoblja po¬ 
vijesti biti prožeto uspostavljanjem 
dubljih odnosa s Bogom Stvorite¬ 
ljem, sa Sinom njegovim Jedino- 
rođenim koji je postao čovjekom, te 
Duhom Svetim koji je zalog našega 
božanskog posinjenja. Razumljivo 
je da tako visoko zacrtani cilj pret¬ 
postavlja novost u načinu života, 
novost u snazi duhovnog života, 
novost u načinu naviještanja Boga, 
novost u odlukama koje su uteme¬ 
ljene na porastu milosti po čestom 
sakramentalnom životu. 


U brojnim člancima koji pripre¬ 
maju slavlja Jubilarne godine raz¬ 
mišlja se o potrebi vrednovanja dvi- 
jetisučite povijesti krščanstva, o 
uspjelim i manje svijetlim pothvati¬ 
ma u evangelizaciji svijeta. No, čini 
se da če od te »matematičke« dimen¬ 
zije ostati brojke i novi poticaji za ra¬ 
sprave. Poradi toga je važnija dublja 
i svestranija izgradnja krščanske osob¬ 
nosti u odnosu na misterij Trojednoga 
Boga, koja po Crkvi, od krštenja do 
krščanskog sazrenja po drugim sa¬ 


kramentima, ostvamje svoju punu 
i potpunu ljudskost, jer svoju stvo- 
renost vidi otkupljenu, spašenu i 
vječnom Ljubavlju prihvačenu. 

U propovijedi prigodom sve¬ 
čane Večernje i otvorenja pripremih 
godina za treće tisućljeće, Ivan Pa¬ 
vao II. reče: »Kristu pripadaju tisuć¬ 
ljeća: sva tisućljeća povijesti, ali, na 
poseban način, dva tisućljeća koja 
brojimo otkad je on došao na svijet. 
Njemu pripada ovo drugo tisuć¬ 
ljeće kršćanskog razdoblja povije- 

sti, čijem se završetku ubrzano pri¬ 
bližavamo, dok se na obzorju 
pomalja početak trečeg: pojavak 
trečeg tisučlječa (...). Svi programi u 
pripremi njegova dolaska trebaju 
pomoči u otkrivanju Božje slave 
koja se objavila u Kristu« (OR, 2-3. 
XII. 1996., str. 6/7). 

Tako nas ovo naše vrijeme, koje 
je Drugi vatikanski sabor nazvao 
»novo razdoblje ljudske povijesti« 
(GS, br. 54), unosi u zagrljaj najno¬ 
vijem vremenu povijesti čovječan¬ 
stva. A budući da je ta novina uvi¬ 
jek i neizbježno obilježena osobom 
Bogočovjeka Isusa Krista Uskrsnu¬ 
loga, bez njega ne bi bio moguć ni 
kršćaninov ni uopće ljudski zako- 
račaj u to novo razdoblje povijesti. 

Sveti Otac je to izričito spome¬ 
nuo u nagovoru papinskim akade¬ 
mijama, u Sinodalnoj dvorani u Va¬ 
tikanu, 28. studenoga 1996., rekavši: 
»Vjera u Isusa Krista, utjelovljenu 
Riječ, omogućuje nam novi pogled 
na čovjeka. Na neki način nam 
omogućuje vjerovati u čovjeka, 
stvorenog na sliku i priliku Božju, 
koji je 'svijet u malom' (mikroko- 
smos) i 'ikona Božja'. Antropološki 
pogled na tu velebnu zbilju, sadrži 
kvasac neiscrpive duhovne snage, 
koja omogućuje nadvladati ogra¬ 
ničenosti svake kulture, uvećavaju¬ 
ći stvaralačku moć. Ako pomislimo 
na kolebljivost i nesigurnost koje 
obilježuju naše doba, sve se to na¬ 
meće kao čimbenik izvorne preo¬ 
brazbe. Iz suvremene krize dolazi, 
naime, poziv na stvaranje 'novog 
humanizma' (GS, br. 55), koji želi 


čovjeku vratiti njegov puni ljudski 
značaj, pomažući mu u isto vrijeme 
da se osvijesti za svoj izvanredni 
božanski poziv. Crkveni oci su to 
stalno ponavljali: 'Bog je postao čo¬ 
vjekom da bi čovjek postao Bog' 
(Sveti Atanazije, O utjelovljenju Ri¬ 
ječi, 54, 3, PG 25, 192). U traženju 
slobode i istine, ljubavi i ljepote, čo¬ 
vjek nalazi u zrenju Riječi Života, 
Sina Božjega i Sina Marijina, 'razlog 
života i nade' (GS, br. 31). Tu se na¬ 
lazi neiscrpivi izvor kulture, koja 
čovjeka čini 'više čovjekom' (GS, br. 
41).« (OR, 29. XI. 1996., 4). 

Budući da je ova prva godina 
pripreme za veliki Jubilej posvećena 
razmatranju i osobitom naviještanju 
Isusa Krista, Druge Božanske osobe, 
jedinog Spasitelja svijeta. Glasnik Po- 
stulature će od idućeg broja, u na¬ 
stavcima, predočivati svojim čitatelji¬ 
ma kristovski vid života i nauka 
Sluge Božjega Alojzija Stepinca. Nai¬ 
me, molimo i nadamo se da će unu¬ 
tar tih slavlja i toga Jubileja Crkva biti 
prosvijetljena svjetlom njegova svje¬ 
dočanstva za Isusa Krista, a ono nije 
bilo samo deklarativno, nego zbilj¬ 
sko, životno i postojano, sve do 
mučeničke smrti. 

U pismu što ga je 11. rujna 1959. 
napisao vlč. Josipu Godrijanu, žup¬ 
niku i dekanu u Sv. Iliji kod Varaž¬ 
dina, Kardinal je na sebi svojstven 
način izrekao riječi koje će postati 
misao vodilja i ove prve pripremne 
godine za treći milenij: »Isus Krist 
isti je jučer, danas i zauvijek!«, rije¬ 
čima: »Ako bi pak koga kada spo¬ 
pala sumnja u konačni rezultat 

ove najveće borbe u povijesti svi¬ 
jeta između Crkve i bezvjerja, ne 
zaboravite nikada onih riječi, što 
ih je Siksto V,. papa (hrvatskog po¬ 
drijetla) dao uklesati na golemi 
obelisk na trgu svetoga Petra u 
Rimu: 'Christus vincit, Christus 
regnat, Christus imperat! - Krist ži¬ 
vi (pobjeđuje), Krist kraljuje, Krist 
vlada!' Da ih ne zaboravimo, zato te 
riječi svaki dan, kao najslađu melo¬ 
diju, prenosi vatikanski Radio.« 
(AP, sv. XIV, str. 764). 

I Sluga Božji je slušao tu melodi¬ 
ju, pjevao ju je, te njome jačao svoj 
vjernički stav i svoje sugovornike, do 
konačne pobjede. Ta njegova misao 
neka nam ove prve pripremne godi¬ 
ne za Jubilarnu godinu bude zalo¬ 
gom produbljenijeg vjerničkog ži¬ 
vota. 



Alojzije Stepinac (rad. a kad. kipara 
Josipa Poljana) 

UMJESTO PREDGOVORA 


»Zapamti, sine, kardinal 
Stepinac je velik čovjek!« 

Svjedočanstvo kard. Vinka Puljića, nadbiskupa Vrhbosanskog 


Kard. Vinko Puljić, Vrhbo¬ 
sanski nadbiskup, rođen je 8. 
rujna 1945. u Priječanima, žu¬ 
pi Banjalučke biskupije. Za 
svećenika je zaređen 29. lipnja 
1970. Nakon kratke kapetan¬ 
ske službe, bio je kroz devet 
godina duhovnik sjemeništa 
»Zmajevic« u Zadru. Vrhbo¬ 
sanskim nadbiskupom imeno¬ 
van je 19. studenoga 1990., a 
posvećen 6. siječnja 1991. Papa 
Ivan Pavao II. imenovao ga je 
kardinalom u konzistoriju odr¬ 
žanom u Vatikanu 26. studeno¬ 
ga 1994., dodijelivši mu kao na¬ 
slovnu rimsku crkvu sv. Klare a 
Vigna. Savjetni je član Kongre¬ 
gacije za evangelizaciju naroda 
i Papinskog vijeća za međureli- 
gijski dijalog. 


U teško vrijeme srpske agresije 
na Bosnu i Hercegovinu, koja je zai- 
skrila i neprijateljstva između musli¬ 
mana i Hrvata u BiH, kard. Puljić je 
bio stožer zaštite Katoličke crkve i hr¬ 


vatskog naroda u BiH. Papa Ivan Pa¬ 
vao II. uputio mu je pismo potpore i 
priznanja, koje je otpočeo ovim riječi¬ 
ma: »Kad sam na Te položio ruke, 6. 
siječnja 1991., da Te posvetim za služ¬ 
bu Pastira Sarajevske crkve, nisam 
slutio da će tvoj križ ubrzo postati ta¬ 
ko težak i kalež tako gorak.« 

Za vrijeme četverogodišnjeg rata u 
Vrhbosanskoj nadbiskupiji uništeno 
je ili oštećeno 610 crkvenih objekata, 
a od 528.000 vjernika godine 1991. 
ostalo ih je manje od 200.000. Dakle 
protjerano je 2/3 njegovih vjernika; 

Burne 1953. godine usjeklo mi se u 
pamet vrlo čudno predavanje, koje kao 
osmogodišnji dječak nisam magao 
shvatiti, a još manje prihvatiti. Učitelj 
nam je na satu počeo govoriti protiv 
Katoličke crkve i blatiti njezine sveće¬ 
nike, pripisujući im teške ratne i druge 
zločine. Budući da su u klupama zajed¬ 
no s nama sjedila pravoslavna, musli¬ 
manska i djeca iz mješovitih brakova, 
mi katolici smo se jako neugodno 
osjećali. Na takve učiteljeve riječi netko 
je od nas djece mrmljanjem pokazao 
neslaganje, što je učitelja tako ražestilo, 
da je počeo govoriti sve najgore o kar¬ 
dinalu Stepincu, pokušavajući nas uv¬ 



Kardinal Vinko Puljić s maturantima školske godine 1994/95. u Sarajevskoj katedrali 



Kardinal Vinko Putjić 


jeriti u grozne optužbe kako je Zagre¬ 
bački nadbiskup »klao djecu i poslije 
klanja lizao nož«. Za mene je bilo 
užasno šokantno čuti takve stvari o 
prvom čovjeku Crkve u Hrvata. U 
meni se sve pobunilo, ali nisam smio 
ništa reći. Sve što sam u kući i u crkvi 
naučio bilo je nespojivo s ovakvim 
optužbama. 

Jedva sam čekao večer da o ovo¬ 
me upoznam oca i čujem što on kaže. 
U kući je bio običaj da se u večernjim 
satima obitelj okupi na zajedničku 
molitvu, poslije koje bi uslijedio raz¬ 
govor. Čim smo svršili molitvu, sve 
sam ispričao ocu drhtavim glasom, 
koji je odavao moj unutarnji grč. Mi¬ 
slio sam da će ova priča izazvati ne¬ 
mir i kod oca, ali sam se prevario. On 
me je saslušao sasvim mimo, kao da 
se radi o njemu dobro poznatoj stva¬ 
ri. Njegov mir je polako prelazio i na 
mene dok mi je jednostavnim riječi¬ 
ma govorio da moramo i to podnijeti, 
ostajući duboko svjesni da takvi ljudi 
ne govore istinu. Moje povjerenje u oca 
bilo je veliko. Nije puno objašnjavao, a 
meni je to bilo sasvim dovoljno da mi 
bude jasno na kojoj je strani istina. »Za¬ 
pamti, sine, kardinal Stepinac je velik 

UMJESTO PREDGOVORA 


čovjek«, rekao mi je na kraju otac. 
Ipak, sam sebi sam obećao da ću po¬ 
kušati što više saznati o tom velikom 
čovjeku. 

Sve do odlaska u sjemenište i ka¬ 
snije u bogosloviju nisam uspio puno 
doznati niti sam mogao shvatiti i pove¬ 
zati odnose i namjere tadašnjeg komu¬ 
nističkog režima prema Katoličkoj cr¬ 
kvi. Profesori i odgojitelji nisu puno 
govorili o kardinalu Stepincu, jer su 
bili svjesni da mladi i poletni ljudi u 
teškim i opasnim vremenima teško 
mogu biti dovoljno odmjereni. Bojali 
su se da ne doživim neprilike, pa su 
govorili suzdržano, iznoseći samo po¬ 
jedine detalje. Ovakav stav će potpuno 
razumjeti oni koji su proživjeti teška 
komunistička vremena. Kao bogoslov 
uspio sam se domoći nekih novina i 
knjiga koje je izdavala naša emigracija 
u inozemstvu. Kako se radilo o opa¬ 
snom materijalu, prepisivali smo sve 
što je bilo o kardinalu Stepincu i 
dostavljali jedni drugima. Gutao sam 
svaku riječ. Sjećam se jedne zgode kada 
nam je o. Mato Jović držao duhovne 
vježbe. Obazrivo sam ga zamolio da 
nam kaže nešto više o kardinalu Ste¬ 
pincu. Odgovor je bio jednostavan i ja¬ 
san, a glasio je otprilike ovako: »Dragi 
bogoslovi, vi ste mladi i doživjet ćete 
da kardinal Stepinac bude uzdignut na 
čast oltara.« Zapisao sam te riječi veli¬ 
kim slovima i tiho došapnuo svojim 
kolegama: 'Ovo su proročke riječi'. 

Kada sam postao svećenik, lakše 
sam dolazio do informacija. 
Međutim, nisam više šutio nego sam 
o tome počeo i govoriti u svojim pro¬ 
povijedima. Budući da OZNA sve 
dozna, vrlo brzo su me pozvali na 
ispit savjesti. Između ostalog u grijeh 
su mi ubrojili javno iznošenje mog, za 
njih naravno krivog, stava prema 
kardinalu Stepincu. Odgovorio sam 
im da oni mogu misliti i govoriti o 
kardinalu Stepincu ono što žele jer 
imaju vlast, ali za mene je on velik čo¬ 
vjek, nadbiskup i sin svoga naroda. 
Pokušali su me nagovoriti na surad¬ 
nju, na što sam im rekao da o tome i 
o cijelom razgovoru moram informi¬ 
rati svog biskupa. To ih je iznenadilo 
i naljutilo, pa je svršetak razgovora 
bio vrlo neugodan. Ipak, jedno vrije¬ 
me su me ostavili na miru. 

Dok sam bio odgojitelj u sjemeni¬ 
štu Zmajević u Zadru, svake godine 
smo svečano obilježavali obljetnicu 
smrti kardinala Stepinca i svećeničke 
kandidate upoznavali s likom kardi¬ 
nala Stepinca. Dok je među sjemeni- 
štarcima vladao tajac, neki su strepili 


da bi tako otvoren govor mogao 
uzrokovati posljedice. Strah nije bio 
bezrazložan, jer smo vrlo brzo otkrili 
da je tajna policija znala za to. O toj 
temi su razgovarali s bogoslovima 
koji su bili na služenju vojnog roka u 
JNA, i tražili od njih da se opredijele 
protiv onog što sam ih učio i prihvate 
službeni stav države. Divim se broj¬ 
nim mladićima koji su, unatoč prijet¬ 
nji zatvorom i gubljenjem nekih pra¬ 
va, znali hrabro reći da vjeruju svojim 
svećenicima i poglavarima koji su ih 
uvijek učili dobru. 



Kardinal Puljić na pastirskom pohodu 
u ratom opustošenoj Nadbiskupiji - 
svjedok kršćanske nade 


Zato i mene, kao i cijeli hrvatski 
narod, izuzetno raduje pokrenuti 
proces beatifikacije, koji će uskoro 
dovesti do uzdignuća blagopokojnog 
Sluge Božjega kardinala Stepinca na 
čast oltara. Samo su dobrom Bogu 
poznate brojne nepravde nanesene 
tolikim časnim ljudima u vrijeme ko¬ 
munističkog režima i tolike laži koji¬ 
ma je trovano javno mnijenje. Unatoč 
svemu, i tada su, kao i danas, mnogi 
dolazili na grob kardinala Stepinca, 
stojeći bez riječi i tiho moleći da nje¬ 
gov lik bude još više uprisutnjen kao 
svjedočki primjer vjere i čiste savjesti, 
kako bismo i mi u ova odgovorna 


vremena za Crkvu u Hrvata hodili 
stopama časnih predaka. 

Kada sam 8. studenoga pohodio 
katakombe sv. Kalista u Rimu, nisam 
se mogao oteti dojmu da svako vrije¬ 
me mučeničkog svjedočenja Crkvi 
daje životnu snagu. Kao što su prva 
kršćanska vremena bila vremena 
svjedočke vjere, tako i danas Crkva 
postaje životni ja i plodnija upravo po 
hrabrim svjedocima vjere na svim 
prostorima. Dok se spremamo na do¬ 
lazak trećeg milenija, u tom divnom 
liku svjedočke vjere kardinala Stepin¬ 
ca naš hrvatski narod i cijela Katolič¬ 
ka crkva ima poticajni primjer vjer¬ 
nosti Gospodinu, Crkvi i svom 
narodu. 

Sarajevo, 5. prosinca 1996. 

Vinko kardinal Puljić, nadbiskup 

* * * 

»Naša Crkva u Bosni i Herce¬ 
govini je živa zahvaljujući žrtvi 
mučenika.« (Izjava u razgovoru 
prigodom pohoda Katakombi sv. 
Kalista u Rimu, usp. L'Osservato- 
re Romano, 13.XI.1996., str. 4). 

* * * 

Izlazeći iz Katakombi sv. Kali¬ 
sta u Rimu, za boravka o Zlatnoj 
misi Pape Ivana Pavla II., proma¬ 
trajući ulazak u grobnicu mučeni¬ 
ka, kard. Puljić se obratio pratioci¬ 
ma pozivajući ih na molitvu: 
»Ovdje se želim pomoliti, za kar¬ 
dinala Stepinca, neustrašivog Za¬ 
grebačkog nadbiskupa, koji je pao 
kao žrtva progona i laži jer je ostao 
vjeran Papi i odbio stvoriti 'narod¬ 
nu crkvu'. Molimo za njega i za 
sve koji su uzeli svoj križ i slijedi¬ 
li Krista.« (usp. L'Osservatore Ro¬ 
mano, 13.XI.1996., str. 4). 

* * * 

»Kad sam 1991. započeo svoje 
biskupsko služenje, u Sarajevu se 
udisao, nakon pada Berlinskog zi¬ 
da, dah nade, slobode nakon duge 
noći u Jugoslaviji. Nakon pada ko¬ 
munizma u mojoj domovini je na¬ 
stupio strašan rat, unaprijed dobro 
pripremljen za stvaranje 'etnički 
čistih' pokrajina. Crkva nije mo¬ 
gla šutjeti i podigla je svoj glas u 
obranu svakog čovjeka: katolika, 
pravoslavca. Zidova i muslima¬ 
na.« (usp. L'Osservatore Romano, 
13.XI.1996., str. 4). 

SVJEDOČANSTVA 


»Poštivati uspomenu na kardinala Stepinca, 
poštivati njegovu osobu i njegovu žrtvu trajna 
je i draga naša obveza!« 



Kardinal F. Kuharić predvodi Euharistijsko slavlje u župnoj crkvi 
u Lepoglavi (12.X.1996.) 


Propovijed kard. Franje Kuharića 
u župnoj crkvi u Lepoglavi, 12. li¬ 
stopada 1996. 

Draga braćo i sestre u Isusu 
Kristu! 

Jučer poslije podne, slušajući 
svjedočanstvo gospodina Amiela 
Shomronya, sina izraelskog naro¬ 
da, bio sam potresen njegovim po¬ 
četkom. Nikako mi ne izlazi to iz 
misli. On je to svoje svjedočanstvo 
počeo pripovijedanjem kako se ula¬ 
zi u jedan zoološki vrt, u kojem se 
u raznim odjelima, iza raznih reše¬ 
taka, nalaze raznovrsne životinje i 
zvijeri. U prvom odjelu, napome¬ 
nuo bi vodič, iza jakih rešetaka, 
vidjet ćete najkrvoločniju zvijer što 
je Bog stvorio. I odmah se pobudi 
zanimanje posjetitelja kakva je to 
najkrvoločnija zvijer što je Bog 
stvorio. I dođe se pred jednu takvu 
rešetku od jakog željeza, gleda se 
unutra, u taj prostor, da se vidi tu 
zvijer. Međutim, koga se vidi? 
Tamo je zrcalo i u njemu čovjek vidi 
sebe. Strašno je to potresna slika. 
Svaki čovjek očekujući da će vidjeti 
neku čudnu krvoločnu životinju, u 
ogledalu vidi sebe. To svakog mora 
potresti. Zar sam ja ta najkrvoločni¬ 
ja životinja koju je Bog stvorio? Čo¬ 
vjek! 

Ruski pisac Gorki kazao je kako 
»gordo zvuči čovjek«. Možda je mi¬ 
slio na čudnu moć intelekta, volje, 
duhovne snage, na čovjeka koji 
istražuje sve, cijeli svemir i svako 
biće, i o svemu hoće znati i sve 
spoznati. Čovjek koji je izumio toli¬ 
ke izume, ostvario toliku tehnolo¬ 
giju i tehniku! Čovjek koji već sada, 
koncem 20. stoljeća, već ima isku¬ 
stvo kako je to hodati po Mjesecu; 
čovjek kompjutora i elektronike, 
čovjek televizije i radija; čovjek 
nadzvučnih letova, čovjek! Kako 
gordo zvuči Čovjek! Ali misleći na 
ovo što je rekao gospodin Sho- 


mrony, onda možemo kazati - kako 
strašno zvuči čovjek! Kako strašan 
može biti u svojim djelima, u svojoj 
mržnji. Kako strašan može biti u 
svom krvološtvu, kada uživa mu¬ 
čeći čovjeka. Kako strašno zvuči čo¬ 
vjek! 

Zaista, kad gledamo tu ljudsku 
povijest, od njezina tajnovitog 
početka, o kojem samo Objava go¬ 
vori, i kad čitamo u Bibliji o prvom 
sukobu između čovjeka i čovjeka, a 
to su bila dva brata, Abel i Kain, do¬ 
godio se prvi rat. Prvi rat između 
dva čovjeka, i to jednog pravednog, 
a drugog zlog, i zli ubija praved¬ 
nog. Kao da je to navještaj kako će 
se to događati u povijesti. Bit će ne¬ 
pravedni napadači, bit će nepra¬ 
vedni suci, nepravedni tlačitelji, ali 
bit će i nevini: nevine žrtve, nevini 
ljudi, nedužni ljudi koji će biti 
poniženi, obespravljeni, potlačeni i 
ubijani. I to je stvarnost povijesti. 

Što je to s čovjekom? Što je to u 
čovjeku? Slušali smo sv. Pavla apo¬ 
stola kako on piše Galaćanima o za¬ 


jedništvu ljudi. (Usp. Gal 3, 22-29) 
Da tako budu jedno kao da su jed¬ 
no biće. A tko to povezuje ljude, tko 
ih može povezati da budu jedno? 
Da nikada ne budu u sukobu, nika¬ 
da žrtve nasilja, nikada jedni protiv 
drugih, nego svi za jednoga, i svi za 
sve u dobru, u ljubavi. Tko to može 
tako povezati tu ljudsku vrstu, te 
ljude, u takovo zajedništvo? Pavao 
kaže: Krist! Bog! Samo Bog može 
povezati ljude u zajedništvo ljuba¬ 
vi. Samo Bog može te različitosti 
ljudskih karaktera, ljudskih civili¬ 
zacija, kultura, jezika i raznih bašti¬ 
na, povezati da budu jedno srce i 
jedna duša. 

Isus propovijeda, čitali smo u 
Evanđelju, kao onaj koji ima vlast. 
I oni uhode koje su poslali Isusovi 
protivnici da slušaju što to Isus go¬ 
vori, što to Isus propovijeda, nakon 
što su čuli Isusove riječi i vratili se 
k svojim naredbodavcima, rekoše: 
»Nikada nije govorio jedan čovjek 
tako kako ovaj govori!« (Usp. Mt, 9, 
33; Lk 20, 20-26) 

Dok je tako naviještao tu nau¬ 
ku zajedništva čovjeka s Bogom i 
zajedništva čovjeka s čovjekom, 
dok je naviještao to Božansko evan¬ 
đelje otkupljenja i spasenja, jedna 
žena, jednostavna slušateljica riječi 
Božje, bila je toliko zadivljena, toli¬ 
ko oduševljena, da je izrekla po¬ 
hvalu njegovoj majci: »Blago utrobi 
koja te nosila i prsima koja si sisao!« 
(Lk 11, 27). Dakle, kao da je pono¬ 
vila Anđelov pozdrav Blaženoj Dje¬ 
vici Mariji: »Zdravo, milosti puna!« 
(Lk 1, 28) I kao da je ponovila onaj 
Elizabetin blagoslov: »Blagoslov¬ 
ljena ti među ženama i blagoslov¬ 
ljen plod utrobe tvoje.« (Lk 1, 42) 
Kako Isus na to odgovara? Nagla¬ 
šava: »Još blaženiji oni koji slušaju 
riječ Božju i čuvaju je!« (Lk 11, 28) 
Koji riječ Božju žive. 

Ako se može kazati da je čovjek 
gordo biče i svojom moči, svojim 
intelektom, svojim uspjesima, ako 
se, na žalost, mora kazati da čovjek 
može biti i strašno biče, da li se mo¬ 
že kazati kako je lijepo biti čovjek? 
Da susret s čovjekom raduje. Da su¬ 
sret s čovjekom uzdiže. Kako je li¬ 
jepo biti čovjek! Ali kakav čovjek? 
Isus kaže: onakav čovjek koji riječ 
Božju sluša i čuva je. Živ! Onda on 
postaje nešto tako uzvišeno, pri¬ 
vlačno i lijepo da u susretu s njim 
možete doživjeti kako je lijepo biti 
čovjek. 

Jedan francuski obračenik na¬ 
šeg vremena, sin Generalnog sekre¬ 
tara socijalističke partije Francuske, 
Andre Frossard, mladić s 20 godi¬ 
na, bezvjerac, susreo je Boga. Bog 
mu se objavio, čudesno. I on je o 
tome napisao knjigu s naslovom: 
»Bog postoji i ja sam ga susreo«. 
Ušao je, šećući Parizom, iz dosade, 
u kapelu vječnog klanjanja pred 
presvetim Sakramentom. Čekao je 
prijatelje na ulici. Budući da mu je 
bilo dosadno, ušao je u tu kapelu, 
prvi put u životu, i tu ga je čekao 
Isus. Zagledao se u monstrancu s 
bijelom hostijom, promatrao vjerni¬ 
ke nazočne i u stavu klanjanja, mo¬ 
litve i pobožnosti. Zagledao se i u 
svijeću pokraj monstrance. To je bi¬ 
lo čudesno Božje objavljenje toj 
mladoj duši. Čuo je u sebi riječ, glas 
- duhovni život! Treba duhovno ži¬ 
vjeti. Jer, čovjek nije samo tijelo, on 
je i duh. A taj naš duh, čovjekov 


duh, može biti ispunjen Božjim Du¬ 
hom, može biti ispunjen Bogom. I 
Andrija Frossard se obratio. Izišao 
je iz te kapele kao vjernik, stoposto 
uvjeren da Bog postoji. Bog spasitelj. 
Bog ljubav. Usvojio je cjelovitost ka¬ 
toličkog vjerovanja. On je kazao da 
postoje dvije povijesti. Da postoji 
povijest sukoba, bijesa, mržnje, ra¬ 
ta. Da, takva povijest postoji. I ovaj 
rat koji smo proživjeli je jedan isje¬ 
čak iz takve povijesti. U njoj vlada 
nasilje, paljenje, rušenje, ubijanje, 
osvajanje, tlačenje. 

Ali, reče Frossard, postoji i jed¬ 
na druga povijest. Postoji povijest 
ljubavi, povijest ljubavi Boga pre¬ 
ma čovjeku i postoji povijest ljubavi 
čovjeka prema Bogu i prema braći 
ljudima. I mene, reče, zanima ta po¬ 
vijest, ta povijest ljubavi. I ako ima 
toliko tame, ima i svjetla! Ako ima 
toliko zloće, pakosti, mržnje, ima i 
dobrote, velikodušnosti, ljubavi. 
Kome pripada pobjeda? 

Lepoglava danas odjekuje ne¬ 
gativnim odjekom. Ali ona bi u 
našoj povijesti trebala odjekivati 
pozitivnim odjekom. Pozitivnim 
odjekom, jer se mi ovdje nalazimo 
u jednom središtu gdje se odvijala 
povijest ljubavi, i gdje je bilo izvo¬ 
rište i hrvatske religiozne kulture i 
hrvatske nacionalne kulture. Lepo¬ 
glava! Jedno veliko središte pavlin¬ 
skih pustinjaka redovnika koji su tu 
stvarali kulturu. I u Hrvatskoj je bi¬ 
lo u prošlosti preko 30 pavlinskih 
samostana sve tamo do Istre, do 
mora. To su bile duhovne oaze koje 
su utkivale u povijest Crkve i u po¬ 
vijest hrvatskoga naroda tu svje¬ 
tlost i tu ljubav. Odgajali su ti re¬ 
dovnici i vjernike da budu svjetlost, 
da bi se moglo za njih kazati - kako 
je lijepo biti čovjek. 

Ali jedan je car svojom odred¬ 
bom ispraznio samostan. Car Josip 
II. je prije više od 200 godina raspu¬ 
stio pavline i prisvojio njihove sa¬ 
mostane. I tako ovaj samostan, uz 
ovu crkvu gdje su redovnici živjeli, 
molili, studirali, radili i stvarali kul¬ 
turu duha, srca i savjesti, pretvoren 
je u tamnicu. Opet neko tamno mje¬ 
sto. Lepoglava po toj tamnici ima 
loš prizvuk, makar se kaže »lepa 
glava«. Ali po svojoj povijesti, 
kako reče gospodin Župnik, goto¬ 
vo 600 godina svoje povijesti, ona 


bi trebala uvijek u nama odjekivati 
ponosom i zahvalnošću i poštova¬ 
njem tih generacija redovnika pa¬ 
vlina, koji su ovdje, u Lepoglavi, 
zaista ostavili jedno središte vjere i 
kulture. 

Ali, dobro. U Lepoglavi je za¬ 
tvor, ali u toj Lepoglavi je tamno¬ 
vao opet jedan čovjek po kojem bi i 
taj zatvor mogao odjekivati kao 
neka svijetla poruka: da je u tom le- 
poglavskom zatvoru tamnovao je¬ 
dan Zagrebački nadbiskup, da je taj 
Zagrebački nadbiskup, Alojzije Ste- 
pinac, živio u našem vremenu, da 
je on utisnuo u život Zagrebačke 
nadbiskupije, a možemo reći i u Cr¬ 
kvu u Hrvata, svoj pečat, kao vjer¬ 
nik, što smo jučer čuli, kao vjernik. 
U svim situacijama, u svakom vre¬ 
menu, u svim susretima, u svim 
iskušenjima: vjernik. Vjernik koji je 
ispunjen dubokom vjerom, da nije 
u povijesti samo ljudska zloća, da u 
povijesti ne djeluje samo onaj 
mračni neprijetelj Božji - Sotona, 
koji tu povijest razara, kojega je 
Isus nazvao ubojicom ljudi od 
početka i ocem laži, nego da je u 
povijesti prisutan Bog, da je prisut¬ 
na ljubav, da je prisutna istina, da je 
prisutan spasitelj - Isus Krist. 

Vjernik, i nedužan optužen i 
nevin osuđen, i zatvoren u lepo- 
glavsku tamnicu. Tu je ušla svje¬ 
tlost. U tu je tamnicu ušla svjetlost 
čovjeka koji vjeruje, nada se, ljubi i 
moli. I svojom molitvom on obu¬ 
hvaća ne samo sebe da bi se unosio 
u to Božje Srce i u tu Božju ljubav, 
on u svoju molitvu sabire i te svoje 
su-sužnjeve, jer su svi oni živjeli u 
njegovoj molitvi. On sabire cijeli 
svoj hrvatski narod, sve ljude koji 
trpe, on sabire ne samo svoju Za¬ 
grebačku nadbiskupiju, nego cijelu 
Crkvu s Papom na čelu. On u svoju 
molitvu sabire sve patnike. Eto 
svjetla! Svjetlost utkana u tamničke 
prostore Lepoglave. Kako je lijepo 
biti čovjek! Takav čovjek. Čovjek 
vjere, čovjek pobožnosti, praved¬ 
nosti, molitve, čovjek nade, koji nije 
nikad dopustio da klone njegova 
nada. 

Kad smo ga mi posjećivali u 
Krašiću, koliko smo se mogli neka¬ 
ko »prošvercati« do njega, uvijek 
smo odlazili ojačani njegovom na¬ 
dom, učvršćeni njegovom vjerom. I 

proricao nam je slobodu. Iz neslo¬ 
bode, iz ropstva, on je proricao slo¬ 
bodu. Okružen više puta takvom 
zloćom, on je vjerovao u dobrotu i 
u pobjedu dobrote. I rekao nam je: 
»Ja to neću vidjeti, ali vi ćete to vi¬ 
djeti!« Prorok! Čovjek vjere! I zato 
nam je on uvijek poruka. Stoga, po¬ 
štivati njegovu uspomenu, njegovu 
osobu i njegovu žrtvu trajna je i 
draga naša obveza! 

Bio je on duboki i iskreni štova¬ 
telj Majke Božje! Zašto? Zato jer je 
Bog svojim načinom izvođenja 
spasenja ljudi išao putovima poniz¬ 
nosti. Ta Božja poniznost! Zašto? 
Zato jer je grijeh izvirao iz oholosti, 
iz strašne oholosti pobunjenog an¬ 
đela, Lucifera, koji se toliko umislio 
u samu svoju moć i ljepotu da je re¬ 
kao »non serviam - neću te poslu¬ 
šati, neću ti služiti!«. Ja ću biti svoj 
»bog«. Ja ću biti sretan bez Boga. 
On meni ne treba. I što je odbacio? 
Odbacio je ljubav. Što je postao? 
Mržnja! Odbacio je istinu i postao 
je laž. Odbacio je Boga i život u Bo¬ 
gu i postao je vječni prokletnik i ne¬ 
prijatelj Božji i neprijatelj čovjeka. 
Oholost, oholost je bila prva na¬ 
past, oholost je bila prva riječ pro- 
govorena čovjeku: »Vi ćete biti kao 
Bog!«, ne treba vama Bog. I eto gri¬ 
jeha. I provrli su izvori zla, izvori 
krvi, izvori suza, izvori smrti. Ali 
Bog ide putem poniznosti. On će 
postati čovjekom. On će usvojiti tu 
ljudsku narav takvu kakva ona jest, 
da nam u svemu bude sličan osim 
u grijehu. On će doći rođen, kao di¬ 
jete, malen, nemoćan, u jaslama. Ali 
njegova će majka biti ponizna Dje¬ 
vica Marija. Po toj poniznosti i po 
toj vjeri i po toj bezgrešnosti Djevi¬ 
ce Marije silazi Bog u povijest svije¬ 
ta, u grešnost svijeta, u zloću svije¬ 
ta, da bude spasitelj, osloboditelj i 
svjetlost, Isus Krist. I zato, kao što 
je Bog ostvario dolazak među ljude 
po Mariji, zato je Sluga Božji Aloj- 
zije Stepinac uvijek naglašavao, a to 
uči i katolička mariologija, da je naj¬ 
jednostavniji i najtopliji put k Isusu 
Kristu po Mariji. Doći k njemu s 
njegovom Majkom. Zato nam ju je 
Isus dao s križa. Od mladosti je 
nadbiskup Stepinac bio povjeren 
Majci Božjoj. Rekao je svom župni¬ 
ku, domaćinu u Krašiću, vlč. Josipu 


Vranekoviću, pripovijedajući mu 
svoju mladost: »Bog mi je dao mi¬ 
lost, da u životu od mladosti nika¬ 
da nisam zapustio pobožnost pre¬ 
ma bi. Djevici, Ona me je toliko 
puta sačuvala, osobito na ratištu.« 
(Benigar, Alojzije Stepinac, hrvatski 
kardinal, Zagreb 1993, str. 281). 

A kad je nakon ubrzane mature 
morao poći u rat, najprije je bio 
upućen u Karlovac, na pripravu za 
dočasničku školu, a onda u Rijeku. 
On je u Rijeci svake nedjelje uzlazio 
Kružićevim stubama, njih 561. Po¬ 
peo se na Trsat, da u svetištu Majke 
milosti preporuči Majci sebe, svoju 
budućnost i svoj život: 



Župna crkva u Lepoglavi (nekoć 
pavlinska , zatvorena od 1945.-1990.) 


Kad se vratio iz Rima kao mla¬ 
di svećenik, upoznao se s tajnikom 
Nuncijature u Beogradu - Pavlom 
Bertolijem - (sada kardinalom). I 
kardinal Bertoli svjedoči kako je za¬ 
jedno s mladim svećenikom Ste- 
pincem putovao u Dalmaciju da 
posjeti nadbiskupa Bauera i nuncija 
Pellegrinettija gdje su oni bili na 
odmoru. Putovali su vlakom i raz¬ 
govarali, kad najednom, mladi sve¬ 
ćenik Stepinac izvadi krunicu i 
reče: »Ovu su mi krunicu od 15 
otajstava darovale sestre Domini- 
kanke, znajući da ja svaki dan mo¬ 
lim cijelu krunicu.« Prekrižio se, ka¬ 


že ovaj svjedok, njegov prijatelj 
Bertoli, i zajedno smo molili kruni¬ 
cu. (usp. Benigar, nav. dj., str. 191.) 
Dakle, on je zapravo jačao svoju 
vjeru, i pripremao se za buduća ži¬ 
votna iskušenja, da ne bude pobije¬ 
đen, da ga ne slome, da ne klone, 
molitvom, pobožnošću, osobito 
povjerenjem prema Majci Božjoj da 
mu bude zaštitnica. Zato on njoj 
zahvaljuje. Zato je uvijek poticao 
svoje vjernike na molitvu krunice, 
jer krunica je razmatranje Evanđe¬ 
lja. I ako razmatramo Evanđelje, 
onda razmatramo čudo Božje ljuba¬ 
vi, koja se očitovala utjelovljenjem 
vječne Riječi, Sina Božjega, koja se 
očitovala križem, uskrsnućem i 
svim onim darovima koje nam je 
Bog dao: Crkvu, sakramente i svoje 
zapovijedi. Sve je to ljubav o kojoj 
razmatramo moleći krunicu; čita¬ 
mo Evanđelje moleći. Zato je stalno 
preporučivao molitvu krunice. Na 
Mariji Bistrici kazao je u jednonm 
svom govoru 1935. kao mladi Nad¬ 
biskup koadjutor: »Marija zaslužu¬ 
je naše najljepše pjesme, najljepše 
cvijeće, velike napore, zlatne krune, 
biserje i dijamante. Ali ne smijemo 
zaboraviti da više nego sve to, Ma¬ 
rija od nas nešto drugo očekuje. 
Cvijeće vene, pjesme zamiru, a i 
zlato se gubi. Ali nikada ne vene, 
nikada ne zamire, nikada se ne gubi 
duboka, iskrena i djelotvorna lju¬ 
bav prema Mariji. A što budemo 
istinskije i dublje ljubili Mariju, ko¬ 
liko budemo više za Mariju živjeli, 
toliko više će i u nama biti, živjeti i 
rasti Isus Krist!« (Benigar, nav. dj., 
str. 283.) 

To je bila njegova kristološka 
mariologija, ona vodi k Isusu Kri¬ 
stu. A onda, ako u nama raste Isus 
Krist, onda će svaki kazati, kako je 
lijepo biti čovjek. Čovjek u kojem 
živi Isus Krist je dobrota, ljepota i 
ljubav. Zato je Isus došao da čovjek 
ne bude najkrvoločnija zvijer, nego 
da bude slika Božja, sin Božji, kći 
Božja - jer Bog živi u njemu, i on u 
Bogu, i tu je ljepota i privlačnost i 
nepobjedivost. Kako je lijepo biti uz 
kardinala Alojzija Stepinca, kako je 
on bio drag čovjek, jer je bio Božji 
čovjek. 

+ Franjo kard. Kuharić, 
nadbiskup zagrebački 

»Čini se da je najviše volio stoln 

Nadbiskup Zagrebački Dr. Alojzije Stepinac prijatelj športa 


Ovaj će se članak ograničiti na 
Nadbiskupovu športsku aktivnost 
među mladima Omladinskog do¬ 
ma salezijanaca u župi Marije Po¬ 
moćnice u Zagrebu na Knežiji. 

Njegovi posjeti ovom Domu bi¬ 
li su vrlo česti, i to ne samo oni 
službeni, nego i oni privatni, prija¬ 
teljski. Znao je doći na Knežiju 
samo zato da se nađe među mladi¬ 
ma i zanimao se kako se odvija nji¬ 
hov društveno-vjerski odgoj pod 
upravom salezijanaca. Manje se 
kretao među unutrašnjim pitomci- 
ma sjemeništarcima, a više među 
vanjskima, koji su preko dana dola¬ 
zili u Dom s ulica i iz privatnih 
kuća jugozapadne periferije grada, 
tj. među radničkom djecom. Tu su 
cvale razne družbice vjerskog ka¬ 
raktera, kakve su bile u običaju po 
svim salezijanskim kućama, kao 
npr. sv. Dominika Savia, sv. Alojzi- 
ja, Isusa Mladića, Presvetog Sakra¬ 
menta, Sekcija ministranata. Mla¬ 
denački odsjek za odrasle, itd. Od 
športova najomiljeniji su bili nogo¬ 
met, stolni tenis, odbojka, golf, 
dramska sekcija, glazbena sekcija, 
šah, filatelija, itd. 

Od svih športskih grana Nadbi¬ 
skup je, čini se, najviše volio stolni 
tenis, koji je kao i nogomet žeo ve¬ 
like uspjehe ne samo u Domu, nego 
i u gradu, pa i šire. 

U potvrdu toga donosimo dvije 
vrijedne priredbe, jednu iz godine 
1939., a drugu iz godine 1941., ko¬ 
jima će pokroviteljem biti sam Nad¬ 
biskup, što je razvidno iz priložene 
fotografije. 

Table tenis prvak 
Zagreba za 1939. 

Zagreb, 25. travnja. Hrvatski 
dnevnik: »Konac table-tenis sezone 
obilježen je najvažnijom priredbom 
za Zagreb (osim zemaljskog prven¬ 
stva), a to je prvenstvo grada Za¬ 
greba koje već treću godinu prire¬ 


đuje T. T. C. Natjecanje se održava¬ 
lo u subotu i nedjelju. Kako se u 
prvenstvo prijavio lijep broj na¬ 
tjecatelja, među kojima inajboljiza- 
grebački igrači koji su nastupili u 
svjetskom prvenstvu u Kairu, oče¬ 
kivale su se lijepe i uzbudljive 
borbe. 

Najzanimljiviji je dio priredbe 
bio svakako single seniora. Ovdje je 
naslov prvaka branio Žarko Doli- 
nar koji je ovog puta bio najvećim 
favoritom. 

Dolinarova je pobjeda posve 
zaslužena. On je bio najbolji igrač 
na čitavoj priredbi, te je u cijelom 
prvenstvu izgubio svega dva seta, i 
to protiv Heršakovića u finalu. 
Glavna mu je snaga u njegovim oš¬ 
trim i brzim drivesima, ali je ovaj 
put pokazao da znade odlično hva¬ 
tati i drivese. Drugi plasirani igrač 
je Heršaković koji posjeduje lijepu i 
raznovrsnu igru. Odlično hvata 
lopte i dobro se postavlja. Blažić je 
bio vrlo dobar te je s Ratkovićem 
zasluženo osvojio treće mjesto.« 

Poznato je da je gosp. Žarko 
Dolinar bio član »Š. K. Mladosti« u 
Salezijanskom omladinskom domu 
u Zagrebu-Knežija. 

Prva športska priredba 
kojoj je pokrovitelj bio 
hrvatski metropolit 

Jutarnji list, Zagreb 26.01.1941: 
»Danas u četiri sata poslije podne 
bio je u prostorijama Salezijanaca 
na Knežiji priređen veliki 'table te¬ 
nis' turnir, kome je prisustvovalo 
oko 80 igrača iz Hrvatske i Sloveni¬ 
je. Ova velika športska priredba 
koju su organizirali svećenici pobu¬ 
dila je veliki interes na Trešnjevki 
(Knežija) napose za to, jer se prired¬ 
ba odvijala pod pokroviteljstvom 
hrvatskog metropolite i nadbisku¬ 
pa zagrebačkog dra Alojzija Stepin- 
ca koji je osobno počastio prire- 


i tenis!« 



U društvu s najmanjima 


đivače svojim posjetom. Pred hr¬ 
vatskim je metropolitom odigrana 
zanimljiva single igra između naj¬ 
boljih igrača Hrvatske i Slovenije te 
igra parova, također raprezentana- 
ta Hrvatske i Slovenije. Hrvatski je 
metropolit s velikim zanimanjem i 
zadovoljstvom pratio živu i lijepu 
igru mladeži. 

Zanimljivo je naglasiti da je ovo 
uopće prva športska priredba kojoj 
je pokroviteljem bio hrvatski me¬ 
tropolita i nadbiskup zagrebački, 
pa je među mladeži zavladalo odu¬ 
ševljenje, kad im je bilo saopćeno 
da će g. dr. Alojzije Stepinac preu¬ 
zeti pokroviteljstvo priredbe. 

Poslije toga bila su hrvatskom 
metropoliti i nadbiskupu zagrebač¬ 
kom koji je došao u pratnji visokih 
crkvenih dostojanstvenika pred¬ 
stavljena djeca Trešnjevačke (kne- 
žijske) periferije. Pred nadbisku¬ 
pom su djeca izvela lijep program.« 

Poslije svega ovoga možemo 
dometnuti, da je slijedio Nadbisku¬ 
pov nezavisni susret s djecom i 
podjela simboličnih darova, odno¬ 
sno uspomena iz ruku samoga vi¬ 
sokog gosta. 

Nikola Pavičić SDB 

»Odlazi, da nam se za par 
godina vrati s aureolom na glavi« 


Mons. Marin Srakić, biskup 
koadjutor đakovački i srijemski: 

Sjećanja iz kleričkog života 

Osobno nisam imao prilike sre¬ 
sti pokojnog kardinala Alojzija Ste- 
pinca. Kad sam došao u Dječačko 
sjemenište u Zagreb, on je već bio u 
Lepoglavi, a u Krašić su dospjeli 
samo najsmjeliji i najdovitljiviji. 
Nama sjemeništarcima i klericima 
bio je on pojam hrabrosti i simbol 
patnje hrvatskog naroda nakon 
Drugoga svjetskog rata. Kako smo 
bili sretni kad smo slušali pojedince 
koji su imali sreće doći do Krašića! 
Potajno smo čitali tekst njegove 
obrane i prepisivali njegova pisma! 
Izrezivali smo iz novina vijesti o 
njemu. Ovdje bih htio izdvojiti jed¬ 
no svjedočanstvo o Kardinalu što 
sam ga kao »duktor« bogoslova za¬ 
bilježio u sjemenišnu kroniku. 

Povratak bogoslova u Đakovo 
za početak akademske godine 
1959/60. tekao je po planu kao i 
svake druge godine: u subotu uoči 
prve nedjelje u mjesecu listopadu 
dolazak u sjemenište, u nedjelju 
svečani pontifikal uz godišnjicu po¬ 
svete Katedrale, u ponedjeljak slo¬ 
bodan dan za spremanje i nabavke, 
u utorak rekolekcija, a u srijedu 
prvi dan nastave. No ponedjeljak 
osvanuo strašan. U Sjemenišnoj 
kronici o tom danu stoji zabilježe¬ 
no: 

»5.X. Ustajanje u 5.30 h. Iza raz¬ 
matranja u 6.30 počeo je pretres sje¬ 
meništa od strane SUP-a Osijeka. 
Odmah su odvedeni: preč. g. Mari¬ 
jan Prepunić, profesor, vlč. Ćiril 
Kos, duhovnik, i vlč. Ivan Kopić, 
prof. i prefekt s trojicom bogoslova: 
Ivicom Mršo VI. teč.. Perom Šokče- 
vić VI. teč., i Stjepanom Sršan II. teč. 

Za vrijeme pretresa većina bo¬ 
goslova nalazila se u sjem. blago¬ 
vaonici, dok su nekoji od bog. 
(oslova) bili kao svjedoci kod pre¬ 
tresa. Navečer je bio ipak svečani 
blagoslov, koji je imao vlč. Stjepan 
Džalto. Nakon zaključka (zaključe¬ 


nja) zapisnika, a to je bilo u 24 h, 
otišli smo na spavanje.« 

Policajci su revno pregledavali 
sve knjige i bilješke i u knjižnici i u 
poglavarskim i kleričkim sobama. 
Prigodom pretresa mene su »spasi¬ 
li« neki izresci iz novina o »reakciji 
radničkog svijeta« kad je zagre¬ 
bački nadbiskup A. Stepinac bio 
imenovan za kardinala. Kad su po¬ 
licajci u fasciklu našli i pročitali sa¬ 
držaj, rekli su: »Ovog nećemo više 
pretraživati, taj drži prave stvari.« 

Međutim, među duhovniko- 
vim stvarima našlo se i pismo za¬ 
grebačkog nadbiskupa kardinala 
Alojzija Stepinca upravljeno sveće¬ 
nicima, koje će dati još žuči u Kar¬ 
dinalov mučenički kalež. Pred kraj 
istražnog postupka počelo se govo¬ 
riti da će zbog tog pisma na suđenje 
»đakovačkoj grupi« u Osijek biti 
doveden i tada teško bolesni kardi¬ 
nal Alojzije. 

U sjemeništu su dani prolazili 
puni neizvjesnosti, što će biti s 
uhićenim poglavarima, a što sa sje¬ 
meništem. Hoće li doživjeti sudbi¬ 
nu splitskog i riječkog sjemeništa? 
Bez poglavara mi klerici osjećali 
smo se kao ovce bez pastira, napose 
kad su zaredala saslušanja i drugih 
klerika, ubacivanja sumnje da je sje¬ 
menište puno špijuna, a i neka nak¬ 
nadna uhićenja. 

Zbog opasnosti od ponovnog 
pretresa, bilješke u »Duktorskom 
tefteru«, tj. kronici, bile su kratke i 
lapidarne, no one svjedoče naša ta¬ 
dašnja razmišljanja i raspoloženja. 
Na dan presude poglavarima i bo¬ 
goslovima stoji zabilježeno: »8.II. 
(1960). Nije bila velika šetnja, mje¬ 
sto nje mala. Poslije podne oko pola 
tri stigla je vijest o osudi. Kao grom 
iz vedra neba. Bože, dokle ćeš to 
gledati?! Vlč. Ćiril Kos - sedam go¬ 
dina, vlč. Ivan Kopić i vlč. H. Gašo 
- šest godina, vlč. Petrović i Ivica 
Mršo - četiri godine, vlč. B. Radie- 
lović - tri godine, vlč. A. Bajić i P. 
Šokčević - dvije i po godine strogog 
zatvora!!! Sjemenište je 'spašeno', 
ali!!!.« 



Dva dana nakon te tužne vijesti 
stigla je još tužnija i teža. Evo, što u 
kronici piše o našim bogoslovskim 
stavovima i razmišljanjima: 

»10.11. Mala šetnja. Pod veče¬ 
rom smo čuli od Preč. g. dr. Zvoni¬ 
mira Markovića da je danas poslije 
podne preminuo Njegova Uzori- 
tost dr. Alojzije Stepinac - kardinal 
- Zagrebački nadbiskup. Jedno zlo 
za drugim. Možemo zajedno s uče¬ 
nicima sv. Martina reći: 'Cur nos de- 
seris Pater?' (Oče, zar ćeš nas osta¬ 
viti?). Zasjala je još jedna zvijezda 
na nebu. Nadamo se da ćemo i mi 
doživjeti, da ga jednog dana vidi¬ 
mo na oltaru. To je želja cijelog na¬ 
šeg naroda - cijelog svijeta. Pokop 
ima biti u njegovom rodnom mje¬ 
stu Krašiću.« 

»12. II. Mala šetnja. Radio javlja 
da će sprovod kardinala biti u Za¬ 
grebu - dozvoljeno je i stranim no¬ 
vinarima i drugima da dođu. Imali 
smo sveč. Requiem za pok. kardi¬ 
nala u kapeli.« 

»13. II. Sprovod! Odlazi, ali ne 
za dugo, da nam se za par godina 
vrati s aureolom na glavi...« 

Danas se radujem svjedočan¬ 
stvu što sam ga u svoje ime i u ime 
cijele tadašnje đakovačke bogo- 
slovske zajednice izrekao riječima: 
»Odlazi, ali ne za dugo, da nam se 
za par godina vrati s aureolom na 
glavi.« Nadam se da ću imati ra¬ 
dost i sreću pribivati potvrdi mojim 
riječima. 

Đakovo, 25. studenoga 1996. 

+ Marin Srakić, 
biskup koadjutor 

Sluga Božji - propovjednik 
»od srca k srcu« 


(Iz govora na predstavljanju knjige nadbi¬ 
skupa A. Stepinca: Propovijedi, nagovori 
i poruke 1941-1946, u dvorani »Vijenac« 
Nadbiskupskog bogoslovnog sjemeništa 
u Zagrebu, 19. lipnja 1996.) 

Ozbiljna priprava 

Nadbiskup Stepinac je svoje 
propovijedi i nagovore savjesno 
pripravljao i redovito ih tipkao pi¬ 
saćim strojem. Nastojao je sustavno 
izložiti bitne sadržaje katoličke vjere. 

Građa njegovih propovijedi je 
jednostavna: Uvod , u kojem želi 
zaokupiti pažnju slušateljstva, pro¬ 
buditi vjeru, taknuti duše i skrenuti 
pogled prema nadnaravnim, bo¬ 
žanskim istinama. Redovito uzima 
navod iz Svetog pisma ili neki pri¬ 
mjer iz prirode, života Crkve ili 
događanja u svijetu. 

Slijedi glavni dio , u kojem razvi¬ 
ja u dvije ili tri točke središnji sa¬ 
držaj propovijedi, u kojem posebno 
dolazi do izražaja svetopisamska 
poruka ili nauk Crkve. 

Završni dio , je poziv i poticaj na 
obraćenje, na obnovu života, te 
upozorenje na grijehe koje treba iz¬ 
bjegavati i kreposti koje treba jačati. 


Govorio je u 
prispodobama 

Kao što naš Gospodin uzima 
slike iz ratarskog i ribarskog života 
svojega vremena, tako i nadbiskup 
Stepinac uzima slike iz prirode, iz 
života seljaka i obrtnika, iz događa¬ 
nja u svijetu. 

Pčela i leptir, kojima stoji na 
raspolaganju isti cvijet, ne služe se 
njime jednako, slika su različitih 
ljudi koji imadu istoga Boga kao 
predmet svoje spoznaje, no ne zna¬ 
ju se tom spoznajom jednako slu¬ 
žiti. U gusjenici koja gmiže po zem¬ 
lji, te se začahuri da u proljeće izađe 
kao lijep leptir, on vidi sliku ljud¬ 
skog života, smrti i uskrsnuća. 
Mržnju među ljudima prispodob- 
ljuje otrovnom korovu koji okuži 
čitavo polje. Topla sunčana zraka, 
koja iz posijanog sjemena u zemlji 
mami klicu, slika je djelovanja Du¬ 
ha Svetoga u duši, koji čini da sje¬ 
me Božje riječi posijano u naša srca 
uzmogne klijati, rasti i donositi 
plod. 

Nadbiskup Stepinac intenzivno 
živi Sveto pismo. Iz njega vadi pri¬ 
mjere, slike, posebno poruke koje 



Polazak na svečanu misu u Katedrali 


uvrštava u svoje propovijedi. Sveto 
pismo je za njega Knjiga nad knji¬ 
gama. »Više vrijedi jedna stranica 
Svetog pisma, nego svi romani svi¬ 
jeta!«, reći će u svom zatočeništvu 
krašićkom župniku vlč. Josipu Vra- 
nekoviću (VJD, sv. II., str. 363.) 

Molitvena priprava 

U pismu o. Budroviću, domini¬ 
kancu (3.08.1955.), iznio je u tri 
točke propuste glede propovijeda¬ 
nja: »1. Malo molimo za uspjeh svo¬ 
ga propovijedanja; 2. Treba propo¬ 
vijedati kreposti, ali ne ispuštati 
govor o grijesima i istinu o paklu; 3. 
Premalo se upotrebljava Sveto pi¬ 
smo, a propovijedi moraju biti sveto- 
pisamske, biblijske.« 

Nadbiskup se za velike i važne 
propovijedi pripremao molitvom. 
Kad je trebalo obraditi koji važniji 
predmet, povukao bi se u Brezovi¬ 
cu da se u Karmelu, u samoći i mo¬ 
litvi, uzmogne što bolje pripraviti. 
On se i pred svetohraništem pripre¬ 
mao za svoje propovijedi. Časne se¬ 
stre karmelićanke su molile, a on je 
pred oltarom pisao propovijed (P. 
A. Benigar). 

Odjek Nadbiskupovih 
propovijedi 

Nadbiskup Stepinac je govorio 
mirno, bez ushićenja i zanosa. Nje¬ 
gove kretnje tijela i ruku kod pro¬ 
povijedanja bile su krute i ukočene. 
Nije nastupao govorničkom vješti¬ 
nom ili demagoškim nastupom, 
niti bi upadao u neki zanos. Riječi, 
misli, sudove svoje on bi pratio 
primjerenim gestama, kako to obi¬ 
čavaju činiti veliki govornici. Nije 
se služio ni biranim riječima ni izra- 



Ndbiskup Stepinac među pitomcima Ndbiskupskog konvikta 9. srpnja 1942. 


12 


Sluga Božji Alojzije Stepinac 4 (1997) 1-2 














SVJEDOČANSTVA 


zima koji gode ušima. Govorio je 
do krajnosti jednostavno, a u Kraši- 
ću se znao poslužiti i domaćim nar¬ 
ječjem. 

Ipak su njegove propovijedi 
imale snažan odjek u dušama. Je¬ 
dan od razloga je što je doticao pro¬ 
blematiku suvremenog života. »Či¬ 
nio je to u svečanim zgodama ili u 
posebnim okolnostima, kad mu je 
njegova biskupska služba nalagala 
da kao vrhovni duhovni auktoritet 
u domovini javno iznese stav pre¬ 
ma suvremenim zbivanjima. Takva 
je pitanja temeljito obrađivao i umi- 
o ih je velikom jasnoćom, laganim 
izrazom, stvarnom ozbiljnošću i 
uvjerljivošću te proživljenim osje¬ 
ćajem prelijevati u slušatelje.« (P, A. 
Benigar) 

Nakon propovijedi dne 25. li¬ 
stopada 1942. neki ugledni gospo¬ 
din pisao je Nadbiskupovu tajniku 
među ostalim i ovo: »Neznatan 
sam - mali čovjek - ali ipak usuđu¬ 
jem se reći, da mi je naš dični nat- 
pastir govorio baš riječi iz mog srca 
i moje duše. Zato sam dragom 
Bogu još i osobito zahvalan, jer vi¬ 
dim da sam na pravom putu.« 

Za Stepinčeve propovijedi iz¬ 
govorene u vrtlogu rata, rekao je dr. 
Ivo Politeo, braneći na komunistič¬ 
kom sudu optuženog Nadbiskupa, 
i ovo: »One (propovijedi) su bile u 
onim teškim vremenima glavna 
utjeha, čvrst oslonac za ustrajnost u 
otporu, lijepa nada u propast ustaš¬ 
tva i fašizma, u bolju skoru buduć¬ 
nost. Na njih su hrlili ne samo vjer¬ 
nici, nego i oni, koji inače nisu 
polazili crkve. Te su se propovijedi 
onda širile među narod i dopirale 
su čak na oslobođeni teritorij. Izgo¬ 
vorene javno, one su postale podze¬ 
mnom štampom, sredstvom us¬ 
pješne propagande protiv ustaša, 
djelomičnim nadomjestkom opozi¬ 
cione štampe.« 

Pogubljen »zbog 
svjedočanstva Isusova 
i zbog Riječi Božje« 

»Riječ je živa, kad život govo¬ 
ri.« (Sv. Antun Padovanski) 

i Stepinčevi kolege iz Germani- 

cuma uočili su još za vrijeme na¬ 
ukovanja u Rimu, u čemu je snaga 


njegovih propovijedi. P. Zahnen, 
profesor retorike, reče: »Stepinac će 
više djelovati na vjernike zbiljom 
onoga što govori nego li pravilima 
retorike.« Kard. J. Schroffer svje¬ 
doči: »Ono što je (Alojzije) govorio 
nije izricao mnoštvom riječi ili ne¬ 
kom velikom retorikom, ali je svat¬ 
ko mogao uočiti da iza njegovih go¬ 
vora stoji zrela osobnost, bio je to 
on osobno.« 

Jedan drugi kolega, Emanuel 
Isidor M., reče: »Govorio je bez po¬ 
teškoća, jasno i s dubokim uvjere¬ 
njem o vječnim istinama. Iz njegova 
izlaganja moglo se jasno vidjeti ka¬ 
ko on sam u životu provodi ono što 
je govorio.« Tako je on nastupao u 
svim svojim propovijedima i nago¬ 
vorima. 



Pratioci u svečanim odorama prigodom 
bogoslužja u Zgrebačkoj katedrali 
1940.; uzorci svečanih odora danas se 
čuvaju u riznici Katedrale , te u »Spomen- 
zbirci Sluge Božjega« 


»Kad se radilo o Bogu, njegove 
su riječi bile tople i uvjerljive. Kad 
se radilo o ćudorednim zasadama, 
onda su bile tvrde kao čelik, prozir¬ 
ne kao kristal. Neumoljivo su zah¬ 
tijevale i poticale na stvaranje dobre 
odluke, nisu dopuštale isprike. Nije 
tu bilo srednjega puta između da i 
ne, nije bilo izlaza niti načina kako 
bi se zaobilazio zakon Božji.« (P. A. 
Benigar). 

(...). Prije negoli je Stepinac, go¬ 
dine 1945. u korizmi, imao govoriti 
akademičarima, bilo ih je oko 300, 
na svršetku duhovnih predavanja, 
pristupi mu neki viši partizanski 
izaslanik te ga upozori neka uzme 


u obzir okolnost da rat ide kraju i 
da je Njemačka sigurno izgubila 
rat, te neka pazi što će govoriti. 
Nedbiskup mu je odgovorio: 

»Zagrebački nadbiskup će go¬ 
voriti ono što mora govoriti, a za to 
neće ni od koga moliti dozvolu, kao 
što je nije molio ni od hrvatskih vla¬ 
sti.« 

Nadbiskup je u toj propovijedi 
govorio o miru u svijetu. Napome¬ 
nuo je i ovo: »Mi se ne bojimo reći, 
pa i uz pogibao, da budemo po 
drugi put proglašeni 'ratnim zlo¬ 
čincem', ovo: Ako svi narodi imadu 
pravo na osiguranje života i neza¬ 
visnost, onda se ne može narivavati 
ni hrvatskom narodu rješenje, koje 
on svojom slobodnom voljom neće 
(-)• 

Isto tako ne bojimo se reći, da 
će hrvatski narod a limine odbiti 
svaki režim, bio on na krajnjoj ljevi¬ 
ci ili na krajnjoj desnici, koji ne bi 
računao i do krajnosti poštivao nje¬ 
govu više nego tisućgodišnju kato¬ 
ličku tradiciju.« 

Za Stepinčeve propovijedi u 
vrijeme rata protiv nacizma dr. Po¬ 
liteo, Nadbiskupov branitelj po 
dužnosti, reče: »Htio bih naći ono¬ 
ga, tko se usred okupiranog Zagre¬ 
ba u jeku okupacije, u šumi nje¬ 
mačkih i ustaških bajuneta, a sam, 
bez oružja, ovako hrabro usproti¬ 
vio tada još najmoćnijem Hitleru, 
manje moćnome Mussoliniju, i još 
manje moćnome Paveliću!« 

Na blagdan Svih Svetih godine 
1945., nekoliko minuta prije ponti- 
fikalne Mise u Katedrali, tražili su 
Nadbiskupa jedan pukovnik (isti 
onaj koji ga je uhitio 17. svibnja 
1945.) i jedan komesar u građan¬ 
skom odijelu, i izrazili želju da raz¬ 
govaraju s njime nasamo. Oni mu 
rekoše: »Govori se u gradu da ćete 
danas govoriti protiv vlade. Čuvaj¬ 
te se! Narod će vas napasti!« 

- »Koji narod?« - upitao je 
Nadbiskup. 

- »To je naša stvar!« - odgovo¬ 
rili su. 

Nadbiskup je rekao: »Možete 
činiti što hoćete. Umiremo samo je¬ 
danput. Ja neću biti ni prvi ni pos¬ 
ljednji koji prelazi u vječnost. Ni¬ 
kad neću prestati propovijedati 

istinu. Možete slušati sve što ću go¬ 
voriti.« 

Nadbiskup je propovijedao o 
blaženstvu: »Blaženi čista srca...«, i 
na svršetku propovijedi je rekao: 
»Obavijestit ću vas, draga braćo, da 
su dva partizana došla k meni, da 
me ušutkaju prijetnjama, ali ja se ne 
bojim nikoga osim Boga. Moja po¬ 
litika je bila uvijek i bit će ista: spa¬ 
šavati duše.« 

I u svojoj završnoj riječi na su¬ 
du, 3. listopada 1946., odmah u 
početku je istaknuo: »Na sve tužbe, 
koje su ovdje protiv mene iznesene, 
odgovaram da mi je savjest mirna 
(...). Ja sam za svoje uvjerenje spo¬ 
soban podnijeti ne samo ismjehiva¬ 
nje, prezir i poniženje, nego - jer mi 
je savjest čista - pripravan sam sva¬ 
ki čas i umrijeti.« 

Tri znaka Hrvata 
katolika 

Na susretu hrvatske katoličke 
mladeži u Solinu, 9. lipnja 1996., na 
kraju Mise nazočnima se obratio 
kardinal Vinko Puljić, sarajevski 
nadbiskup, i rekao: »Posebna su tri 
znaka po kojima se Hrvat katolik i 
u prošlosti i danas prepoznaje (...). 
Prvo, po znaku križa koji je utkan 
u našu krvavu, ali dragu povijest 
na našoj grudi, drugo, po pobožno- 
sti Blaženoj Djevici Mariji, i treće, 
po vjernosti Svetome Ocu.« 

Za ta tri prepoznatljiva znaka 
Crkve u Hrvata borio se i položio 
svoj život nadbiskup Stepinac. 

Mogao je reći sa sv. Pavlom: 
»Ne dođoh uzvišenom besjedom ili 
mudrošću navješćivati vam svjedo¬ 
čanstvo Božje, jer ne htjedoh među 
vama znati što drugo osim Isusa 
Krista i to raspetoga.« (1 Kor 2, 1) 

Velik dio propovijedi nadbisku¬ 
pa Stepinca, osobito u ratnim i porat¬ 
nim godinama, bio je poziv na opre¬ 
djeljenje za Krista, Krista Raspeta, 
koji krvari iz beskrajnih bolnih rana. 
U završnoj riječi na sudu (3.10. 
1946.) povišenim je glasom izrekao 
svoju ispovijest vjere: »Znajte, Isus 
Krist je Bog! Za Njega smo spremni 
umirati!« 

Pobožnost prema Bogorodici, 
kako nadbiskup Stepinac redovito 
naziva Blaženu Djevicu, nalazi u 


njegovim propovijedima, posebno 
u ratnom vrtlogu, povlašteno mje¬ 
sto. To se osobito očituje u zavjet¬ 
nim hodočašćima u Mariji Bistrici. 
On čvrsto vjeruje u pomoć i pobje¬ 
du Majke Božje, širi njezinu slavu 
među narodom, kao i među svojim 
klerom. 

I u spomenutoj završnoj riječi 
na sudu, koja je u cijelosti objav¬ 
ljena u ovoj knjizi što je danas sve¬ 
čano predstavljamo. Nadbiskup 
nije propustio ispovijediti vjeru u 
Bogorodicu. Reče: »Za Majku Božju 
kaže se u knjigama, da je bila blud¬ 
nica. A znadete li, da je ona za pra¬ 
voslavne i katolike najsvetiji po¬ 
jam?« 



Na pastirskom pohodu 


U ratnim i poratnim propovije¬ 
dima nalazimo i naglašenu ljubav 
prema Katoličkoj crkvi i vjernost 
Petrovu nasljedniku. Nakon pastir¬ 
skog pisma u rujnu 1945., nadbi¬ 
skup Stepinac je meta neprestanih 
napadaja. Proglašavali su ga »ne¬ 
prijateljem naroda«, »ratnim zlo¬ 
čincem«, itd. Komunistički čelnici 
su u tome prednjačili. Na Badnjak 
1945., Nadbiskup je bio obaviješten 
da se prikupljaju potpisi sa zahtje¬ 
vom da ga se osudi na smrt. Don G. 
Masucciu, tajniku Papinog izaslani¬ 
ka opata Marconea, reče: »Ako se to 
dogodi, izvijestite Svetog Oca da 
rado dajem život za Katoličku Cr¬ 
kvu.« 

To je i bio glavni razlog njegova 
uhićenja, suđenja i osude, što se, 
naime, nije htio staviti na čelo »na¬ 
cionalne crkve« odijeljene od Rima, 
podložne komunističkom režimu. 
To je posvjedočio tada jedan od ko¬ 


munističkih vrhovnika. Milovan 
Đilas, hrvatskom kiparu Ivanu Meš- 
troviću, ovim riječima: »Mi nema¬ 
mo ništa protiv njegova hrvatskog 
nacionalizma, ali mi ne možemo 
podnositi njegove privrženosti rim¬ 
skome papi.« 

I jedan drugi komunistički lea- 
der, Vladimir Popović, istome je 
Meštroviću rekao gotovo isto: »Nje¬ 
gov nam hrvatski nacionalizam nije 
mnogo smetao. Da je samo progla¬ 
sio hrvatsku Crkvu, otcijepljenu od 
Rima, mi bismo ga do neba uzdi- 
gli.« 

Nadbiskup Stepinac je proga¬ 
njan radi svojih propovijedi i nago¬ 
vora i poticaja vjernika na ljubav 
Isusu Kristu, na pobožnost Bla¬ 
ženoj Djevici Mariji, na vjernost Pe¬ 
trovom nasljedniku. Pobijao je po¬ 
gane i krvave ideologije rasizma i 
komunizma. Nacisti s ustašama bili 
su se pripremili da ga ubiju. Brzina 
pada Njemačke to je onemogućila. 
Ali su to uspjeli izvesti komunisti. 

Završavam biblijskim riječima, 
koje je na sebe primijenio i sam 
nadbiskup Stepinac, rekavši da nije 
mogao šutjeti jer bi bio ubrojen 
među one koje prorok naziva 'canes 
muti non valentes latrare - nijemi psi, 
koji ne mogu lajati' (Iz 56, 10). »Da 
sam šutio, reče, nakon njihova (ko¬ 
munističkog) preuzimanja vlasti, 
ne bi me nikad uznemirivali. Da 
sam pohvalio njihov rad, vjerojatno 
bi me ubrojili među svoje heroje. 
Ali to nisam mogao. Stoga su me 
proglasili zločincem i velikim kri¬ 
minalcem...«. 

Sluga Božji Alojzije Stepinac 
doista je mučenik vjere i Crkve. 
Pogubljen je pravno, moralno i fi¬ 
zički iz mržnje na vjeru i na Katoli¬ 
čku Crkvu. Pogubljenje zbog »svje¬ 
dočanstva Isusova i zbog Riječi 
Života«, kao i mnoštvo koje gleda 
Ivan u svojem Otkrivenju »koji se 
ne pokloniše Zvijeri ni kipu njezinu 
te ne primiše žiga na čela svoja i na 
ruke«. (Otk 20, 4) 

Sluga Božji je mučenik Božje ri¬ 
ječi, koju je snažno, neustrašivo i 
odvažno naviještao i živio. 

Celestin Tomić, 
franjevac konventualac 

Nadbiskup Stepinac - pobornik 
božanskih i čovjekovih prava 


(Iz govora na predstavljanju knjige nadbi¬ 
skupa A. Stepinca: Propovijedi, nagovori 
i poruke 1941-1946, u dvorani »Vijenac« 
Nadbiskupskog bogoslovnog sjemeništa 
u Zagrebu, 19. lipnja 1996.) 

(...). Dva su razloga razvidna iz 
same knjige, zašto se najprije izlazi s 
ratnim razdobljem Stepinčeva bi¬ 
skupskoga naučavanja. Prvi je, rekao 
bih, juridički: infamna Blaževićeva 
optužnica teretila je zagrebačkoga 
nadbiskupa Alojzija Stepinca po- 
najpače za to razdoblje, inkrimini¬ 
rajući i stavke iz tih propovijedi. No 
drugi je razlog još jači, poglavit: 
upravo se propovijedima iz toga 
razdoblja naš Sluga Božji potvrdio 
kao izvanredan i osobit zastupnik 
nepovrediva dostojanstva ljudske 
osobe i neotuđivih čovjekovih pra¬ 
va, što ne ovise ni o kojoj ljudskoj 
vlasti, jer im je i utemeljitelj i jamac, 
pa stoga i zahtjevnik, sam Bog. Isti¬ 
na, Stepinac se takvim potvrđuje i 
usvojim ranijim nastupima, ali je ta 
tema osobito vruća, a snažno zastu¬ 
pana u tom najtežem razdoblju nje¬ 
gove aktivne biskupske službe, 
ugrožena sa svih strana: i sa strane 
razbješnjela rasizma i fašizma kao i 
revolucionarnoga komunizma, a i 
sa strane podivljalih nacionalizama 
te svih mogućih materijalističkih i 
pozitivističkih smanjenja i sakaće- 
nja čovjekovih dimenzija. A za ta¬ 
kvo proročko i svjedočko suprot¬ 
stavljanje svemu tome zlu i zabludi 
zahtijevala se i osobita mudrost i 
razboritost, a nadasve osobita hra¬ 
brost, za kojom je stajao čovjek 
spreman položiti i život za Božju i 
čovjekovu istinu (...). 

Mimoilazeći stoga sve druge, 
vrlo bogate odlike i svojstva Ste- 
pinčevih propovijedi općenito, a 
osobito ovih izdanih u ovoj knjizi, 
smatram da je upravo netom ista¬ 
knuta tema, to jest tema o nepovre¬ 
divu dostojanstvu ljudske osobe i 
neotuđivim čovjekovim pravima, 
temeljna Stepinčeva poruka svomu 


vremenu, a onda svakomu, pa i na¬ 
šem vremenu. Njegovu bih propo¬ 
vijed intonirao žarkom riječju pro¬ 
roka Ilije: »Živoga mi Gospoda, 
Boga Izraelova, komu služim« (1 
Kor 17, 1; 18,15). U ime toga Boga 
- čovjekova Stvoritelja, Spasitelja i 
Posvetitelja - Stepinac se u svom 
mračnom vremenu, koje nažalost 
još uvijek nije sasvim prošlo vrije¬ 
me, zauzima za čovjeka. I, što treba 
osobito naglasiti: u Stepinca se u je¬ 
dinstvenu objavljenu istinu pove¬ 
zuju i Bog i čovjek. Stoga je u njega 
zauzimanje za prava čovjekova 
ujedno bitka za prava Božja. 

Najkraći sam izraz takva njego¬ 
va stava našao u propovijedi na 
blagdan Krista Kralja 1942., u kojoj 
apostrofira katoličke muževe i 
žene, sve katoličke vjernike: »Vaša 
je sveta dužnost raditi na tome da 
se duh istinskoga Evanđelja unosi 
u naš javni i privatni život. A u 
Evanđelju uz Boga prvo mjesto, za¬ 
pravo jedino mjesto zauzima ljud¬ 


ska ličnost (...). Jer i najzadnja ljud¬ 
ska ličnost, zvala se kako mu drago 
i pripadala kojoj mu drago rasi ili 
narodu, nosi u sebi utisnut pečat 
Boga živoga, neumrlu dušu.« (str. 
213-214). 

Utemeljitelj, dakle, i jamac, pa 
stoga i najveći zahtjevnik čovjeko¬ 
vih prava - po Alojziju Stepincu - 
jest Bog. 

U ovoj knjizi susrećemo o tom 
Stepinčevu uvjerenju - da, točnije, 
o toj Stepinčevoj vjeri - velike i stu- 
povne tekstove koji su uglavnom 
već i dobro poznati. No ta se tema 
pojavljuje, rekli bismo sporadično, 
i u drugim Stepinčevim tekstovi¬ 
ma, koji su, po sebi, posvećeni dru¬ 
gim temama. Ali je baš to još zna¬ 
čajnije, što on o toj svojoj vjeri u 
čovjeka, po Bogu, progovara gdje 
god mu se pruži prilika. 

Tako će u propovijedi o predra- 
gocjenoj Krvi Isusovoj, s očitom 
aluzijom na rasne zablude, istaći 
»da ima samo jedno pravo plem- 



Sudionici Simpozija o 50. obljetnici suđenja Sluzi Božjemu Alojziju Stepincu 
polažu , uz prigodnu molitvu , vijenac na njegov grob u Zagrebačkoj katedrali 

stvo, a to je plemstvo Krvi Sina 
Božjega Isusa Krista kojega dionici 
mogu postati svi ljudi dobre volje«, 
(str. 112). To je preludij u onu 
temeljnu njegovu izjavu na blag¬ 
dan Krista Kralja 1942: »Svi narodi 
i rase potječu od Boga. Stvarno po¬ 
stoji jedna rasa, a to je Božja rasa.« 
(str. 212). 

Od tih, velim, usputnih a važ¬ 
nih Stepinčevih tekstova o toj 
njegovoj velikoj temi odabirem i 
njegov nagovor pitomcima Vojne 
akademije u Zagrebu. Vojnim doča¬ 
snicima progovara o tri temeljna 
strahopočitanja kojima trebaju biti 
prožeti, a to je strahopočitanje pred 
Bogom, pred bližnjim i pred samim 
sobom. Kada razvija misao o stra- 
hopočitanju pred bližnjim, snažno 
utuvljuje svoju misao: »Nemojte se 
nimalo čuditi kad kažem da ste pre¬ 
ma svima dužni nastupiti sa stra- 
hopočitanjem. Jer tko bi se usudio 
da s prezirom ili omalovažavanjem 
gleda onoga koji je živa slika živo¬ 
ga Boga, a to je svaki čovjek, svi lju¬ 
di bez razlike, a za koje stoji pisano: 
Tko bude dirnuo vas, dira zjenicu 
oka moga!'« (str. 46). Važan mi je 
veoma ovaj stavak i zbog sadržaja, 
ali nadasve zbog navoda iz proroka 
Zaharije (2, 12), što pokazuje u isto 
vrijeme i Stepinčevu biblijsku osjet¬ 
ljivost i vjersko utemeljenje njegove 
antropologije (...). 


U svim Stepinčevim biskup¬ 
skim učiteljskim nastupima treba 
dobro uočiti ovo dvoje: on prije 
svega nastupa kao učitelj vjere u 
svojoj nadbiskupiji, duboko svje¬ 
stan da iznosi nauk Katoličke crkve 
duboko utemeljen u Svetom pismu. 
Nadalje, treba u svemu tomu dobro 
definirati njegovu temeljnu tezu, 
zatim uočiti cjelokupno njegovo 
izlaganje nauka o dostojanstvu 
čovjekovu i njegovim pravima (što 
u pojedinostima uključuje i nauk o 
istinskom domoljublju i o pravima 
naroda), a nadasve je važno biblij¬ 
sko utemeljenje na koje se Stepinac 
poziva. 

I upravo u vezi s tim posljed¬ 
njim, to jest s biblijskim utemelje¬ 
njem Stepinčeva nauka o čovjeko¬ 
vu dostojanstvu, ne mogu odoljeti 
a da tomu ne posvetim bar časak 
ove svečanosti. 

Ponajprije, vrlo je točno istaknuo 
naš sadašnji zagrebački nadbiskup 
kardinal Kuharič, da je Stepinčeva 
antropologija - antropologija Oče¬ 
naša. Bez namjere da to u pojedino¬ 
stima razradim, želim samo u naj- 
kračim potezima pobliže označiti 
tu Stepinčevu teološku, očenašku 
antropologiju. Ona se prije svega 
zasniva na redu stvaranja (ordo 
creationis), jer je čovjek iz Stvorite¬ 
ljeve ruke proizišao kao slika Božja 
i kruna svega stvaranja (Post 1, 


26sl.). Arhetip te čovjekove slike 
Božje, u svjetlu Kristovu, jesu Troji¬ 
ca - njihova troosobna različnost i 
u isto vrijeme najsavršenije i najjed¬ 
nostavnije jedinstvo. U redu otkup¬ 
ljenja (ordo redemptionis) čovjek je 
pozvan da se ostvari kao plemič, 
plemstvom Krvi Kristove. Prodah- 
nut Duhom Božjim (usp. Post 2, 7) 
čovjek je neuništivo biče, s dimen¬ 
zijom neumrle vječnosti, a s pozi¬ 
vom vječnoga blaženstva s Bogom 
i u Bogu. Sav pak taj nauk kulmini¬ 
ra u antropologiji Očenaša, od prve 
pa do one najteže molbe: »Otpusti 
nam duge naše kako i mi otpušta¬ 
mo dužnicima našim!« (usp. str. 110 
i 129). 

U takvu božansku koncepciju 
čovjeka uklapa se i sva Stepinčeva, 
tako izrazita moralna propovijed, 
zapravo cijelo njegovo pastirsko 
nastojanje, koje ide za tim da pozo¬ 
ve, prizove, opomene, nagovori 
svakoga čovjeka, osobito svoga bi- 
skupljanina, da se i ostvaruje kao 
takvo, božanski određeno biče - i 
kao pojedinac i kao obitelj i kao 
društvo i kao narod, pa ako hoče- 
mo i kao država, u zagrljaju cjelo¬ 
kupne Božje obitelji čovječanstva. 

Upravo kao takav, u svim obli¬ 
cima svoga postojanja, čovjek je, po 
proroku Zahariji (2, 12), »zjenica 
oka Božjega«, (str. 124) 

Bonaventura Duda Ofm 


Hvala Vam što čitate i dru¬ 
gima omogućujete primati Gla¬ 
snik »Sluga Božji Alojzije Stepi¬ 
nac«. Ako na vrijeme podmirite 
svoje obveze prema Glasniku , 
moći će redovito izlaziti i biti 
vjesnik njegovih vrlina , kojima 
ga je Bog proslavio za dobro 
svoje Crkve i hrvatskog naroda. 
Glasnik možete i Vi obogatiti 
svojim dopisom i uspomenama 
na kardinala Stepinca ili foto¬ 
grafijom iz njegova života. Ako 
ste bili dionik koje svečanosti 
priređene u njegov spomen , iz¬ 
vijestite o tome putem Glasnika 
sve prijatelje i štovatelje kard. 
Stepinca. 

Stepinac je bio apologet temeljnih 
kršćanskih i ljudskih vrijednosti 


(Iz govora na predstavljanju knjige nadbi¬ 
skupa A, Stepinca: Propovijedi, nagovori 
i poruke 1941 -1946, u dvorani »Vijenac« 
Nadbiskupskog bogoslovnog sjemeništa 
u Zagrebu, 19. lipnja 1996.) 

Braćo i sestre, cijenjeni skupe! 

Objavljivanjem ove knjige ot¬ 
padaju dakle sve proizvoljne inter¬ 
pretacije i insinuacije. 

Tek smo sada u prilici otvoreno 
i demokratski, sine ira et studio, 
raspravljati o onome što je i kako 
govorio nadbiskup Stepinac. Krle- 
ža je znao reći kako je još od Krista 
za Istinom raspisana potjernica i da 
je neuhvatljiva, što je u povijesnom 
i filozofskom smislu riječi i točno, 
ali u Stepinčevu konkretnohistorij- 
skom slučaju. Istina je ipak dostu¬ 
pna. Dakle za pravdu i istinu nikad 
nije kasno. 

Zato bih našem suizdavaču, 
Postulaturi za beatifikaciju Sluge 
Božjega Alojzija kardinala Stepinca, 
preporučio da nastavimo s objav¬ 
ljivanjem i ostalih Stepinčevih spi¬ 
sa, osobito onih iz ratnog razdoblja. 
Audiatur et altera pars, dakle, neka 
se čuje i druga strana! 

Eto, to bi bio prvi razlog zašto 
smo zdušno prihvatili inicijativu da 
tiskamo Stepinčeve propovijedi, 
govore i nagovore. 

Drugi je razlog, u što ćete se i 
sami uvjeriti kad pročitate knjigu, 
što Stepinac u svakoj svojoj propo¬ 
vijedi, u svakoj poruci i u svakom 
govoru osuđuje zločin, mržnju, po¬ 
roke i diskriminaciju. »Svi su ljudi 
pred Bogom jednaki« - stalno je gr¬ 
mio i ponavljao. 

I ovaj libar bjelodano pokazuje 
kako je zapravo Stepinac bio apolo¬ 
get temeljnih kršćanskih i ljudskih 
vrijednosti: vjera - ljubav - mir - 
pravda - istina - sloboda - ljudsko 
dostojanstvo. A to nije odgovaralo 
ni nacistima ni ustašama, pak je za¬ 
to Stepinac, na suđenju, mirno izja- 



Molitelj i suzanj u Krasicu 
(1951-1960.) 


vio: »Nisam bio persona grata niti 
ustašama ni Nijemcima.« 

I Stepinac je kao čovjek vjere, 
poput velikana znanosti ili umjet¬ 
nosti, transcendirao ovozemaljsku 
stvarnost, zbilju, i svojom duhov¬ 
nom vertikalom bio je ukorijenjen u 
čvrstu i stamenu kršćansku vjeru i 
nadu. Svojom horizontalom, kao i 
svi drugi ljudi, živio je u određe¬ 
nom prostoru i vremenu, znamo 
svi da je to bilo strašno i teško ratno 
vrijeme i prostor bremenit proble¬ 
mima, trnovit, no, svejedno, Stepi¬ 
nac se, uprkos ratnim (ne)prilika- 
ma, riječju i djelom uzdigao na 
takvu razinu kršćanskog angažma¬ 
na i djelatnog humaniteta, da je teš¬ 
ko u novijoj hrvatskoj povijesti naći 
osobu koja je toliko dobra učinila 
kao što je to Stepinac učinio. Hvala 
Bogu, još su živi mnogi svjedoci 
Stepinčeve dobrote i zalaganja. 


Treći razlog leži u činjenici da 
Stepinčeve poruke određenim sta¬ 
ležima i socijalnim skupinama ni 
nakon pedeset godina nimalo ne 
gube na svojoj aktualnosti: Tako će 
on kazati hrvatskim časnicima »da 
imaju strahopočitanje prema Bogu, 
ali i prema podređenima«. 

Drugom zgodom hrvatskim je 
časnicima poručio: »Latite se Mača 
Duha.« 

U govoru radnicima i naučnici¬ 
ma često je isticao: »Svjesno i odgo¬ 
vorno radite, jer samo tako dokazu¬ 
jete ljubav prema Bogu i Domovini.« 

Političarima, vladarima i na¬ 
rodnim vođama savjetovao je da 
upravljaju državom i predvode na¬ 
rod in iustitia et veritate (u pravdi 
i ljubavi). 

Hrvatskom poglavaru i hrvat¬ 
skom Saboru Stepinac je poručivao 
da donose »Zakone koji su praved¬ 
ni, provedivi i korisni«. Lex, dakle, 
mora biti iusta, possibilis i utilis! 

Uvijek dijeleći poslove na »po¬ 
slove Države Nebeske« i »poslove 
Države Zemaljske«, Stepinac je sli¬ 
čne poruke i moralna načela zago¬ 
varao kod hrvatske mladeži, liječ¬ 
nika, studenata, književnika i 
drugih profesija. 

Najzad, ova Stepinčeva knjiga 
krunski je dokaz i potkrjepa za 
općekultumo uvjerenje kako je Ka¬ 
tolička Crkva u Hrvata bila, ostala 
i jest fidelissima advocata Croatiae. 
Naime, kad god se to od nadbisku¬ 
pa Stepinca tražilo, ili kada je za to 
imao neposrednog povoda, on je 
strasno, ali razložno, spontano, ali i 
povijesno utemeljeno, branio pravo 
hrvatskog naroda na svoju slobodu 
i neovisnost, ne dovodeći u pitanje 
slobodu i kulturno-politički identi¬ 
tet drugih naroda i država. 

Božo Rudež 

Ljepota se čovjekova zrcali u Kristu 


(Govor na predstavljanju knjige: Alojzije 
Stepinac Zagrebački nadbiskup: Pro¬ 
povijedi, govori, poruke od 1941. do 
1946., održanom 10. listopada 1996. u 
dvorani Društva hrvatskih književnika u 
Zagrebu; predavanje na predstavljanju 
ove knjige nadbiskupa A. Stepinca održa¬ 
ne u dvorani »Vijenac« Nadbiskupskog 
bogoslovnog sjemeništa u Zagrebu, 19. 
lipnja 1996., objavljeno je u Bračkoj Crkvi 
br. 1, srpanj, 1996., str. 38-39) 

»Jao meni ako Evanđelja ne 
naviještam.« (1 Kor 9, 16). Ove 
riječi apostola Pavla vjerno nam 
predočuju lik Zagrebačkog nadbi¬ 
skupa Alojzija Stepinca. Taj sud 
moguče je izvesti nakon čitanja 
njegovih propovijedi, govora i po¬ 
ruka što ih je on naviještao od 
1941. do 1946. godine, a objavljene 
su u jednoj knjizi, u izdanju Po- 
stulature Sluge Božjega kardinala 
Stepinca i izdavačke kuče AGM iz 
Zagreba. Ta zbirka Kardinalovih 
propovijedi razlikuje se od dosa¬ 
dašnjih sličnih djela, npr. zbirke 
propovijedi kardinala Stepinca, što 
ih je pod pseudonimom Liburnius 
u Švicarskoj objavio dr. A. Juretič 
ili Stepinac: Govori , zbirke Kardina¬ 
lovih propovijedi i pisama od 1934. 
do 1960., koje je pripremio E. Belu- 
han-Kostelič. 

U ovoj knjizi nalazimo bitan i 
do sada najprepoznatljiviji sadržaj 
učiteljske službe nadbiskupa Ste¬ 
pinca. Tu susrečemo, u vrhunskom 
stupnju, njegovu žumost u navije- 
štanju božanskih istina, osobito 
navještaj spasenja čovjeka u i po 
Isusu Kristu. Tu su predstavljeni 
njegova ljubav prema Katoličkoj 
Crkvi, zaokupljenost njegove misli 
o potrebi naviještanja Evanđelja 
kao pokretačke snage i sile za 
obračenje grešnog čovjeka i otuda 
začetka boljega svijeta, njegovo po¬ 
stojano uvjerenje o pobjedi dobra 
nad zlom, snažno oblikovani nje¬ 
gov značaj, stamena vjera usredo¬ 
točena prema slavi neba, ljubav 
prema čovjeku posinku Božjemu, 
ostvarivom u miru i pravdi za¬ 
jamčenima Kristovom pobjedom i 
Uskrsnučem, te veličinu njegova 


neslomljiva. Bogu i hrvatskom na¬ 
rodu predana duha. 

Ovdje zapisane riječi osebujni 
su dokaz kako se opčoj poplavi 
mržnje, snagom Kristova evanđe¬ 
lja, kao biskup Katoličke Crkve, ju¬ 
nački suprotstavio sin jednog ma¬ 
log naroda, jedan Hrvat, krščanin. U 
vremenu pomutnje duhova, snažnih 
ideoloških naboja i konfrontacija 
Stepinac je proročki nastupao, u 
Božje ime prokazivao zločudne mi¬ 
saone postavke, nemoralne opako¬ 
sti, te nečovječnost svekolikovrsne 
tiranije. 

O Zagrebačkom nadbiskupu 
Alojziju Stepincu napisano je mno¬ 
go knjiga. Ovo je knjiga koju je na 
temelju Božanske objave i krščan- 
skih vrednota on sam ispisao u do¬ 
ba kad se činilo da su sva pera pre¬ 
stala ispisivati zahtjeve za istinu, 
pravdu, mir, istinsku slobodu i 
čovjekoljublje, a jezici, pred nale¬ 
tom oružja i sile, umuknuli na go¬ 
vor o Božjem zakonu: Ne ubij! Za¬ 
što u to doba i drugi nisu visoko 
podizali stijeg istine o čovjeku, 
stvorenju Božjemu, opravdat če oni 
sami, a zašto je on to mogao, reče 
sam: »Ne strahujemo ni pred kim, 
stojimo vedra čela i mirne savjesti 
na svome mjestu« (18. III.1945., str. 
259). 

Nadbiskup Stepinac je mogao 
vikati za pravednim mirom jer se 
bezgranično oslonio na Boga, od 
kojega potječe svaki mir, red i pra¬ 
vednost. Smio je tako postupati jer 
je umio izvrsno ujediniti poniznost 
i ljubav, poniznost i jakost duha, po¬ 
niznost i molitvu, poniznost i vršenje 
službe, a sve za dobro svih. Bezobzir¬ 
nom naletu hedonizma, društvenoj 
mržnji, sumnjama i različitim vjer¬ 
skim sinkretizmima, idejnim zablu¬ 
dama, političkom totalitarizmu, 
ljudskom egoizmu i oholosti, on je, 
primjerom sv. Augustina, suprot¬ 
stavljao evanđeosku pravdu, kao 
vrlinu »izvrsnu i željkovanu«, vir- 
tus excellentissima et potissima ( De 
verb Dom., Sermo 69, 1; PL 38, 441). 

Zagrebački nadbiskup Alojzije 
Stepinac nije bio ni HSS-ovac, ni 
ustaša, ni pučkaš, ni pobornik bilo 


koje političke stranke. To potvrđuju 
ovdašnji tekstovi, uvjeravajuči nas 
k tome kako je, u mraku Drugoga 
svjetskog rata i porača, on bio svje¬ 
tlo koje je obasjavalo sve u kuči, sve 
osim sinova tame, koji su pred tim 
svjetlom bježali u mrak mržnje i 
bezboštva. Ovi tekstovi svjedoče 
kako je on vjerno i ispravno, hrabro 
i postojano vodio povjerene mu du¬ 
še na vrela Božanske istine, kako je 
ljubio Crkvu kao Tijelo Kristovo ne 
dopuštajuči da služi političkim 
režimima, več da u punoj slobodi, 
u zajedništvu s Rimskim bisku¬ 
pom, služi djelu ljudskog posveče- 
nja i spasenja. Tako vršeči svoje po¬ 
slanje zastupao je i interese svojega 
hrvatskog naroda, prepuštajuči po¬ 
litiku kao takovu drugima. No, ono 
što reče kralju Aleksandru: »Ne 
mogu zatajiti to da me je rodila 
Hrvatica majka« vidljivo je i u 
ovom štivu utemeljenom na Božjoj 
riječi i evanđeoskom poimanju ro¬ 
doljublja. 

Napajao se na vrelu Božanske 
objave. Nije si dopustio da bude 
beščutan i neosjetljiv za ljudske rane 
duhovne i tjelesne: zato je bio bliz ne- 
zaštičenom, drag siromahu, mio na¬ 
rodu. Jer je umio razlikovati dobro 
od zla, neustrašivo je naviještao Kri¬ 
stovu pobjedu nad Zlim i nad zlom. 
U Kristovo je ime nadbiskup Stepi¬ 
nac osuđivao svako ponižavanje, 
zastrašivanje i ucjenjivanje ljudske 
osobe, ubijanja nerođenih, zato¬ 
čenika i talaca, proganjanja radi pri¬ 
padnosti drugoj rasi, klasi, narodu 
ili vjeroispovijesti. U vremenu 
ideoloških prepucavanja i samrtnih 
krikova Drugoga svjetskog rata 
jedva da je u Europi i na kugli ze¬ 
maljskoj bilo takva proroka pravde, 
ljubavi i mira kakav bijaše Zagre¬ 
bački nadbiskup Alojzije Stepinac. 

Osobito bismo se radovali kad 
bismo u literaturi, u književnosti, u 
teologiji, u povijesnicama kojeg dru¬ 
gog naroda u Europi pronašli pro¬ 
ročki tekst i krik u obranu čovjekovih 
prava i ljudskog dostojanstva, kakav 
susrečemo u ovdje prinesenim pro¬ 
povijedima Zagrebačkog nadbisku- 

pa A. Stepinca. Počujmo te svjedoč- 
ke, proročke i čovječanstvu na po¬ 
nos izgovorene riječi u Zagrebačkoj 
katedrali prigodom obljetnice kru¬ 
nidbe Pia XII., 14. ožujka 1943., kad 
je rekao i ovo: 


»Da! Bez sumnje je jedna od 
najtežih zabluda našega vremena, 
da je vrijednost ljudske osobe spala 
na ništa. Na pad vrijednosti novca 
priučio se svijet več u prošlome ra¬ 
tu i ne vidi tu ništa osobita. Priučio 
se i na pad tolikih drugih materijal¬ 
nih vrijednosti. Ali s padom dosto¬ 
janstva ljudske osobe, s padom vri¬ 
jednosti čovjeka, ne može se 
pomiriti nijedan normalni ljudski 
mozak (...). Svaki dakle čovjek, bez 
obzira kojoj rasi ili naciji pripadao, 
bez obzira, da li je svršio sveučilište 
u kojem kulturnom središtu Euro¬ 
pe ili ide u lov za hranom u prašu¬ 
mama Afrike, svaki od njih nosi u 
sebi pečat Boga Stvoritelja i imade 
svoja neotuđiva prava, koja mu ne 
smije oteti ili ograničiti svojevoljno 
nijedna ljudska vlast. Svaki od njih 
ima pravo na tjelesni život, ima 
pravo na duševni život, ima pravo 
na brak, ima pravo na religiozni 
odgoj, ima pravo na upotrebu ma¬ 
terijalnih dobara..., ima toliko dru¬ 
gih prava. I svaka povreda tih pra¬ 
va ljudske osobe ne može a da ne 
urodi lošim posljedicama (...). Bilo 
bi svakako promašeno misliti, da če 
Katolička Crkva ikada odobriti 
mjere, koje diraju u osnovna prava 
čovjeka.« (str. 147s.) 


I poslije rata nastavio je zastu¬ 
pati Kristovu postavku ljudskog 
zajedništva sazdanog na ljubavi, a 
ne na nepravednoj borbi, na nasilju, 
na nadimanju jedne klase nad dru¬ 
gu, u kolektivnom egoizmu. Jer mu 
je Božji glas ispunjao dušu, nije mo¬ 
gao ni smio zatvoriti usta, jer ga je 
osječaj božanske pravde nukao: 
»Viči iz sveg grla, ne suspreži se!« 
(Iz 58,1) 


Čitajuči ovdašnje propovijedi 
nadbiskupa Stepinca, objavljene 
nakon 50 godina od njihova govo¬ 
renja, uočavamo kako je on žarom 
svojstvenim svjedocima Krista Us- 
krsloga, oživljavao misao sv. Igna- 
cija Antiohijskog: »Discamus secun- 


dum Christianismum vivere - Nauči¬ 
mo krščanski živjeti!« (Ad Magnesi- 
os, X) 

A krščanski život rađa se s Kri¬ 
stom, na putu Kristovom, na stazi 
Križa. Taj hod Kristovim stopama, 
prema nauku nadbiskupa Stepinca, 
zakoračaj je na put novine života, 
vedrine i optimizma. 



Sluga Božji kao nadbiskup koadjutor 
prigodom dijeljenja sakramenta Potvr¬ 
de u Pokupskom 21. rujna 1936. 


Tako se čitajuči ove stranice či¬ 
tatelj sljubljuje s istinom koja u sna¬ 
zi Kristova nauka oblikuje novog 
čovjeka, izvorno biče i sretno biče. 
I Pascal bi, čitajuči ovo štivo, mo¬ 
gao ponovno uskliknuti: »Nitko ni¬ 
je sretan kao pravi kršćanin, niti 
krepostan, niti ljubljen« (Misli, 541). 
To je bit Stepinčeve teološke zao¬ 
kupljenosti: čovjeku pokazati put 
do sreće, put do Boga, put do vječ¬ 
nosti. 

Stoga su ove propovijedi i da¬ 
nas aktualne. One doprinose spase¬ 
nju svijeta, te u doba idejne anarhije 
i samo materijalnog poimanja živo¬ 
ta putokaz su prema kršćanskom, 
prema ispravnom poimanju Boga, 
čovjeka, života. 

One svjedoče kako je nadbi¬ 
skup Stepinac bio izvorni i auten¬ 
tični liječnik egoizma, zastupnik so¬ 
cijalne pravde, branitelj ljudskog 


zajedništva, osobito obiteljskog, za¬ 
stupnik života. 

On ne špekulira o novom nebu 
i novoj zemlji. Kristova je buduć¬ 
nost. Oko njega se moramo svijati i 
podizati u vis, kao što se bršljan 
pripija uz čvrst hrast, da bi rastao u 
visinu. 

U propovijedi na Euharistij- 
skom kongresu u Žakanju, 30. stu¬ 
denoga 1941., govorio je o svrsi čo¬ 
vjekova života na zemlji i njegovoj 
zbilji u vječnosti. Kazao je: »Sveta 
vjera otkrila nam je, da smrt nije 
posljednja riječ na zemlji nego tekar 
početak nečega što nema kraja.« 
No, »Nije doduše rijetkost danas 
čuti, kako se ljudi izruguju istinama 
svete vjere. Ali to na stvarnosti ne 
mijenja ništa.« Istine vjere jamči 
nam »vječna i neprevarljiva istina 
Isus Krist, koji ne može prevariti ni¬ 
ti prevaren biti!« 

Pa ipak, radi svoga istinitog i 
općeljudski priznatog nauka o ljud¬ 
skim pravima nadbiskup Stepinac 
bijaše optužen, suđen i osuđen. 
Uklonjen je i umoren, kako sam re¬ 
če, »pravnim ubojstvom«, iz mrž¬ 
nje prema Crkvi i vjeri, kojoj je osta- 
o vjeran do smrti i do konačne 
pobjede. Nadživio je vijek svojih 
progonitelja. Tako je on svojim ra¬ 
dom, govorom i životom, ispisao u 
hrvatskoj povjesnici stranice »O 
smrti prognitelja!«, na kojoj mu i 
Tertulijan može pozavidjeti. Ovaj 
susret pobuđuje nadu da će i hrvat¬ 
ski književnici, pisci i pjesnici, ovo¬ 
me dati obol vlastitog nadahnuća i 
stvaralaštva. 

S kakvim će raspoloženjem hr¬ 
vatski čitatelj susresti ovog velika¬ 
na kršćanstva u Hrvata čitajući ovu 
knjigu, i kako će osoba i djelo nad¬ 
biskupa Stepinca djelovati na njih, 
pokazat će nadolazeći dani. Moja je 
želja da to ne bude manje od ushi¬ 
ćenja što ga je, opetovanjem Nje- 
goševih stihova, god. 1954. primije¬ 
nio na mučenika katoličke vjere 
nadbiskupa Alojzija Stepinca, Jo¬ 
van Dimitrijević, svećenik Srpske 
pravoslavne crkve: »Ko će maju ve- 
nac plesti, kad mu ga je Tvorac 
spleo!« 

Juraj Batelja 

Knjiga o dvanaest svećenika mučenika 


Mons. Rozario Šutrin, dugogo¬ 
dišnji profesor hrvatskog jezika na 
Nadbiskupskoj gimnaziji u Zadru i 
danas župnik u župi Ploče, u Za¬ 
dru, objavio je još 1995. godine knji¬ 
gu pod naslovom: Dvanaestorica 
naše umorene braće. Na 80 strani¬ 
ca autor je prikazao kratki životni 
put i mučeničku smrt svakoga od 
dvanaestorice svečenika koji su, do 
časa smrti, pastoralno djelovali u 
Zadarskoj nadbiskupiji. Pali su kao 
žrtve mržnje i bezumlja. Don Ante 
Adžija (1880.-1944.), rođen u Sinju, 
župnik župe Starigrad-Paklenica; 
nasilno ga odveli i ustrijelili obro- 
vački četnici, 1. travnja 1944.; don 
Šime Batković (1912.-1943.), ro¬ 
dom iz Božave na Dugom otoku, 
župnik Brbinja, umro, 28. studeno¬ 
ga 1943., pogođen granatom savez¬ 
ničkog bombardera; don Ante 
Čotić (1884.-1945.), rođen u Lisica¬ 
ma, župa Humac u Hercegovini, 
župnik Visočana, pogubljen u po¬ 
vlačenju hrvatske vojske i civila, 
nepoznatoga dana ljeta 1945. godi¬ 
ne; don Mirko Didović (1886.- 
-1945.), rođen u Žmanu na Dugom 
otoku, župnik u Luci (Dugi otok), 
komunistički režim ga je u Zagrebu 
osudio na smrt strijeljanjem 17. 


Dana 10. listopada 1996. održa¬ 
na je u Zagrebačkoj katedrali spo¬ 
men Misa za sve dobrotvore po¬ 
stupka za proglašenje blaženim 
kard. Alojzija Stepinca. Euharistij- 
sko slavlje je predvodio mons. Juraj 
Batelja, postulator, a propovijedao 
je P. Celestin Tomič, franjevac kon- 
ventualac. Buduči da je to bilo uoči 
dana 50-te obljetnice sudske presu¬ 
de nadbiskupu Stepincu, propov¬ 
jednik je sve nazočne podsjetio na 
dramatične dane koji su nastupili 
Nadbiskupovim uhičenjem, suđe¬ 
njem i presudom. »Uklonivši pra- 


svibnja 1945.; don Ivan Kranjc 
(1914.-1941.), Slovenac, rođen u Vo- 
glajni, župa Slivnica pri Celju, župni 
vikar u Nuniču i Erveniku; u 26. go¬ 
dini života »ekstremni četnici ga 
ispekoše na ražnju te donesoše žup- 
ljanima na dar kao božičnu čestitku«; 
don Nikola Kuvač (1885.-1943.), ro¬ 
đen u Drnišu; kao župnik u Ljubaču, 
nastradao je u Zadru, 28. studeno¬ 
ga 1943., od bombi angloameričkih 
aviona; don Ante Letinić, rođeni 
Zadranin; partizani su ga odveli iz 
kuče, te vezanog žicom uz druge 
hrvatske ljude bacili u jamu pokraj 
Ervenika; don Srećko Lovretić 
(1911.-1942.), rođen u Molatu; kao 
župnik u Luci (Dugi otok), likvidi¬ 
ran je in odium fidei; don Ljubomir 
Magaš, rodom Zadranin, župnik u 
Barbatu (o. Pag); domaći komunisti 
ga odvedoše u Otočac i tamo je u 
28. godini života strijeljan; don 
Ivan Manzoni (1899.-1942.), rođen 
u Dobrinju na o. Krku; kao župnika 
Vele Rave, likvidirali su mjesni ko¬ 
munisti; don Eugen Šutrin (1914.- 
-1945.), rođen u Luci (Dugi otok), 
kao župnika u Privlači, u 31. go¬ 
dini života, ubiše (i natrpavši mu 
svećeničko odijelo kamenjem s 
nakanom da potone u morske du- 


vednika iz svoje sredine, istaknuo 
je P. Tomič, komunisti su očitovali 
svoju veliku slabost u sučeljavanju 
s istinom, a nevino osuđeni Nadbi¬ 
skup otada je postao još jače svjetlo 
sinovima tame.« Pjevale su sestre i 
kandidatice ss. Milosrdnica iz kuće 
Matice i Provincijske uprave u Za¬ 
grebu, Frankopanska 17. 


Jedna od posljednjih fotografija 
Sluge Božjega 
zasužnjenog u Krašiću 


bine) skojevci iz Nina i Zatona; don 
Ivan Tičić (1908.-1943.), rođeni 
Pažanin, uhitili ga paški partizani 
1943. i odveli u Liku; strijeljan je u 
Podlapači. 

Mons. Marijan Oblak, nadbi¬ 
skup zadarski, zapisao je u predgo¬ 
voru ove knjižice-martirologija Za¬ 
darske nadbiskupije: »U svojoj 
ljudskoj i krsnoj vjernosti (...) naši 
svećenici-mučenici, Kristovi služi- 
telji u svome vremenu, oni su i u 
našemu vremenu nama, svojoj 
svećeničkoj braći i Kristovim vjer¬ 
nicima, u novim prilikama, primjer 
i poticaj na vjernost i revnost u 
službi Bogu, i rodu, i braći.« 

I doista, svojom su ljubavlju 
prema Kristu i njegovoj Crkvi te 
žrtvom života zadužili Crkvu u Hr¬ 
vata. Njihovo mučeništvo još jasni¬ 
je govori o progonu Crkve, koji se 
u svoj perfidnosti još jasnije očito¬ 
vao upravo u osudi i progonu Za¬ 
grebačkog nadbiskupa Alojzija Ste¬ 
pinca. 



Spomen-misa preminuća 
Sluge Božjega (io. x. 1996 .) 

Alojzije Stepinac, štovatelj 
Majke Božje 

Teološke značajke nauka kardinala Stepinca o Majci Božjoj 


U svojstvu promicatelja po¬ 
stupka za proglašenje blaženim 
Sluge Božjega Alojzija Stepinca, za¬ 
grebačkog nadbiskupa i kardinala 
Svete Rimske Crkve, dr. J. Batelja je 
na XII. mariološkom i XIX. marijan¬ 
skom kongresu u Czestochowi go¬ 
vorio o temi: Marija i Euharistija u 
životu i djelima kardinala Alojzija Ste¬ 
pinca. 

Za čitatelje Glasnika donosimo 
još dva skračena i prepravljena 
odlomka predavanja o izvorima 
Stepinčeve mariologije i teološkoj 
ukorijenjenosti njegove marijanske 
pobožnosti. 

Kao učitelj vjerskih istina o 
Majci Božjoj, kardinal Stepinac se 
nije bavio niti zaustavljao na pita¬ 
njima koja su poticala na polemike 
i rasprave oko pojedinih teoloških 
argumenata, tzv. cjuaestiones dispu- 
tatae , niti je pribjegavao pukoj fra¬ 
zeologiji. Njegova je misao bila 
usredotočena na usvojenu katolič¬ 
ku mariologiju, dapače tu je mario- 
logiju učinio temeljem svoga pro¬ 
povijedanja. 

Marija, iskonska 
biblijska osoba 

Nije pretjerano ustvrditi kako 
se u naučavanju kardinala Stepinca 
Majka Božja osvjetljuje i predstavlja 
kao iskonska biblijska osoba. Ona, 
naime, svojim životom i svojom 
ulogom u povijesti spasenja pou¬ 
čava iste kreposti što ih predočuje i 
naviješta Sveto pismo, jer je u njoj 
na svojstven način uosobljena: živa 
vjera, postojana nada, djelatna lju¬ 
bav, poniznost pred Bogom Stvori¬ 
teljem, vjera u uskrsnuče i vječni ži¬ 
vot, blagost i milosrđe, zahvalnost, 
mudrost, postojanost u molitvi, 
međusobno ljudsko poštovanje, 
pokora, blagost prema grešnicima, 
poticaj na ljubav prema potrebni¬ 
ma, itd. 


Upravo je Biblija bila plodno tlo 
iz kojega je crpio primjere jakih 
žena, čistih i bogobojaznih, kojima 
je ukazivao na veličinu Majke Božje 
u povijesti spasenja. Tu je u doga¬ 
đajima, u kojima se na poseban 
način očitovala Božja nazočnost, te 
u biblijskim opisima prirode, pro¬ 
nalazio primjerene izričaje kojima 
je veličao ljepotu i dostojanstvo 
Presvete Djevice, koja, kao »puna 
milosti«, svojim krepostima nadila¬ 
zi sve te ljepote i čari prirode. (Usp. 
Marija Posrednica milosti , str. 
150-237; BATELJA J., Najljepše Ma¬ 
riji , str. 13-16.) 

Krist je središte 
Stepinčeva nauka o 
Majci Božjoj 

Značajno je ustvrditi da je doba 
koje je prethodilo događaju II. vati¬ 
kanskog sabora, u Hrvatskoj, i po¬ 
najviše u teološkoj izoliranosti, kar¬ 
dinal Stepinac svoj nauk o Majci 
Božjoj utemeljio na osobi Bogočov- 
jeka Isusa Krista. Naime, sve govo¬ 
renje o njoj utemeljio je na njezinoj 
osobi i ulozi koje su joj bile namije¬ 
njene u događaju Kristova otkup¬ 
ljenja, u kojem ona nije bila neka 
pasivna osoba, nego je svjesno, dra¬ 
govoljno i samoprijegorno, dala 
svoj doprinos djelu spasenja. 

Ovu tvrdnju zasnivam na riječi¬ 
ma, članku objavljenom pod naslo¬ 
vom Jubilej Majke Božje Bistričke , u 
kojem je zapisano: »Marija se ne 
može odijeliti od krščanstva. Krist 
je središte krščanstva. A Isus Krist 
... živi u Mariji. Stoga je kroz sva 
vremena problem Krista bio prob¬ 
lem Marije i obratno ... Ona je Bo¬ 
gorodica, Majka Spasiteljeva. Stoga 
mi Marije ne pomišljamo odijeljene 
od Isusa Krista ... A po Isusu, ona je 
najuže povezana s čovječanstvom 
...Kao što je Isus Krist glava sviju 
otkupljenih, cijelog čovječanstva, 
tako je i Marija, kao Majka Isusova 




Gotička madona u samostanu sestara 
uršulinki u Varaždinu 


i naša zajednička Majka.« (KL, 86 
(1935), str. 341-344.) 

Upravo radi uloge koja je Bogo¬ 
rodici bila namijenjena u spasenju 
ljudskoga roda, kardinal Stepinac je 
promatra najtješnje sjedinjenu uz 
osobu Isusa Krista, a odatle u sredi¬ 
štu krščanskog života. To njegovo 
uvjerenje potkrepljuju riječi: »Gdje 
se iskreno časti Mati Božja, tu če biti 
Isus, Bog i Spasitelj naš.« (Propovije¬ 
di za sve blagdane Blažene Djevice Ma¬ 
rije , str. 1). Znakovit je u tom vidu 
i ovaj njegov poticaj: »Tamo, gdje 
cvate prava pobožnost prema Majci 
Božjoj, možemo biti sigurni i o či- 
stoči vjere Kristove.« (Marija Po¬ 
srednica Milosti , str. 119). A sličnu 
misao nalazimo i u pismu koje je 
kao krašički sužanj napisao, 1. siječ¬ 
nja 1958., župniku Josipu Vraneko- 
viču o uređenju oltara Majke Božje 
Lurdske u kapeli sv. Ivana u Kra- 
šiču: »Gdje je štovanje Bogorodice 
proželo srca i duše vjernika, tu 
nema straha, da bi taj puk otpao od 
jedinstva svete Crkve i svete vjere 
katoličke.« 

Kao dokaz tog njegova nauka 
donosim i misao: »Nema bržega 
puta doči k Isusu, k Bogu, nego li 
po Mariji, a doči k Bogu, znači doči 


I 

Oltar sa čudotvornim likom 
Majke Božje Okićke 


k izvoru svake sreće.« ( Pismo časnoj 
sestri Vilki Šimecki, Krašić, 17. ve¬ 
ljače 1952.) Istog su značenja i ove 
njegove riječi: »Što budemo više 
ljubili, iskreno i pobožno častili 
Majku Božju, i više živjeli po Mariji, 
to će više Krist biti, živjeti i rasti u 
nama.« ( Propovijed prigodom hodoča¬ 
šća grada Zagreba u Mariju Bistricu, 
u srpnju 1942.) 

Naime, za njega je čašćenje Maj¬ 
ke Božje bitno vezano uz osobu Isu¬ 
sa Krista, koji je, umirući, svojim 
vjernicima izručio svoju Majku (Iv 
19, 26-27), ne da bi riješio njezino 
socijalno zbrinjavanje, već da bi se 
zajednica vjerujućih u Njega osjeća¬ 
la obiteljskom zajednicom, zajedni¬ 
com otkupljenih, upravo njezinom 
majčinskom nazočnošću, ljubavlju i 
pomoći. 

Marijanske pobožnosti 
moraju biti teološki 
utemeljene 

Važno je uočiti, kako je kardinal 
Stepinac marijanske pobožnosti za¬ 
snivao na teološkom nauku o Bo¬ 
gorodici, na proglašenim katolič¬ 
kim istinama o njoj, koje je Božjem 
narodu tumačio na razumljiv i 
prihvatljiv način. 


Promatrajući, naime, njezin lik 
kao osobito djelo Božje, ustvrdio je: 
»I sama presveta Djevica Marija po 
sebi je ništica, jer je stvor, a svaki je 
stvor puka ništica u poredbi s Bo¬ 
gom ... neizmjerno dostojanstvo, 
koje obnaša ... primila je od Boga«. 
I kad je u svjetlu povijesti stvaranja 
i spasenja protumačio Marijinu 
osobu, upozorio je vjernike kako 
ona nije objekt čašćenja radi nje 
same, jer je stvorenje, ali je njezina 
veličina što se radi ljudskoga spase¬ 
nja u njoj utjelovio Šin Božji, i jer se 
u njoj upravo radi toga, na poseban 
način, proslavlja Bog. Zato, reče: 
»Kad god slavimo bilo koju krije- 
post ili odliku Marijinu, slavimo 
zapravo Boga.« ( Propovijedi za sve 
subote u godini, 1. subota , str. 1-3, 2) 

Takav pravovjeran nauk o Bo¬ 
gorodici potvrdio je i ovim riječima: 
»Ako Crkva toliko preporučuje po- 
božnost Majci Božjoj, onda ne misli 
time reći, da se ta počast zaustavi 
kod Marije, jer je i Ona stvor, iako 
najsavršeniji i najsvetiji od svih 
stvorova i na zemlji i na nebu, nego 
da nas preko Marije nauči pravoj 
pobožnosti prema Stvoritelju svo¬ 
me.« (Marija Posrednica Milosti, str. 
80.) »Na krivom su putu oni, reče, 
koji vele da čašćenje Marijino ne 
dovodi do pravoga Boga, jer ne 
može imati Boga za Oca, koji nema 
Marije za Majku!« (nav. dj. str. 49). 


U istoj zbirci propovijedi o Majci 
Božjoj reče i ove misli: »Majka Božja 
ništa ne zadržava za sebe, nego svu 
slavu i čast predaje Bogu ... Neka 
bude daleko kao kuga od nas zam¬ 
ka đavolska ... da štovanje Majke 
Božje umanjuje čast Isusovu.« (nav. 
dj. str. 78). 

U tom njegovom uvjerenju 
utvrđuju nas i ovi njegovi iskazi o 
pravovjernom štovanju Majke Božje, 
koji bi na prvi pogled mogli zbuni¬ 
ti: »Po neizmjernom dostojanstvu 
Bogomajčinstva ... Marija je uzdi¬ 
gnuta na najviše dostojanstvo me¬ 
đu svim stvorenjima, izuzev ljud¬ 
sku narav Isusa Krista, sjedinjenu u 
jednoj osobi s božanskom naravi 
druge Božanske Osobe ... i kao Maj¬ 
ka Božja, nastavlja na neki način 
živjeti u svome Sinu, u osobi Riječi 
Božje, i tako dodiruje granice samo¬ 
ga Božanstva, preko tijela, kojeg je 
dala utjelovljenoj drugoj Božanskoj 
Osobi.« Ali jasnoća njegove misli 
jasno je utemeljena u pravovjerju 
koje to Bogorodičino dostojanstvo 
promatra »kao jedinstveni i čisti 
Božji dar« (Propovijedi za sve subote 
u godini , 2. subota.), i od nje ne »stva¬ 
ramo Božanstvo ... nego zbog Ma¬ 
rijina Bezgrešnog Začeća slavimo 
Boga, koji ju je takvom stvorio!« 
(Propovijedi za sve subote u godini, 6. 
subota ) »Tu neiskazanu milost po- 
svećujuću kod Matere Božje, tražila 



Župna crkva Majke Božje Okićke, gdje je Sluga Božji kao nadbiskup koadjutor 
zagrebački slavio Marijanski kongres 1934. o 600-toj obljetnici prvog spomena 
župe Sv. Marije pod Okićem: »na Kluki« 

je čast Sina Božjega.« (Nav. dj., 7. 
subota: Ispoređenje Materinstva Bož¬ 
jega i milosti posvećujuće .) 

Upravo radi Marijinog sudjelo¬ 
vanja u djelu Otkupljenja, kardinal 
Stepinac je zastupao nauk o Mariji¬ 
nom posredovanju milosti potreb¬ 
nih za spasenje, s jasnim teološkim 
vrednovanjem toga posredništva: 
»Isus Krist, iako je On jedini izvor 
spasenja i otkupljenja ljudskoga 
roda, htio je, da Marija kao drugot- 
ni uzrok sudjeluje (potcrtao sam 
Sluga Božji) s Njime u tom otkuplje¬ 
nju. Nije dakle čudo, da Joj je onda 
dao i vlast takvog posredovanja, ...to 
jest sve može svojim zagovorom 
kod Boga.« (Nav. dj., 47. subota.) 
Slično je rekao i u Propovijedima za 
sve blagdane Blažene Djevice Mari¬ 
je: »Nema nikakove sumnje, kad je 
postala Majkom Božjom, da je na 
neki način postala i svemočnom. 
Ne u onom smislu u kojem je sve- 
močan Bog, nego u tom smislu, da 
je nemoguče, kad takva Mati nešto 
zamoli Sina svoga, koji je Bog, da 
ne bi taj Sin uslišio želju svoje Pre¬ 
svete Majke.« (usp. nav. dj., str. 
137-138.) 

Pojasnio je taj svoj nauk i ovim 
riječima: »On je (Sin Božji) kao Bog 
stvorio i svoju svetu Majku. I Ona 
je Njegov stvor i ništa više, kao što 
i mi ljudi. Ali Ona je povrh toga, što 
nitko drugi nije. Njegova Majka ... i 
zato ... što izvire iz Krista Gospodi¬ 
na, izvire na neki način iz Marije ... 
Nije dakle čudo, da je vjera Crkve, 
da nam se sve milosti od Boga daju 
samo preko Marije.« ( Propovijed na 
Svijećnicu 1959 , str. 1-3.) »Istina, re¬ 
če u propovijedi na blagdan sedam 
žalosti Majke Božje, god. 1959., Isus 
je glavni Uzročnik spasa našega. 
Alije ... i svoju Majku združio i uči¬ 
nio dionicom svojih patnja.« 

U temelju Kardinalove mario- 
logije susrečemo istaknuto Bogoro- 
dičino dostojanstvo i u naslovima, 
kao što su Suotkupiteljica, Nova 
Eva, Kraljica, itd. Njima se služio 
da bi vjernicima prenosio istine vje¬ 
re. Ipak mi se čini da su svi ti naslo¬ 
vi, ne samo približavali Isusovu 
osobu vjernicima i Marijinu zaštitu, 
več se on njima služio da bi vjerni¬ 
ke raspoložio za nasljedovanje Bo- 
gorodičinih vrlina, stečenih i njezi¬ 
nim osobnim naporima, u nadi da 


če slušatelji nastojanjem oko vlasti¬ 
tog posvečenja, u prvom redu na¬ 
stojati oko popravka grešnih navika. 
Stoga mi se čini uputnim istaknuti 
kako se u njegovom izgovoru i dru¬ 
gih Gospinih naslova, kao što su: 
»Utočište grešnika«, »Majko mi¬ 
losrđa«, osječao ne samo navještaj, 
nego osvjedočenje kako je upravo 
po Mariji najlakši put do Isusa. 



Uništeni kip Prečistog Srca Marijina iz 
grobljanske kapele u Crnoj Dragi , župa 
Lasinja; simbol stradanja Marijinih 
pobožni ka u srpskoj agresiji otpočetoj 
na Hrvatsku 1991. godine (foto: mons. 
J. Jezerinac; 25. rujna 1995.) 


Značenje marijanskih 
pobožnosti za život 
kršćana 

Na temelju osobnog Kardinalo¬ 
va čaščenja Majke Božje i načina 
kako je on promicao njezinu čast 
može se s pravom zaključiti o po¬ 
trebi marijanskih pobožnosti kao 
izvrsnom sredstvu krščanskog usa¬ 
vršavanja. 

Buduči da postoje brojni oblici 
marijanske pobožnosti, on je svjeto- 
vao da svaki vjernik može izabrati 
onu ili one koje bolje odgovaraju 
njihovim potrebama, životnim pri¬ 
likama ili načinu života. (Usp. Sveci 
osobiti štovatelji Marijini , str. 9.) 
Ipak, te pobožnosti ne smiju biti sa¬ 
mo izvanjske, več moraju izvirati iz 


srca i duše, tj. moraju biti iskrene, 
nježne, nesebične, imati svete po¬ 
bude i biti ustrajne. (Usp. Marija Po¬ 
srednica milosti , str. 80.) Iste je misli 
naglasio u propovijedi na zavjet¬ 
nom hodočašču grada Zagreba u 
Mariju Bistricu, 13. srpnja 1941. 
(Usp. KL, 92 (1941), str. 321-322.) 

Da bi mogao dostojno častiti 
Blaženu Djevicu, krščanin mora 
upoznati sve one povlastice kojima 
ju je Bog providio. Osim toga mora 
hraniti svoju vjeru uvrštavajuči u 
marijanske pobožnosti prikladno 
štivo, literaturu o Gospi, često je za¬ 
zivati, držati njezinu sliku na 
počasnom mjestu u kuči i pred 
njom obavljati duhovno čitanje ili 
pobožne vježbe. 

Krščanin koji iskreno časti Gos¬ 
pu, napominjao je Kardinal, častit 
če njezine slike, nositi uza se Mari¬ 
jinu sličicu, nositi uza se njezinu 
medaljicu, posječivati njezine crkve 
i svetišta, moliti krunicu, priprema¬ 
ti se za njezine svetkovine i blagda¬ 
ne kojom posebnom pobožnošču i 
postom. 

Osim toga, on je neumorno sav¬ 
jetovao potrebu nasljedovanja Ma¬ 
rijinih kreposti, prikazivati joj se i 
posvečivati, pružati pomoč siro¬ 
mašnima iz ljubavi prema njoj, pje¬ 
vati marijanske pjesme, ubilježiti se 
i zauzeto sudjelovati u marijanskim 
kongregacijama i bratovštinama. 
(Usp. Marija Posrednica Milosti , str. 
87; Propovijedi za sve nedjelje i blagda¬ 
ne u godini , sv. II, str. 128. i drugdje.) 

Osvjedočen kako »svuda pro¬ 
cvate svetost, gdje se dođe u dodir 
s Marijom, Majkom Božjom« ( Sveci 
osobiti štovatelji Marijini , str. 21), 
svesrdno je poticao na marijanske 
pobožnosti. Naime promatrao ih je 
kao siguran put spasenja. Reče: 
»Dok god u čovjeku kuca srce, znak 
je da živi. A dok god se čovjek sječa 
Blažene Djevice Marije, znak je da 
živi duhovnim životom.« (. Poslanica 
o čašćenju Majke Božje , SVNZ, br. 1 
(1944), str. 1-9,6.) Osobito ih je pre¬ 
poručivao svečenicima, redovnici¬ 
ma i redovnicama, jer kako reče: 
»Imperativ je za svakoga svečenika 
da bude iskreni i duboki štovalac 
Bogorodice!« ( Pismo vlč. Marku Pe- 
riću, Krašić, 21. rujna 1954.) I u pi¬ 
smu vlč. Franji Kuhariču, župniku 
u Sv. Martinu pod Okičem, reče: 

»Drago mi je, da među našim kle¬ 
rom sve više prodire duh Gospin.« 
(Pismo, Krašić, 17. prosinca 1954., 
str. 188s.) 

I na drugom mjestu spomenu: 
»Ozbiljno se bojim za svećenika, 
koji nije pravo pobožan Bogorodici 
ili je napustio njezino štovanje.« 
(VJD, sv. I, str. 41.) 

Kad je Katoličkoj crkvi u Jugo¬ 
slaviji bilo onemogućeno potpuno 
slobodno djelovanje, kardinal Ste- 
pinac, nalazeći se u kućnom pritvo¬ 
ru, poticao je, kao počasni član, 
apostolat »Marijine Legije«, zajed¬ 
nicu molitelja i djelatnika, koju je 
utemeljio Frank Duff, u Irskoj, 1917. 
godine. (Usp. Pismo Časnoj Majci S. 
Margariti Labrtić O.S.U., Krašić, 19. 
lipnja 1956.) Naime, on je pojavak i 
djelovanje »Marijine Legije« u Za¬ 
grebačkoj nadbiskupiji, u to teško 
doba, srdačno pozdravio, prihvatio 
i podržavao. 

Posvete Majci Božjoj 

Kao jedan od osobitih uvjeta za 
postignuće punine duhovnog živo¬ 
ta i najbolji način da bi ga se moglo 
intenzivno živjeti. Kardinal je pre¬ 
poručivao obavljanje posvete Majci 
Božjoj, te život u duhu takove po¬ 
svete. Radi toga je često poticao 
svećenike i vjernike da obavljaju 
posvete Majci Božjoj, bilo osobno, 
bilo čitave obitelji ili župne zajedni¬ 
ce. (Usp. Okružnica br. 4624/12. svi¬ 
banj 1941. o prigodnim pobožnostima 
prigodom završetka hrvatske Jubilarne 
godine , u KL, 91 (1940), str. 243; 
Okružnica Br. 6564/6. srpnja 1943. o 
pokorničkim i naknadnim pobožnosti¬ 
ma , KL, 94 (1943), str. 293-294, VJD, 
vol. IV, str. 139., i drugdje.) 

Onaj koji vrši posvetu Majci 
Božjoj, očituje spremnost da u 
svom životu primijeni skrovitost i 
veličajnost Marijinog života, te 
priznaje nad sobom »slatku moć 
njezine majčinske dobrote i ljuba¬ 
vi«. (Posveta Majci Božjoj , u BELU- 
HAN-KOSTELIĆ E., Stepinac govo¬ 
ri , str. 256-259.) 

Takova će posveta biti djelo¬ 
tvornija i duhovno uspješnija ako se 
vrši osobno, kad je učini pojedina 
obitelj, župa ili biskupija, jer takove 
pojedinačne posvete omogućuju 
spontano i dragovoljno priznava¬ 


nje i izvršenje poticaja što ih crkve¬ 
ne vlasti preporučuju kao zalog 
osobne sreće kršćanina i napretka 
ljudskog roda. 

Svrha marijanskih posveta za¬ 
pravo je svjesnije i dublje uključiva¬ 
nje u sakramentalni život, osobito 
sakramenta pomirenja. One poma¬ 
žu svjesnije živjeti krsna obećanja 
koja, ukoliko su vjernije izvršena, 
toliko više vjernika čine sličnim 
Isusu i Mariji. 



Madona Galaktrophousa (dojilja), po¬ 
sljednja četvrtina 14. stoljeća , zidna 
slika u kapeli Sv. Helene u Šenkovcu 
kod Čakovca , nekoć vlasništvo grofova 
Zrinskih 


Neka bude istaknuto da je kar¬ 
dinal Stepinac, upravo u vidu pro¬ 
duhovljenijeg života, češće vršio 
posvete Majci Božjoj. 

Takovu posvetu. Bezgrešnom 
Srcu Marijinom, on je izvršio na za¬ 
vršetku pokorničke procesije grada 
Zagreba, 5. lipnja 1942. (Usp. Okruž¬ 
nica Br. 5038/17. svibnja 1942., KL, 
Br. 93 (1942), str. 229-230.) 

Dana 6. rujna 1942. je najavio, a 
prigodom blagoslova temeljnog 
kamena župne crkve Marije Po¬ 
moćnice u Zagrebu i izvršio, posve¬ 
tu Zagrebačke nadbiskupije. (Usp. 
KL, 93 (1942), str. 493-494; Okruž¬ 
nica br. 10051/6. rujna 1942. o posveti 

Zagrebačke nadbiskupije Majci Božjoj, 
KL, Br. 37 (1942), str. 441., i drugdje. 

Kao sužanj u Krašiću, po drugi 
je put posvetio cijelu Zagrebačku 
nadbiskupiju Presvetoj Djevici, a 
isto je tako u određene dane po¬ 
svećivao pojedine župe. (Usp. VJD, 
sv. III, str. 165; nav. mj., sv. V, str. 95; 
o posvetama Majci Božjoj na koje je 
Sluga Božji poticao vjernike ili ih iz¬ 
vršio u tijeku slobodne pastirske 
djelatnosti, usp. Okružnicu br. 3303/ 
/30. travnja 1935. o posveti župa Majci 
Božjoj, KL, 86 (1935), str. 223, Propo¬ 
vijed prigodom zavjetnog hodočašća 
grada Zagreba u Mariju Bistricu, 7. 
srpnja 1940., KL, Br. 91 (1940), str. 
336-338., i drugdje.) 

»Stoga nimalo ne oklijevaj, go¬ 
vorio je, nego hiti, trči u zagrljaj 
svoje nebeske Majke (...). Sebe i sve 
svoje velikodušno predaj, pokloni i 
posveti presvetoj Djevici, da po 
Mariji budeš potpuno Isusov.« (Po¬ 
sveta Majci Božjoj, u BELUHAN- 
KOSTELIĆ E., Stepinac govori, str. 
258.) 

S osobitim poštovanjem navo¬ 
dim odlomak iz posvete kojom je 
on, 7. srpnja 1940., hrvatski narod 
posvetio Majci Božjoj Bistričkoj: 

»Zdravo Presveta Djevice i 
Majko Božja Marijo, moćna Zaš¬ 
titnice naše drage domovine Hr¬ 
vatske! Premda nevrijedni, da Ti 
služimo, no ipak uzdajući se u lju¬ 
bav i divnu blagost Tvoju izabire- 
mo Te danas pred cijelim dvorom 
nebeskim za gospodaricu, odvjet¬ 
nicu i majku svoju i cijeloga naše¬ 
ga naroda te čvrsto odlučujemo da 
ćemo ti drage volje i vjerno služiti 
(...). 

Tvojoj majčinskoj zaštiti pre¬ 
poručujemo svoje duhovne i svje¬ 
tovne poglavare, cijelu našu do¬ 
movinu i naš narod u ovim teškim 
vremenima kušnje. Izmoli nam 
svima vjernost i ustrajnost u kato¬ 
ličkoj vjeri da u krilu svete Crkve 
provodimo dane u miru i bez stra¬ 
ha, u blagostanju i poštenju i tako 
zavri jedimo doći jednoć do vječ¬ 
nog života da slavimo ondje troje- 
dinoga Boga u vijeke, Amen.« 
(Propovijed na zavjetnom hodočašću 
grada Zagreba u Mariju Bistricu, 7. 
srpnja 1940., KL, 91 (1940), str. 338.) 

Juraj Batelja 

Proslavljena 75. obljetnica 
osnutka Marijine legije 


U petak 11. listopada, na 50. ob¬ 
ljetnicu presude kardinalu Stepin- 
cu, a o 75-toj obljetnici osnutka 
»Marijine legije«, svečanim euhari- 
stijskim slavljem koje je predvodio 
kard. Franjo Kuharić, a koncelebrirali 
su mons. Ante Jurić nadbiskup split- 
sko-makarski, mons. Juraj Jezerinac, 
pomoćni biskup zagrebački, te pet¬ 
naestak svečenika, obilježena je i 
proslavljena 75. obljetnica djelova¬ 
nja Marijine legije u svijetu i 40. ob¬ 
ljetnica njenog javnog djelovanja u 
Hrvatskoj. U uvodnom dijelu Mise 
kardinal Kuharič se spomenuo 
žalosne presude izrečene nadbisku¬ 
pu Stepincu 11. listopada 1946., te 
sve nazočne potaknuo na molitvu 
za one koji su ga nevinog osudili. 
Govoreči u homiliji o aktualnosti 
Marijine legije', osobito o Marijinoj 
poslušnosti u djelu otkupljenja 
ljudskog roda, te o krščanskoj do- 
brotvornosti u pomaganju bližnje¬ 
mu, kardinal Kuharič je istaknuo 
potrebu osobnog i posvudašnjeg 
života po nauku Evanđelja, po Ma¬ 
rijinom primjeru i po načelima kr- 
ščanske vjere. 

Vjernički molitveni i dobro¬ 
tvorni pokret Legio Mariae uteme¬ 
ljio je u Dublinu u Irskoj, 7. rujna 
1921., Frank Duff. Danas legija 
okuplja oko 12 milijuna članova, a 
uz svagdanju molitvu, oni obilaze 
bolesnike, nemočne, te pomažu si¬ 
romašnima i čine druga djela milo¬ 
srđa. U Hrvatskoj je djelovanje Ma¬ 
rijine legije u skrovitosti otpočelo 
još 1956. godine. 

Kad je Katoličkoj crkvi u Jugo¬ 
slaviji bilo onemogučeno potpuno 
slobodno djelovanje, kardinal Ste- 
pinac je, nalazeči se u kučnom prit¬ 
voru, poticao apostolat »Marijine 
Legije«. Naime, on je pojavak i dje¬ 
lovanje »Marijine Legije« u Zagre¬ 
bačkoj nadbiskupiji i u Crkvi u 
Hrvata, u to teško doba njezine po¬ 
vijesti, srdačno pozdravio, prihva¬ 
tio i podržavao. 


Ponajprije ga je s udivljenjem 
predstavljao naslovnicima svojih 
pisama iz Krašičkog sužanjstva. Ta¬ 
ko je u pismu upučenom 26. rujna 
1954. ustanovi »Suradnica Krista 
Kralja« napisao: »Primio sam Vaše 
cijenjeno pismo s izvještajem, ko¬ 
ji me je vrlo obradovao. Čovjek 
imade dojam, slušajući te izv¬ 
ještaje, kao da proživljava one 
prve dane kršćanstva, kad je po¬ 
ganstvo suvereno vladalo svije¬ 
tom i izgledalo na oko nepobjedi¬ 
vim. Ali eto, kad su ljudi, puni 
Duha Božjega, pošli na rad, zbiva¬ 
la su se prava čudesna obraćenja, 
kao što su bila ona, o kojima čita¬ 
mo u 'Djelima Apostolskim', da i 
ne spominjem povijesti Crkve, 
koja nam bilježi obraćenje vlasni¬ 
ce i voditeljice javne kuće, svete 
Afre mučenice i bezbroj sličnih. 
Imadem dojam, slušajući Vaše 
izvještaje, kao da gledam djelova¬ 
nje 'Marijine Legije', koja na sve 
strane svijeta stvara prava čudesa 
pod vodstvom Bogorodice. Ne po¬ 
znaje nikakovih zapreka radi neo¬ 
graničenog pouzdanja u Boga i za¬ 
govora Bogorodice.« 

U pismu koje je 4. lipnja 1956. 
uputio časnoj majci, sestri Margari- 
ti Labrtić, Družbe sestara uršulinki 
istaknuo je: »Ja sam preuzvišenom 
koadjutoru (mons. F. Šeperu, op. 
ur.) pisao prije par mjeseci da sma¬ 
tram vrlo važnim i od goleme kori¬ 
sti uvođenje Mar. Leg. u našu zem¬ 
lju, i neka učini što može, da do 
toga dođe. Došlo je eto prije nego 
sam i slutio i to je očit prst Božji i 
Bogorodice. Uprite sve sile za us¬ 
pjeh, ali u sadanjim prilikama i 
skrajnju razboritost i opreznost, jer 
znate da đavao malo što mrzi kao 
Bogorodicu i Njezine pothvate.« 

Uskoro je i on sam postao čla¬ 
nom Marijine legije. U pismu istoj 
Majci Margariti, napisanom iz Kra- 
šića 19. lipnja 1956., o tome je po¬ 
svjedočio ovim riječima: 



Sluga Božji kao sužanj u Krašiću 1958. 
godine kruni kip Majke Božje Fatimske 
- Kraljice Orijenta (za crkvu u Bijeljini) 


»Što se tiče Vaše molbe, da pri¬ 
stupim kao molitveni član M. L., 
činim to vrlo rado. Ja doduše ne 
smijem više klečati (prema nalogu 
liječnika), ali će dobri Bog, nadam 
se, ipak primiti molitvu i ovako. 
Nastojat ću pružiti L. najviše što 
mogu, mjesečno, dok bude išlo, 
barem po jednu svetu Misu, da 
ovo veliko djelo (smatram naime 
zahvat M. L. u našoj domovini ve¬ 
likim, velikim djelom) donese 
najveće plodove za preporod na¬ 
šeg naroda i procvat svete Crkve, 
te spas besmrtnih duša. Hvala na 
priloženom obrascu propisane 
molitve! Ako budete kada (a na¬ 
dam se) štampali ovdje slične 
obrasce, nemojte stavljati: 'Mariji¬ 
na Liga' nego 'Marijina Legija'. 
Ime je naime uzeto iz rimske voj¬ 
ničke formacije. A legije su tamo 
označivale udarne snage carstva. 
Slično i ovdje, samo dakako u po¬ 
sve drugom smislu. Tamo, da se 
širi slava careva i zemaljsko bo¬ 
gatstvo i moć, ovdje, da se širi sla¬ 
va Božja i spašavaju besmrtne du¬ 
še. No napori mogu biti ne samo 
jednaki nego i koji puta u M. L. i 
teži od tih kao što dokazuju sada- 
nji progoni legionara u Kini i 
drugdje. Daleko se više junaštva 
traži za podnošenje progona svake 
vrsti nego li u krvavim bitkama za 
pobjede.« 

Znanstveni simpozij o 50. obljetnici 
sudskog procesa Zagrebačkom 
nadbiskupu Alojziju Stepincu 


Dana 11. i 12. listopada 1996. 
održan je u Zagrebu i Lepoglavi 
Znanstveni simpozij o 50. obljetnici 
sudskog procesa Zagrebačkom nad¬ 
biskupu Alojziju Stepincu. Pokro¬ 
vitelj Simpozija bila je Zagrebačka 
nadbiskupija, a organizatori Kato¬ 
lički bogoslovni fakultet Sveučilišta 
u Zagrebu, Hrvatska odvjetnička 
komora. Hrvatski državni arhiv, te 
Hrvatski institut za povijest. Uspje¬ 
šni tajnik Simpozija bio je dr. Antun 
Škvorčevič. 

Buduči da je o radu Simpozija 
Glas Koncila donio opširno izv- 
ješče, te se priprema objavljivanje 
svih predavanja, ovdje za čitatelje 
Glasnika donosimo najhitnije činje¬ 
nice vezane uz Simpozij. 

Prvi dio Simpozija, ujutro 11. li¬ 
stopada, održan je u dvorani »Vije¬ 
nac« Nadbiskupskog bogoslovnog 
sjemeništa u Zagrebu. Dvorana je 
bila pretijesna, tako da su mnogi što¬ 
vatelji Sluge Božjega, prijatelji povije¬ 
sti i pravne znanosti na hodnicima 
preko zvučnika pratili uvodni dio 
Simpozija. Među uglednicima crkve¬ 
noga života bili su nazočni kard. Fra¬ 
njo Kuharič, nadbiskup zagrebački, 
mons. Giulio Einaudi, apostolski 
nuncij u Hrvatskoj, mons. Ante Jurič, 
nadbiskup splitsko-makarski, mons. 
Ćiril Kos, biskup đakovački, mons. 
Slavomir Miklovš, biskup križe- 
vački, pomočni biskupi zagrebački: 
mons. Đuro Kokša, mons. Juraj Jeze- 
rinac i mons. Marko Culej, kanonici 
Prvostolnog kaptola i prebendari, 
profesori Bogoslovnog fakulteta te 
odgojitelji Nadbiskupskog bogo¬ 
slovnog sjemeništa i Dječačkog sje¬ 
meništa, provincijali i provincijalke 
gotovo svih redova i redovničkih za¬ 
jednica koje svoje sjedište imaju u Za¬ 
grebu, brojni svečenici i časne sestre, 
te predstavnici i članovi katoličkih 
laičkih organizacija. U poslijepod¬ 
nevnom radu prvog dana Simpozija 
sudjelovao je i mons. Marijan Oblak, 
zadarski nadbiskup u miru. 


Među brojnim predstavnicima 
javnog i kulturnog života Hrvatske 
bili su dr. Jure Radič, potpredsjednik 
Vlade i predsjednik Komisije za od¬ 
nose s vjerskim zajednicama, mini¬ 
star pravosuđa Miroslav Šeparovič, 
dr. Marijan Hanžekovič, predsjed¬ 
nik Hrvatske odvjetničke komore, 
dr. Marijan Šunjič, rektor Zagrebač¬ 
kog sveučilišta, mr. M. Girardi Jur- 
kič predstavnica Hrvatske pri 
UNESCO-u, akademik Ivan Supek, 
brojni predstavnici državnih i grad¬ 
skih vlasti, te velik broj pravnika i 
povjesničara. 

Na otvorenju bijaše nazočan i 
gosp. Dževad Hodžič, glavni za¬ 
grebački imam. 

Nakon molitve, pjesme na temu 
pastirskog načela nadbiskupa Ste- 
pinca: U tebe se. Gospodine, uzdam! 
u izvedbi Instituta za crkvenu glaz¬ 
bu, pod ravnanjem mo. Miroslava 
Martinjaka, sudionke Simpozija 
pozdravili su dr. Franjo Šanjek O.P., 
dekan Bogoslovnog fakulteta i dr. 
Marijan Šunjič, rektor Zagrebačkog 
sveučilišta. 


Potom je sudionike Simpozija 
pozdravio i rad Simpozija otpočeo 
kard. Franjo Kuharič, zagrebački 
nadbiskup. U nadahnutom govoru 
istaknuo je kako je 11. listopada 
1946. bio dramatični dan tame, jer 
je nepravda uzdrmala srca ljudi u 
domovini i u svijetu. Kardinal je 
ukratko predočio sadržaj, motiv i 
posljedice optužnice što ju je komu¬ 
nistički režim podignuo protiv 
nadbiskupa Stepinca 1946. godine, 
koja je bila ideološki i politički uvje¬ 
tovana, da bi ga nedužnog stavio 
na optuženičku klupu i osudio. 

Prisječajuči se kako se on osob¬ 
no u svojim brojnim nastupima 
uvijek pozivao na istiniti sud povi¬ 
jesti, koji mora biti istinoljubiv, pra¬ 
vedan i objektivan, a toj svrsi i tome 
cilju mogu doprinijeti samo či¬ 
njenice predočene u pravom svome 
sadržaju, zaželio je da i predavači 
na Simpoziju po tim kriterijima 
proslijede i dovrše svoj rad. 

»Toga dramatičnog dana tame, 
istaknuo je kardinal Kuharič, Za¬ 
grebački nadbiskup Stepinac bio 
je u svemu i potpuno slobodan, a 

Sudionici Simpozija o 50. obljetnici suđenja Sluzi Božjemu Alojziju Stepincu prate 
predavanja u dvorani Hrvatske odvjetničke komore u Zagrebu (12.X.1996.) 


ne njegovi suci, tužitelji ni naruče¬ 
na publika u dvorani. U toj slobo¬ 
di i pravednosti koje su ga krijepi¬ 
le mogao je jedini kazati: 'Moja je 
savjest čista!' Hoče li to moči reci, 
postavio je pitanje kardinal Kuha- 
rić, oni koji su ga nevinog optužili 
i sudili?« 

U tom prvom dijelu Simpozija, 
održanog ujutro navedenoga dana, 
predočeno je povijesno razdoblje u 
kojem je Sluga Božji živio. Povije¬ 
sne činjenice i arhivsko gradivo te 
dokumente predočili su dr. Jere Ja- 
reb, govoreči o položaju i progonu 
hrvatskoga naroda za vrijeme Kra¬ 
ljevine Jugoslavije, mons. Đuro 
Koksa o Katoličkoj crkvi u Hrvat¬ 
skoj za vrijeme Drugoga svjetskog 
rata, dr. Franjo Šanjek o odnosima 
nadbiskupa Stepinca i NDH na te¬ 
melju Nadbiskupovog dosjea Sve¬ 
toj Stolici 1943., dr. Franjo Glavina 
o djelatnosti nadbiskupa Stepinca 
na temelju izvješča njemačke polici¬ 
je Gestapoa, dr. August Kovačec o 
izvješčima Francuskog konzulata u 
Zagrebu o djelovanju Katoličke cr¬ 
kve u Drugom svjetskom ratu. 

Po završetku ovog prvog dijela 
rada Simpozija uslijedila je vrlo ko¬ 
risna rasprava, a potom su svi su¬ 
dionici Simpozija, predvođeni kard. 
Kuharičem, pohodili grob Sluge 
Božjega u Zagrebačkoj katedrali. 
Nakon što su predstavnici organi¬ 
zatora Simpozija na grob kardinala 
Stepinca položili cviječe, pročitani 
su odlomci iz njegove duhovne 
oporuke, i kroz molitvene zazive 
svi su se prisjetili duhovnog znača¬ 
ja i moralne veličine nadbiskupa 
Stepinca. Kad je kardinal Kuharič 
pohod zaključio prigodnom moli¬ 
tvom, Katedralom je odjeknula pje¬ 
sma »Ljiljane bijeli«, osobito draga 
Sluzi Božjemu. 

U poslijepodnevnim predava¬ 
njima govorili su dr. Amiel Shom- 
rony o odnosu nadbiskupa Stepin¬ 
ca prema Židovima u NDH, dr. 
Antun Škvorčevič o liku nadbisku¬ 
pa Stepinca na temelju njegovih 
javnih nastupa, dr. Juraj Kolarič o 
problematici vjerskih prijelaza prije 
i za vrijeme Drugog svjetskog rata, 
dr. Stjepan Kožul o svečenicima žr¬ 
tvama progona u Hrvatskoj nakon 
Drugog svjetskog rata, te dr. Mari¬ 
na Stambuk-Škalič o sadržaju ar¬ 


hivske građe u Hrvatskom povije¬ 
snom arhivu o nadbiskupu Stepincu. 

Simpozij se 12. listopada odvi¬ 
jao na dva mjesta: prije podne u 
Dvorani odvjetničke komore u Za¬ 
grebu, a poslije podne u Lepoglavi. 

Na početku prijepodnevnog ra¬ 
da Simpzija, toga drugoga dana, 
sve predavače i sudionike pozdra¬ 
vio je dr. Marijan Hanžekovič, 
predsjednik Hrvatske odvjetničke 
komore. Sa skupa je poslan brzojav 
Svetome Ocu Ivanu Pavlu II., koji je 
tih dana bio podvrgnut operaciji, sa 
željom što bržeg ozdravljenja. 

Profesori dr. Davor Krapac, dr. 
Krešimir Abel, mr. Dražen Matijevič 
i dr. Matija Očič predočili su pozadi¬ 
nu, sadržaj i posljedice optužnice i 
presude Zagrebačkom nadbiskupu 
Alojziju Stepincu. Uistinu je bilo ko¬ 
risno i potrebno pripremiti ovaj Sim¬ 
pozij, da bi se moglo na povijesnoj 
udaljenosti od 50 godina, posve mir¬ 
no, istinoljubivo i objektivno, te na 
temelju činjenica i dokumenata, pre¬ 
dočiti domačoj i svjetskoj javnosti ka¬ 
ko se proces protiv nadbiskupa Ste¬ 
pinca odvijao u okolnostima nasilja, 
koje je obilježavalo pripremu i tijek 
samoga suđenja, a nastavilo se i na¬ 
kon presude. Značajno je da su 
upravo pravnici, na temelju do¬ 
stupne arhivske građe, protumačili 
funkcioniranje komunističkog su¬ 
stava u Jugoslaviji nakon Drugoga 
svjetskog rata, koji se posve osla¬ 
njao na sovjetske uzore, sustava 
koji je »telefonskim putem«, s više¬ 
ga političkog mjesta, po unaprijed 


utvrđenom scenariju, režirao, sudi- 
o i donosio presude. 

U tijeku priopčenja i kratke ra¬ 
sprave čuli su se prijedlozi da se na 
zgradi Fakulteta za fizičku kulturu 
u Kačičevoj ulici u Zagrebu postavi 
»Spomen ploča« kao trajni podsjet¬ 
nik pravne nepravde i nasilja tu 
očitovanih nad zagrebačkim nadbi¬ 
skupom Alojzijem Stepincem, da se 
domačoj i svjetskoj javnosti uputi 
posebno priopčenje o radu i rezul¬ 
tatima Simpozija, te da se Kongre¬ 
gaciji za kauze svetaca uputi molba 
za što skorije proglašenje blaženim 
kardinala Stepinca. 

O prijedlozima nije bilo veče ra¬ 
sprave, več su nazočni zamolili Taj¬ 
ništvo Simpozija da ono u dogovoru 
sa svim organizatorima pripremi 
izvješče za javnost. Znakovito je ka¬ 
ko politički dnevnici, osobito oni 
koji izlaze u Zagrebu, nisu izvijesti¬ 
li javnost o radu i rezultatima dijela 
Simpozija koji se održao u dvorani 
Hrvatske odvjetničke komore. 

O tome je i glasilo Odvjetnik, 
časopis hrvatskih odvjetnika, u br. 
9-10 (1996), na str. 22. donio sljede- 
če zapažanje: »I na kraju neka osta¬ 
ne zabilježeno da su mediji, a po¬ 
sebno »Vjesnik« i »Večernji list« i 
HTV ili potpuno izostavili izvješta¬ 
vanje o djelu skupa u Hrvatskoj od¬ 
vjetničkoj komori ili su izvijestili 
vrlo kratko, površno i pogrešno!« 

U poslijepodnevnom dijelu 
Simpozija u Lepoglavi ponajprije 
su dr. Juraj Batelja, postulator, i preč. 
Matija Repič, lepoglavski župnik, 
prikazali život nadbiskupa Stepin- 

ca u lepoglavskoj mučionici, kamo 
je on dopremljen 18. listopada 1946. 
i gdje je ostao do premještanja u 
kućni pritvor u Krašiću, 5. prosinca 
1951. 

Dr. Batelja je u svom predava¬ 
nju istaknuo da je nadbiskup Stepi- 
nac, kao zatočenik, bio označen 
brojevima 4081 (matični karton) i 
416 S. Bijaše smješten u posebnom 
odjelu kaznionice, namijenjenu po¬ 
litičkim zatvorenicima, ali u dijelu 
koji su logoraši držali povlaštenim, 
premda je tu primjenjivana najstro¬ 
ža zatvorska stega. Bio je pod nad¬ 
zorom samog upravnika i njegovih 
najbližih suradnika. Zbog toga stro¬ 
gog nadzora bio mu je onemogućen 
svaki dodir s drugim zatvorenicima. 
S vremenom je promijenio ćeliju. 
Netočna je i tendenciozna izjava 
novinara Frane Barbierija, koju je 
jugoslavenska komunistička pro¬ 
paganda »za male pare« prodala 
američkoj i svjetskoj javnosti, tvr¬ 
deći kako je Nadbiskup u Lepogla- 
vi imao na raspolaganju »dvije so¬ 
be, kapelu i vrt«, i da su ga služile 
»dvije časne sestre iz obližnjeg sa¬ 
mostana« (usp. F. Barbieri, Jedini list 
na šest stranica , u Zbornik sjećanja 
Vjesnik 1940-1990 , Zagreb 1990, str. 
122s.), jer u Lepoglavi uopće nema 
ženskog samostana. 

»Budući da su vlastodršci na¬ 
stavljali pritiscima na Nadbiskupa 
s željom da prizna svoju krivicu ili 
napusti državu, a u tome nisu 
uspjeli, istaknuo je dr. Batelja, pri¬ 
bjegavali su raznim metodama vri¬ 
jeđanja, ponižavanja i omalovaža¬ 
vanja Nadbiskupa. On sam je u 
spisu naslovljenom s Neka moja 
sjećanja iz borbe s komunizmom to 
opisao ovim riječima: 'Ljudi su u 
komunističkim zatvorima ili logo¬ 
rima podvrgnuti bez prestanka 
strašnom duševnom pritisku, koje¬ 
ga ne može pravo shvatiti nitko tko 
nije prošao kroz strahote njihovog 
postupka. Nikada neću zaboraviti, 
kad sam morao dati pedeset i šest 
otisaka prstiju, jer da to treba poli¬ 
cija; nikada ne ću zaboraviti kad bi 
mi kod zubara jedan stražar gledao 
u usta, da mi ne bi zubar stavio ka¬ 
kovu cedulju u usta, a drugi stražar 
iza leđa pazio na mene, a kadkada 
još posebni komesar sa strane, da 
ne bih dao kakav znak; nikada ne 


ću zaboraviti, kako su znali, kad 
bih dobio nešto hrane na dar 
(premda je hrana za mene bila do¬ 
bra u kaznioni) od svojih, kako su 
znali isjeći na komade meso, kruh, 
svaki i najsitniji kolačić, jabuke, 
zgnječiti limune, da ne bi možda bi¬ 
la gdjegod kakova riječ napisana za 
mene; nikada ne ću zaboraviti kako 
su se robijaši morali okretati prema 
zidu i ruke stavljati na leđa, kad bih 
ja išao do kupaone ili k zubaru, da 
ne bi jedan drugome dali kakav 
znak; nikada neću zaboraviti onu 
strašnu galamu njihove radio-raz- 
glasne stanice, koja je znala po šest 
i više sati na dan djelovati na živce 
robijaša svojim besmislenim vijesti¬ 
ma i muzikom upravo nemogućom 
i drugim ludorijama; nikada ne ću 
zaboraviti razgovora kod posjeta, 
kad bi jedan agent pisao svaku 
riječ, a drugi komesar pazio na me¬ 
ne ili posjetioca, da ne bi dali ma i 
najmanji znak okom, nogom ili ru¬ 
kom. Sve ovo i bezbroj drugih stva¬ 
ri izgledaju sitnice, ali komunizam 
znade sve to tako spojiti jedno s 
drugim, da nije rijetko slučaj, da 
ljudi polude ili se ubiju ili posve 
klonu i predaju se na milost i nemi¬ 
lost komunizmu, kao ono ptičice, 
koje nemaju snage, da više polete, 
kad se nađu na domak zmije otrov¬ 
nice.« (Krašić, 1952., AP, sv. C, str. 
855.) 

Dr. Batelja je pripomenuo osim 
toga i to, da je protupravno, nakon 
Nadbiskupove presude, zaplijenjen 
nadbiskupski automobil, upisan na 
Nadbiskupovo ime, premda on nije 
bio osuđen na zapljenu imovine, 
nije mu prosljeđivana pošta, a u Le- 
poglavu je pristizalo na tisuće pisa¬ 
ma potpore vjernika sa svih strana, 
iz zemlje i iz svijeta, te istaknuo du¬ 
hovnu snagu Nadbiskupove osobe, 
koja mu je pritjecala iz slavlja misne 
žrtve, a njome je jačao i podržavao 
i drugu subraću svećenike. 

»Komunizmu je materija sve. 
Za njega ne postoji Bog, za njega ne 
postoji duša, slobodna volja, preko- 
grobni život. Zato u takvom siste¬ 
mu niti čovjek nije više osoba, nego 
samo brojka, koja toliko vrijedi, ko¬ 
liko može producirati materijalnih 
dobara. Zato komunizam nema ni 
najmanjih skrupula obzirom na ži¬ 
vot jednog čovjeka (...). Tko se ne 



Gosp. Stjepan Cerovečki , upravnik Le- 
poglavskog zatvora tumači kardinalu F. 
Kuharicu , nadbiskupu A. Juriću i osta¬ 
lim sudionicima Simpozija okolnosti i 
pokazuje ćelije u kojima je čamio Slu¬ 
ga Božji od 18.X. 1946. do 5.XI 1.1951. 


slaže s komunizmom, tko se usudi 
pobijati komunizam, taj po njihovom 
mišljenju nema pravo na egzistenciju 
i likvidacija' takvog čovjeka nije 
nego pitanje odluke ovog ili onog 
komesara, a eventualno sudovanje 
samo komedija, da se zločin umor¬ 
stva lakše pokrije.« (Alojzije Stepi- 
nac, nadbiskup zagrebački. Neka mo¬ 
ja sjećanja iz borbe s komunizmom , AP, 
sv. C, str. 855.) 

Dr. Batelja je svoje predavanje 
zaključio sljedećim spoznajama: »Iz 
mnogih je činjenica vidljivo kako su 
Nadbiskupovi neprijatelji s nestrp¬ 
ljenjem iščekivali njegovu smrt. A 
on, prolazeći dolinom smrti, nije se 
bojao zla, jer je Bog bio s njime (usp. 
Ps 23, 4). Žalim, što se u demokrat¬ 
skim promjenama u Hrvatskoj za¬ 
metnuto »nekoliko kutija« dokume¬ 
nata vezanih uz boravak nadbiskupa 
Stepinca u Lepoglavi. Među tim do¬ 
kumentima nestao je i njegov liječ¬ 
nički list. Budući da se u Lepoglavi 
primjenjivala metoda likvidiranja 
političkih protivnika napitkom čaja 
od oleandra, možda bi nam spome¬ 
nuti liječnički list mogao otkriti ko- 

Sudionici simpozija prate izlaganja predavača 


je su metode »liječenja« primijenje¬ 
ne nad nadbiskupom Stepincem. 

Svakako je zanimljivo da je 
dnevnik Liberte, 29. studenoga 
1946., pozivajući se na agenciju Ki¬ 
pa, donio vijest da bi Nadbiskup 
trebao biti prebačen u bolnicu, jer 
boluje od tuberkoloze, i da je njego¬ 
vo zdravstveno stanje teško. Nuncij 
Hurley je u razgovoru s Nadbisku¬ 
pom 7. studenoga 1947. ustvrdio da 
»izgleda lošije nego što je izgledao 
kada ga je posljednji put posjetio«. 
Dapače nakon razgovora s Nadbi¬ 
skupom 12. svibnja 1947., mons. 
Hurley je posvjedočio o pokušaji¬ 
ma vlasti da Nadbiskupa psihički 
potpuno slome; bio je mišljenja, da se 
režim neće drznuti fizički ubiti Nad¬ 
biskupa, ali je nakon toga razgovora 
s njim bio osvjedočen »da će ga uklo¬ 
niti ili izravnim ubojstvom ili ga 
usmrtiti 'naravnim sredstvima'«. 

Želim istaknuti kako materijalna 
činjenica mučeničke smrti Zagre¬ 
bačkog nadbiskupa Alojzija Stepinca 
nije nikakav mit, kako je to pokušala, 
iz nepoznatih razloga, prikazati en¬ 
gleska spisateljica Alexander Stella u 
svojoj intrigantnoj knjizi Trostruki 
mit - život zagrebačkog nadbiskupa 
Alojzija Stepinca. 

Doista je nemoguće te njezine 
objede uskladiti sa suludom nami- 
sli o ubojstvu nadbiskupa Stepinca. 

Znakovit bijaše metež koji se 
dogodio 5. srpnja 1948., u kojem je 
stradalo više zatvorenika. Proma¬ 
trajući odnošenje mrtvih, te os¬ 
luškujući stenjanje ranjenih i udara¬ 
nje preživjelih, rekao je svojoj 
rođenoj sestri Štefaniji, koja ga je 
istog dana posjetila, pružajući mu 
na pozdrav buket ruža: 'Ovamo ne 
spadaju ruže, već trnje!', rekao joj je. 
'Šalju ti ih oni koji te vole i misle na 
te!'odgovorila mu je sestra. A on će 
njoj: 'Ako se dogodi da ja ovdje 
padnem da ti ne bi palo na pamet 
da me preneseš, jer ja hoću da ležim 
na robijaškom groblju, među robi¬ 
jašima, jer na dan suda digo se ja iz 
kraljevske zlatne grobnice, iz dna 
oceana ili središta robijaškog grob¬ 
lja pred Boga ću donijeti samo svoja 
dobra djela.' 

Što reći o onom, mržnjom zave¬ 
denom, osuđeniku, koji je dodvora¬ 
vajući se tamničarima, već polazio 
na drugi kat zatvora, da hicem 


noža u grlo dokrajči Nadbiskupov 
život, dok se nalazio na jutarnjoj 
šetnji. Zločinac je otkriven samo 
par minuta prije zlodjela. Ili o 
onom stražaru koji je, prema svje¬ 
dočanstvu samoga Nadbiskupa, pi¬ 
jan i naoružan bajunetom pred nje¬ 
govom ćelijom vikao: 'Gdje je, da 
ga zakoljem!' (...). 

Što reći o onim organiziranim 
ljudima koji su pod prozorom Nad¬ 
biskupove ćelije izvikivali: 'Smrt 
banditu Stepincu!', ili o onom čov¬ 
jeku koji je imao hrabrosti u Nadbi¬ 
skupovu hranu umiješati otrovne 



Fotografija Sluge Božjega iz 
razdoblja aktivne natpastirske službe 


elemente. Ništa drugo već samo i 
jedino ono, što je Sluga Božji 
ponavljao: 'Mi ne smijemo mrziti. 
Moliti za njih, to da!' (....). Tu je po¬ 
uku i odluku svoje vjere zapisao i u 
oporuku, 28. svibnja 1957.: 'Ako 
sam bilo kome učinio kakvo zlo, 
iskreno ga molim, da mi to oprosti, 
a svima, koji su meni zlo načinili, 
opraštam od sveg srca.' 

Dana 5. prosinca 1951. nadbi¬ 
skup Stepinac je »uslovno otpuš¬ 
ten« iz Lepoglave, te je stavljen u 
kućni pritvor, u župni stan rodne 
župe u Krašiću, gdje je, prema služ¬ 
benom dokumentu, trebao ostati 
»do isteka kazne: 18. rujna 1962.« I, 
kako reče jedan od komunističkih 
moćnika, drug Miha Marinko, ni¬ 
zozemskom piscu A. Van Dorsta¬ 
du: »Još najdulje do proljeća i onda 
će nestati-umrijeti!« 

I nadbiskup Stepinac bi bio doi¬ 
sta umro već tada, da američki kato¬ 
lici nisu preko Američkog kongresa 
uspjeli isposlovati kod jugosla¬ 
venske vlade da Nadbiskupa posje¬ 
te i počnu liječiti američki liječnici 
J. Lavvrence i F. Ruzich. Prema upu¬ 
tama dr. Lavvrencea liječenje su na¬ 
stavili Nijemac dr. L. Heilmeyer i za 
to određeni, priznati, liječnici iz za¬ 
grebačkih bolnica. No oni su samo 
produžavali Nadbiskupov život, 
koji je, prema očitovanju dr. B. Bo- 
gičevića i dr. A. Šercera, osobnih 
liječnika nadbiskupa i kardinala 
Stepinca, »otrovom« načet u Lepo- 
glavi. 

Kad je godine 1993. izvršena na¬ 
knadna obdukcija zemnih ostataka 
kardinala Stepinca ustanovljeno je da 
njegovo tijelo nije balzamirano, a u 
njegovim kostima su pronađene tok¬ 
sičke tvari kadmija, kroma i olova u 
količinama nesvodivim na redovit 
čovjekov život, te arsen.« 

Nakon predavanja, sudionici 
Simpozija, predvođeni kard. Kuha- 
rićem, mons. A. Juričem i mons. J. Je- 
zerincem, u pratnji mr. Paška Romiča, 
zamjenika ministra pravosuđa, te di¬ 
plomiranog pravnika Stjepana Cero- 
večkog, upravitelja lepoglavskog za¬ 
tvora, pohodili su ćelije u kojima je 
preko 5 godina čamio Zagrebački 
nadbiskup Alojzije Stepinac. 

Simpozij je završen svečanom 
Misom u župnoj crkvi Bezgrešnog 
Začeća Blažene Djevice Marije. Mi¬ 
sno je slavlje predvodio i propovi¬ 
jedao kardinal Kuharič, a koncele- 
brirali su svi nazočni biskupi, 
svećenici predavači, te brojni 
svećenici Gornjevaraždinskog de¬ 
kanata i Varaždina. Znakovito je da 
su se vjernici Lepoglavske župe i iz 
šire okolice u velikom broju, 
pobožnošču i pjesmom, uključili u 
to spomeničko misno slavlje. U to 
brojno mnoštvo uključila su se i sva 
školska djeca predvođena svojim 
učiteljima i nastavnicima. Svi su 
oni zastupali nepregledno mnoštvo 
ljudi, iz domovine i iz svijeta, 
prijatelja istine i pravde, koji i na¬ 
kon 50 godina nepravedne presude 
ne prestaje davati svjedočanstvo 
ljubavi koju je Božji narod gojio i 
goji prema nadbiskupu i kardinalu 
Stepincu. 


Prof. dr. Da- 
vor Krapac: »Ko¬ 
munistički sustav 
gojio je opči odij 
prema pravnom 
poretku ... odba¬ 
cio je načela zako¬ 
nitosti kako bi 
mogao stvoriti le- 
gitimacijske osnovice vlasti... Su¬ 
ci porotnici bili su politički in¬ 
struirani; dominantna je bila ulo¬ 
ga javnog tužiteljstva i u ruke 
javnog tužioca bila je stavljena 
sudbina optuženog; sam sud je 
imao relativno vrlo malo posla.« 


Dr. Amiel 
Shomronv, na 
Simpoziju je is¬ 
taknuo ove mi¬ 
sli o Sluzi Bož¬ 
jemu: »Mnogo 
je pisano o 
blagopokojnom 
kardinalu Ste¬ 
pincu u svjetskoj literaturi, 
naročito o njegovoj djelatnosti za 
vrijeme Svjetskog rata i kasnije. 
Tek nedavno mi je došla u ruke 
knjiga od Jean Claude Faveza, 
profesora i dekana Univerziteta 
u Bernu, pod naslovom: Zašto je 
šutio Crveni Križ? 

Na strani 370 te znanstvene 
rasprave spominju se osobito na¬ 
stojanja kardinala Stepinca oko 
pomoći nedužno progonjenim 
manjinama. Mislim da nije po¬ 
trebno ovdje navesti sve, sve či¬ 
njenice, jer bi zato trebalo još po¬ 
sebno predavanje, ali ne mogu a 
da ne naglasim samo djela za 
spašavanje pojedinaca i grupa 
več i ne manje važnu činjenicu 
da je dao primjer i kleru i građa¬ 
nima iz redova širokih slojeva, 
tako da su se mogli mnogi Zido¬ 
vi i drugi spasiti bilo sakriva¬ 
njem, bilo bijegom u inostran- 
stvo (...). 

Dozvolite mi još jednu krat¬ 
ku primjedbu. Moguće če netko 
pitati gdje si ti bio, koji si iz prve 
ruke znao potankosti kardinala 
Stepinca i njegovu djelatnost kad 
su mu komunisti načinili onaj in- 
f amni proces. Pisao sam smjesta 
raznim prijateljima od kojih veči 
dio ne živi, da sam voljan doci i 
svjedočiti istinu o djelatnosti bla¬ 
gopokojnog kardinala Alojzija 
Stepinca. Svi, svi bez veze među 
njima, su me upozorili ili da mi 
neče dozvoliti doci pred sud kao 
svjedoku obrane ili još više da ću 
sebe lično ugroziti. 

Kaže se da židovski narod 
ima dugo pamćenje i ne zabo¬ 
ravlja što im se u povijesti desilo. 
Točno, ali treba naglasiti da se 
sjećamo isto tako i naših zaštitni¬ 
ka kao i onih koji su pokušali nas 
uništiti.« 


Mr. Dražen 
Matijević: »Obra¬ 
nu nadbiskupa 
Stepinca nastoja¬ 
lo se na svaki na¬ 
čin ograničiti i 
spriječiti; prav¬ 
nim ispraznosti¬ 
ma pokušao se sačuvati 'privid' 
pravnog suda.« 


Dr. Mladen 
Jurkić, odvjetnik i 
branitelj »reda 
radi« gosp. Eriha 
Lisaka, nazočan 
na Simpoziju u 
dvorani Odvjet¬ 
ničke komore i je¬ 
dan od živućih 
svjedoka samoga procesa, izjavio 
je: »Tijek sudskog postupka pro¬ 
tiv Eriha Lisaka, vlč. Šalica i dru¬ 
gih optuženika u tom postupku 
bio je u svim detaljima tako 
upravljen i vođen da se na 
optuženičku klupu dovede Za¬ 
grebačkog nadbiskupa dr. Aloj¬ 
zija Stepinca.« 


Dr. Matija Očić: »Presuda 
nadbiskupa Stepinca bila je sud¬ 
ski zločin ... Inače se u komuni¬ 
stičkom sudovanju tako postu¬ 
palo da dođe do priznanja i 
pokajanja optuženog. U Zagre¬ 
bu, u suđenju nadbiskupa Ste¬ 
pinca je to izostalo.« 


Dr. Krešimir 
Abel, odvjetnik, 
predavač na Sim¬ 
poziju na temu: 

Pripreme za suđe¬ 
nje nadbiskupu 
Stepincu i podiza¬ 
nje optužnice , reče: 

»Sama optužnica je politički 
pamflet, što i jedan od njenih 
sastavljača priznaje, a optužuje 
nadbiskupa Stepinca za ono što 
on nije počinio ili zašto on ne 
može odgovarati, u vremenu od 
1941. do 1945. godine, dok se po¬ 
ziva na kršenje zakona po nadbi¬ 
skupu Stepincu, koji je donesen 
istovremeno kada je napisana i 
optužnica!« 

Vlč. Mato 
Repić, lepo- 
glavski župnik, 
od dana dola- 
ska Nadbisku¬ 
pova u Lepo- 
glavu do danas, 
svjedočeći o svo¬ 
jim susretima s 

osuđenim nadbiskupom Ste- 
pincem, istaknuo je događaj, vrlo 
ilustrativan za to doba, neprav¬ 
du nanesenu njegovoj župljanki 
gđi Elizabeti Fiedler (majci E. 
Fiedler, kćerke), koja je samo 
pozdravila zatočenog nadbisku¬ 
pa Stepinca: »Spoment ću jedan 
događaj iz Lepoglave«, reče vlč. 
Repić, i nastavi: »U blizini Kaz- 
nione imala je hotel i restauraciju 
gđa Elizabeta Fiedler. Bila je to 
plemenita žena i dobra kršćanka. 

U hotel i restauraciju su se 
navraćalli mnogi službenici i 
stražari iz Kaznione. Često se ta¬ 
mo navraćao i stražar Juraj Pe- 
trović, koji je bio u službi kod 
Nadbiskupa. Jednom zgodom, 
dok je spomenuti Petrović bio u 
restoranu, a gđa Fiedler imala je 
u njega povjerenje, rekla mu je: 
'Pozdravite gospodina Nadbi¬ 
skupa u ime cijele Lepoglave!' 
Taj stražar prijavio je spomenutu 
gospođu upravi Kaznione. Ona 
je samo radi toga bila zatvorena, 
suđena na nekoliko godina zat¬ 
vora i na konfiskaciju imovine. 
Bila je u zatvoru u Požegi, a hotel 
joj je bio oduzet.« 


Svjedočanstvo dr. 
Romana Galica 

U svezi s uvodnikom u svjedočan¬ 
stvo dr. Romana Galića, objavljenim u 
Glasniku Postulature br. 4 (1996), str. 
80s., pod naslovom »Blažević je u pro¬ 
cesu bio više nego 'Javni tužilac Hrvat¬ 
ske'«, koji je tehničkim propustom ti¬ 
skan nedorečen, i mogao bi pogrešno 
prikazati dr. Galića, donosimo ovo slje¬ 
deće njegovo pojašnjenje: 

Ja nikad nisam bio zadužen za ton¬ 
sko snimanje u procesu nadbiskupu 
Stepincu, ni za odabir i montažu vijesti 
koje su se emitirale u javnosti. Moje 
»prisustvo « suđenju i praćenju proce¬ 


sa, bilo je u centrali vodova Radio Za¬ 
greba, u kojem sam slušao neposredni 
prijenos procesa, koji se razlikovao od 
onoga što je Radio Zagreb emitirao za 
javnost. Jer snimanje ni montaža, da¬ 
kle, prekrajanje toka procesa, nije bio ni 
moj profesionalni zadatak, a s tim ni¬ 
sam mogao biti zadužen jer su mi ne¬ 
dostajale za to političke kvalifikacije. To 
je bio posao odabranog kruga ljudi, koji 
je na taj način javnosti krivo prikazivao 
tok procesa nadbiskupu Stepincu. 

Što se tiče poučavanja svjedoka, ja 
sam bio u sudnici za vrijeme tehničkih 
priprema suđenja i bio svjedok instru¬ 
iranja svjedoka, koji će se pojaviti na 
samom suđenju i teretiti Nadbiskupa. 
Želim naglasiti da je to vršila grupa 
posebno za to odabranih ljudi. 

K tome je dr. 

Galić priložio i pi¬ 
smeno svoje svje¬ 
dočanstvo kao dio 
onoga što je on 
imao nakanu izlo¬ 
žiti na Simpoziju: 

Ja suđenju, na 
mjestu suđenja, nisam bio fizički 
prisutan, a moje »svjedočenje« mo¬ 
glo je biti samo posljedica praćenja 
»neobrađenog« radioprijenosa s 
mjesta suđenja. 

Svakome tko je, na bilo koji na¬ 
čin, pratio inscenirano suđenje nad¬ 
biskupu Alojziju Stepincu, bili su 
poznati pravi razlozi suđenja, kao i 
njegov konačni ishod. 

Suđenje je, rekli bi današnjim 
načinom izražavanja, bilo uistinu 
predstava sa scenarijem i režijom 
takvo, da na široke slojeve naroda 
ostavi dojam da se radi o pravom 
suđenju. Neovisno o opravdanim 
tvrdnjama da se Nadbiskupa sudi¬ 
lo i osudilo na višoj razini interesa 
nove države, u kojoj za Primasa 
Hrvatske, neovisnog o »narodnoj 
vlasti«, nije bilo mjesta, za ono što 
se događalo na predstavi »Proces 
protiv Stepinca i družine«, »Javni 
tužioc Hrvatske«, drug Jakov 
Blažević (neka mi bude oprošteno 
što mu uz ime ne stavljam i drugi 
naslov: u ono vrijeme nije još bio 
doktor H. C. Hrvatskog sveučilišta 
u Zagrebu) je odigrao glavnu - vrlo 
ružnu ulogu. 

Za sve koji su ukupnim postup¬ 
kom prema Nadbiskupu, već u 


početku »suđenja«, bili na različite 
načine iznenađeni, dao je objašnje¬ 
nje sam Javni tužitelj. On je, naime, 
3. listopada 1946. imao u društvu s 
predsjednikom Vrhovnog suda Hr¬ 
vatske - sastanak sa stranim novi¬ 
narima, a razgovor je objavio Vjesnik 
sljedećg dana. Na pitanje novinara o 
odnosu prema svećenicima odgo¬ 
vorio je: »Kao javni tužioc progan¬ 
jam svakoga koji je učinio krivično 
djelo ...... Istom prilikom - 8 dana 

prije formalnog izricanja presude. 
Javni tužitelj reče novinarima: »Treba 
naglasiti jednu konkretnu stvar: ovo 
je suđenje ratnom zločincu, izdajici i 
kolaboracionistu.« Nadbiskup to, 
dakako, nije bio kad se pojavio na tri¬ 
bini uz Vladimira Bakarića, na Jela- 
čićevom trgu, pa je - očito - postao 
»ratni zločinac« nakon rata, u novoj 
državi. 

Predstavi koju je Javni tužitelj 
Hrvatske vodio u velikoj gimna¬ 
stičkoj dvorani u Kačićevoj ulici, 
dala su sva javna sredstva infor¬ 
miranja, »rodoljublju« odgovara¬ 
juću pozornost, prostorom i vreme¬ 
nom, pa u tom nije mogao zaostati 
ni Radio Zagreb, koji je »proces« u 
cijelosti snimao, da bi ga kasnije 
emitirao, u ono vrijeme samo ton¬ 
ski. 

Za to je trebalo izvršiti, pravo¬ 
dobno, sve tehničke pripreme u im¬ 
proviziranoj sudnici, u prvom redu 
određivanjem položaja mikrofona, 
rasporeda opreme i povezivanje 
dvorane, telefonskim linijama, sa 
»centralom vodova«, kako se nazi¬ 
vao prostor u bivšoj Arkovoj zgradi 
u Vlaškoj ulici 116, u kojoj su za¬ 
vršavale sve veze Radija Zagreb. 
Te pripreme, iako nisu bile iz na¬ 
južeg područja moga rada u Radi¬ 
ju Zagreb, dale su mi mogućnost 
da nekoliko puta budem na »mje¬ 
stu budućeg događaja«, u praz¬ 
nom prostoru, u kojem se trebao 
odvijati »proces«. Oznaka »pra¬ 
zan« ne odgovara potpuno stvar¬ 
nosti, jer su se istovremeno s teh¬ 
ničkim, u užem značenju, vršile i 
pripreme vezane na »tehniku« sa¬ 
mog suđenja. Uz oba dulja zida 
dvorane, bili su naime postavljeni, 
u određenom razmaku, mali stolo¬ 
vi sa sjedalicom na obje strane. Od 
tehničara koji su se u tom prostoru 

zadržavali dulje, saznao sam ono u 
što sam se i osobno uvjerio: da za 
svakim stolom sjedi, s jedne jedne 
strane budući »svjedok« - optužbe, 
dakako -as druge »instruktor« koji 
svjedoka priprema i podučava, uz 
potreban broj ponavljanja, kako tre¬ 
ba »svjedočiti«. Anticipirajući, mogu 
reći da je i iz onoga što se često moglo 
čuti kod nastupa pojedinih svjedoka, 
na samom suđenju, izbijalo papagaj- 
sko ponavljanje naučenoga, bez raz¬ 
mišljanja i razumijevanja. 

Sve što je iz »sudnice« izlazilo 
kao zvuk, prolazilo je kroz spome¬ 
nutu centralu vodova, u kojoj se, i 
inače, kontroliralo - s aspekta kva¬ 
liteta i kontinuiteta - sve što je do¬ 
lazilo iz vanjskih izvora kao poten¬ 
cijalni signal i - dakako - ono što je 
kao »program« odlazilo, telefon¬ 
skim linijama, na odašiljač. Zadrža¬ 
vanje u tom prostoru, kad god mi 
je vrijeme dozvoljavalo, pazeći da 
ne postanem »sumnjiv«, bila je pri¬ 
lika za neposredno - »uživo« - ton¬ 
sko praćenje događanja u »sudnici«. 


Misno slavlje za sve dobrotvore 
postupka za proglašenje blaženim i 
svetim Sluge Božjega Alojzija Stepin- 
ca, predvodio je 10. studenoga 1996. 
u Zagrebačkoj katedrali dr. Antun 
Škvorčević, koordinator Odbora za 
organiziranje Znanstvenoga skupa o 
50. obljetnici sudskoga procesa nad¬ 
biskupu Alojziju Stepincu. 

Liturgijsko pjevanje predvodile 
su čč. sestre Karmelićanke Božan¬ 
skog Srca iz Zagreba. Na temu iz 
Evanđelja o mudrim i ludim djevi- 
cama, propovijed je održao dr. 
Škvorčević. On je, predočujući kre¬ 
post vjere u životu kardinala Ste- 
pinca, istaknuo ove misli: »I ovoga 
desetog dana u mjesecu stoji pred 
nama lik Sluge Božjega Alojzija Ste- 
pinca. Znadete u kakvim mu je vre¬ 
menima Providnost dodijelila živ¬ 
jeti: mračnim, premračnim. Prije 
Drugoga svjetskog rata, za vrijeme 


Suvišno je napominjati da prije¬ 
nos slušaocima Radija Zagreb nije 
bio istovremen s događanjem ni 
cjelovit sadržajem. Snimanje je bilo 
permanentno, a emitiralo se, kao 
tobožnji prijenos, ono što je dobive¬ 
no »doradom« - pažljivim odabira¬ 
njem i - figurativno - izrezivanjem 
i ljepljenjem - uz ubacivanje »ko¬ 
mentara«, dakle montažom. Pri to¬ 
me je, naravno, primjenom formule 
»I reče luđak u srcu svome: nema 
Boga.«, radioslušalac imao priliku 
čuti »nema Boga«. Na taj način je 
»optuženi Stepinac«, kako je državni 
tužitelj isključivo »titulirao« Nadbi¬ 
skupa i rimskog doktora, govorio 
samo ono što je, napornim radom, 
složila skupina provjerenih struč¬ 
njaka. 

Pri svemu tome, bilo je ipak ne¬ 
moguće sakriti dostojanstvenost, 
sabranost i savršenu mirnoću optu¬ 
ženog, u onome što je nužno mora¬ 
lo ostati, usprkos »obradi«. Takvo 
ponašanje nadbiskupa Stepinca 
vidljivo je, uostalom, i na fotografiji 


Drugoga svjetskog rata i nakon nje¬ 
ga. Ne zna se koja su vremena bila 
teža. I u takvo tužno doba, dok se 
drugi ne snalaze i ne znaju kako 
živjeti, on, Stepinac zna za snažni i 
čvrsti životni oslonac. Dok se oko 
njega ruše svjetovi on se neumorno 
zauzima za život izgrađen na jedi¬ 
nom čvrstom temelju, Isusu Kristu 
i njegovu Evanđelju, na zakonu do¬ 
brote, poštenja i nesebičnosti. Zar 
se prevario? Izgledalo je da jest, ra¬ 
di toga što se nije svrstao na stranu 
moćnika, onih prije Drugoga svjet¬ 
skog rata, za vrijeme i nakon rata. 
Kad je bio utamničen i osuđen 
izgledalo je kao da je izgubio sve, 
da će otići u zaborav povijesti. 

Međutim, on ostade, a oni ne- 
stadoše. On koji je živio svoje po¬ 
stojanje uz Svjetlo, uz Isusa Krista i 
usred mraka u drugima palio svje¬ 
tlo, nije mogao nestati u mraku. 


koja ga pokazuje na optuženičkoj 
klupi (snimak 3. listopada). 

Prenošeno je, dakako, i ono što 
je govorio Javni tužitelj, a ni u tome 
nije »doradom« bila izgubljena ori¬ 
ginalna drskost i vrijeđanje »op¬ 
tuženog Stepinca«. Nisam pravnik, 
pa mi nije poznato da li je »proga¬ 
njati« pravni termin i kakvo mu je 
značenje. Ponašanje Javnog tužite¬ 
lja doživio sam, neovisno o tome, 
kao proganjanje, u uobičajenom 
značenju te riječi. 

Zanimljivo je, iako nije iznena¬ 
đenje, da ni tisak ni radio nisu pre¬ 
nijeli razgovor između optuženog 
te tužitelja i predsjednika suda, koji 
su se udružili u tvrđenju da je Pri¬ 
mas Hrvatske (uz one »položene, a 
pogažene«, Karađorđevićima) po¬ 
ložio ustašku zakletvu. Nadbiskup 
je - najvećom mirnoćom - odgovo¬ 
rio da on to nije učinio, za razliku 
od nekih koji sjede za sudačkim 
stolom. 

dr. Roman Galić 


ISPRAVAK 

U Glasniku Postulature br. 4 
(1996), na str. 81., pogrešno je ispod 
slike upisano ime »Dr. Ante Živko- 
vić«; dr. Zivković bijaše priznati za¬ 
grebački odvjetnik i u čestoj pisme¬ 
noj vezi sa zasužnjenim Slugom 
Božjim u Krašiću; umjesto njegova 
imena trebalo je^ pisati Dr. Ante 
Radić, svećenik Šibenske biskupi¬ 
je, prati suđenje nadbiskupu Ste- 


Svijetli i dan danas svojom vjer¬ 
ničkom načelnošću, koju je živio u 
nenačelnim vremenima. 

Valja nam svakoga desetog u 
mjesecu, ali i inače, učiti se ovoj 
mudrosti koja proizlazi iz Stepinče- 
va duboko vjerničkog lika. Neka 
nas on iz nebeske domovine prati u 
ovoj našoj zemaljskoj domovini, još 
uvijek punoj nevolja i mraka zbog 
ratnih stradanja.« 

Dr. Škvorčević je predvodio mi¬ 
sno slavlje i 10. prosinca, kad je go¬ 
vorio o Šluzi Božjemu kao svjedo¬ 
ku vjere, nade i ljubavi, a liturgijsko 
su pjevanje predvodile kandidatice 
i sestre iz Družbe Kćeri Božje Lju¬ 
bavi, iz Provincijalne uprave i novi¬ 
cijata u Novoj Vesi 16, u Zagrebu. 


Misa za dobrotvore Kauze 
10. studenoga 1996. 


26 


Sluga Božji Alojzije Stepinac 4 (1997) 1-2 













KRONIKA 


Stepinčevi dani u HKM u Karlsruheu 



»Stepinčevi dani« u Karlsruheu: izvođači programa s vlč. Ivanom Plješom, vodite¬ 
ljem misije i mons. Jurjem Bateljom, postulatorom, te dijelom nazočnih vjernika 
okupljenih oko slike Sluge Božjega, koja je tih dana stajala na počasnom mjestu 
u župnoj crkvi sv. Michaela, gdje se hrvatski vjernici okupljaju na nedjeljno 
bogoslužje 


Vlč. Ivan .Plješa, voditelj Hrvat¬ 
ske katoličke misije u Karlsruheu, 
organizirao je od 13. do 15. prosinca 
1996. dane Sluge Božjega Alojzija 
Stepinca. U prigodne svečanosti bi¬ 
li su uključeni učenici, ovogodišnji 
krizmanici, mladi vjernici, zborovi, 
te oko 1.000 vjernika, od njih 5.000 
koji su članovi ove Misije. 

Za tu prigodu vlč. Plješa je po¬ 
zvao kao predavača i animatora 
Stepinčevih dana mons. Jurja Bate- 
Iju, postulatora Kauze za proglaše¬ 
nje blaženim kardinala Stepinca. 
Svečanosti su otpočele u petak 13. 
prosinca prigodnim glazbenim i re- 
citatorskim programom, koji je pri¬ 
premio gosp. Ivan Bošnjak, pasto¬ 
ralni suradnik. U glazbenom dijelu 
programa zapažene su dvije sklad¬ 
be o Sluzi Božjemu: Anđeo u kate¬ 
drali, pjesnika Vinka Nikoliča i Sjaj 
na grobu autorice Ančice Kropek. 
Obje melodije je skladao gosp. Mir¬ 
ko Kraljevič, član HKM, kojemu je 
dr. Batelja uručio i nagradu za 
skladbu pjesme »Što znači Isus«, do 
sada jedine poznate pjesme koju je 
ispjevao Sluga Božji Alojzije Stepi- 
nac. Ta je pjesma putem Glasnika 
predložena za glazbeni natječaj. Od 
25 prispjelih skladbi na natječaju 
unutar Trodnevnice za Stepinčevo 
ove godine, a odlukom žirija, pobi¬ 
jedila je skladba gosp. Kraljeviča. 

Postulator je kroz predavanje, 
nagovore i homilije predočio, na 
zadovoljstvo svih sudionika, osobu 
Zagrebačkog nadbiskupa Alojzija 
Stepinca kao neumornog navjesti¬ 
telja Kristova Evanđelja, čovjeka, 
krščanina, rodoljuba, svečenika i 
biskupa, koji je u svakom razdoblju 
života i u svakom političkom susta¬ 
vu utirao put k osobnom posveče- 
nju, te je i drugima pokazivao put 
spasenja. Njegova istinska krščan- 
ska osobnost, svjedočanstvo za 
Božje ime sve do smrti, te pomoč 
koju Bog udjeljuje moliteljima na 
njegov zagovor, jamstvo su da nije 
daleko dan njegova proglašenja 
blaženim. 

U svjetlu nedjeljnog Evanđelja, 
nakon što je protumačio smisao 
proroštva Ivana Krstitelja u pripre¬ 


mi Božičnog otajstva, Postulator je 
usporedio svjedočanstva i sudbinu 
proroka očitovanih u životu Ivana 
Krstitelja i Alojzija Stepinca. Naime, 
pošto je Ivan predbacio upravitelju 
Herodu, radi grijeha s bratovom že¬ 
nom Herodijadom: »Ne smiješ je 
imati!«, tetrarh mu dade odrubiti 
glavu. A nadbiskupu Stepincu, na¬ 
kon što se usprotivio bezbožnom 
progonu Crkve i otcjepljenju od 
Rima, Tito je skratio život. Dok je 
Ivanovo tijelo pokopano bez glave, 
dotle je Alojzijevo tijelo pokopano 
bez srca. Tako su obojica svjedoka 
u zastupanju Božjeg zakona časno 
izvršili proročku službu. 

Buduči da su Stepinčevi dani 
bili u neposrednoj pripremi za 
Božič, mnogi su se vjernici tih dana 
ispovijedili. 

Vlč. Ivan Plješa o 
Sluzi Božjemu 
Alojziju Stepincu 

Vlč. Ivan Plješa rođen je u Su¬ 
petar skoj Dragi na otoku Rabu, 10. 
rujna 1937. Za svečenika je zaređen 
2. srpnja 1961. u Omišlju na otoku 
Krku. Ponajprije bijaše kapelan u 
Novalji na Pagu, te župnik u Polju 
(Dobrinjskom) na Krku. Vodstvo 
HKM Karlsruhe preuzeo je 3. listo¬ 
pada 1970. U 26 godina djelovanja 
Misije vlč. Plješa je krstio 1226 žup- 


ljana, za prvu pričest pripremio 
njih 587, za krizmu 570, te vjenčao 
249 mladenaca. 

Zamoljen za osobno svjedočan¬ 
stvo o Sluzi Božjemu Alojziju Ste¬ 
pincu, vlč. Plješa je rekao: 

»O Stepincu sam prvi put čuo 
kao sjemeništarac od jednog svoga 
tetka, moga kuma na krštenju. Na¬ 
kon što sam započeo put do 
svečeništva, kao sjemeništarac, osje- 
čao sam radi toga pritisak na moju 
obitelj. Osobno kardinala Stepinca ne 
doživljavam kroz političke namisli, 
kao npr. sukob Srba i Hrvata, nego 
nadasve kao sukob dobra i zla. Zlo 
se oborilo na njega. Ono što se obisti- 
njuje na svim Božjim odabranicima, 
to se u herojskom stupnju obistinilo 
na Stepincu. Stepinčeva veličina 
sadržana je u činjenici što je u svom 
pozivu izdržao do kraja, bez obzira 
na sve prigovore i protivnosti. Nje¬ 
gova beatifikacija danas ne bi imala 
ono značenje kao u doba dok je ko¬ 
munizam bio na vlasti. Njegova bea¬ 
tifikacija prividno kao da gubi na ak¬ 
tualnosti, ali po njoj on postaje 
zbiljskiji, stvarniji i uvjerljiviji za sve 
one koji ga žele proučavati u svjetlu 
vjere, nasljedovati i živjeti njegovu 
poruku, a to je nedvojbeno nauk Isu¬ 
sa Krista. Čini mi se da je savršeno 
posvjedočio misao svetoga Pavla: Ja 
ču život svoj žrtvovati za duše vaše/ 

Pročitao sam u Njemačkoj i 
pratio gotovo sve što je bilo pisano 

o Stepincu. Jednom sam na godiš- 
njicu njegove smrti sudjelovao u 
koncelebraciji u Zagrebačkoj kate¬ 
drali, a više puta sam pohodio nje¬ 
gov grob i na njem se pomolio. 

Na godišnjice Kardinalove smrti 
ja sam ovdje u Karlsruheu propovi¬ 
jedao o njemu. On je čovjek koji pri¬ 
vlači na udivljenje, i promatrajuči 
ga, dobiva se duhovne energije, 
snage, nadahnuča. 

On je snažna poruka mladima 
danas. Da im približim osobu kar¬ 
dinala Stepinca eto sam pozvao i 
Postulatora da im ovdje, u pravom 
svjetlu, prikaže njegov lik. Zbilja 
ide polako. Mladi jedva da su čuli 
o kardinalu Stepincu. Neka su sa¬ 
znanja primili kroz šumu neprovje¬ 
renih ili tendencioznih informacija. 
Mladi nemaju pojma što je komuni¬ 
zam, a time onda gube uvid u ko¬ 
munistički progon Crkve i njegovu 
zlobu. 

Istina, zahtjevno je nasljedovati 
liniju kardinala Stepinca. 

Bio sam nazočan na svim kano¬ 
nizacijama hrvatskih svetaca. Ukrat¬ 
ko bih ovim riječima orisao njihove 
značajeve: sv. Nikola Tavelič - pre¬ 
smion; sv. Leopold Bogdan Mandič - 
preponizan; sv. Marko Križevčanin - 
do kraja vjeran Crkvi. 

Alojzije Stepinac? - Bio je spo¬ 
soban živjeti za Boga i narod, pa 
makar i bez tjelesnog srca u grudi¬ 
ma, do žrtve; do kraja je govorio, pa 
makar izgorio. 

Stepinac je moderni, suvremeni 
svetac, koji je nosio križ svoga živo¬ 
ta, službe i poziva do iznemoglosti 
vjerno, oslanjajući se na snagu Ono¬ 
ga koji nam daje i biti i djelovati. 

Bio je direktan čovjek, koji je 
znao, htio i mogao svakome reći što 
ga ide. Znakovit je suodnos u nje¬ 
mu milosti i naravi. Drugi su pra¬ 
vili kompromise, on je znao da se s 
Božjim stvarima ne trguje. Prizna¬ 
jem, još ga premalo poznajem, tre¬ 
bao bih još više čitati o njemu. 

Umro je kao prorok, svjedok, a da 
nije izgubio, oslabio, umanjio ili obe- 
skrijepio proročku vjerodostojnost. 
Čini mi se da je poslije smrti njegovo 
svjedočanstvo još učinkovitije. 

Radujem se njegovu proglaše¬ 
nju blaženim i nestrpljivo ga išče¬ 
kujem.« 


NATJEČAJ 

za pjesme o kardinalu Alojziju Stepincu 

S približavanjem 100. obljetnice rođenja kardinala Alojzija Ste¬ 
pinca i, nadamo se, njegova proglašenja blaženim, osjeća se potreba 
za literarnim tekstovima, pjesmama i recitalima, o njemu. 

Iz tog razloga raspisuje se natječaj i javnosti upućuje poziv za 
stvaranjem pjesničkih i literarnih tekstova nadahnutih osobom i 
djelom Sluge Božjega. 

Poziv i natječaj upućuju se domovinskoj i iseljenoj Hrvatskoj, a 
radovi bi na adresu uredništva Glasnika trebali prispjeti do 30. trav¬ 
nja 1997. godine. 

Radovi trebaju biti izvorni, utemeljeni na istinitosti života, rada 
i poruke kardinala Stepinca. 

Budući da će ti tekstovi biti izvođeni prigodom proslava Kardi¬ 
nalovih obljetnica: rođenja, biskupske posvete, sudskog procesa, 
zatočenja i preminuća, predočujući njegov sveti život i mučeničku 
smrt, za pastoralne potrebe i katehezu, neka budu protkani čisto 
vjerskim nadahnućem i zbiljnošću njegove stamene vjere, čvrstog 
pouzdanja u Boga i djelatne ljubavi, kako prema konkretnom čovje¬ 
ku, u raznim okolnostima života, tako i prema Crkvi, napose Papi i 
Rimu, te svome hrvatskom narodu koji je on ljubio čistom, nadna- 
ranom, ljubavlju. 

Radovi mogu biti potpisani punim imenom i prezimenom i 
adresom, ali i pseudonimom, te proslijeđeni na adresu: 

Postulatura kardinala Alojzija Stepinca, 

Kaptol 31, 10000 Zagreb. 

Tri najuspjelija teksta (pjesme) bit će posebno nagrađeni, a pre¬ 
ma ocjeni književnih stručnjaka, Postulatura će najbolje radove ob¬ 
javiti u zasebnoj zbirci. 

Postulatura kard. Alojzija Stepinca 



Šezdeseta obljetnica Prvog 
hrvatskog nacionalnog 
hodočašća u Svetu zemlju 

Ove se godine navršava 60. 
obljetnica Prvog hrvatskog nacio¬ 
nalnog hodočašća u Svetu zemlju 
koje je krajem mjeseca srpnja 
1937., u ime Hrvatskog episkopa¬ 
ta, predvodio mladi zagrebački 
nadbiskup koadjutor dr. Alojzije 
Stepinac. Ta značajna obljetnica 
bit će obilježena u sljedećem broju 
Glasnika Postulature prigodnim 
člancima i slikovnim prilozima. 


Prigodom 7 . hrvatskog nacionalnog 
hodočašća u Svetu zemlju 1937. godine , Sluga Božji zahvaća vodu na 
Jakobovom zdencu u Samariji, prisjećajući se Isusovih riječi upućenih ženi 
Samarijanki: »Tko pije od vode koju ću mu ja datisigurno neće nikadožednjeti!« 

GLAS MUČENIŠTVA 


Glas mučeništva 
kardinala Stepinca 

Zbog svoje načelnosti u postupcima, hrabrosti u 
ispovijedanju vjere, vjernosti u vršenju biskupske služ¬ 
be i nevinosti u odnosu na optužbe radi kojih ga je bez- 
božni sustav, podržan komunističkom diktaturom, ne¬ 
pravedno osudio. Slugu Božjega Alojzija Stepinca još 
su za života držali svecem i mučenikom. Tako je pro¬ 
tumačena i njegova smrt, a glas o njegovoj svetosti i 
mučeništvu potvrđuju rijeke Kristovih pobožnika, koji 
na grobu Alojzija Stepinca nalaze mir duše, duhovnu 
jakost i uslišan je svojih prošnji, po njemu upućenih 
Bogu. 

Stoga nastavljamo donositi svjedočanstva o gla¬ 
su mučeništva kojim su obilježeni život i smrt kard. 
Stepinca. 

14, Kard. F. Spelmann, nadbiskup New Yorka, 
istaknuo je u jednoj izjavi nakon sudske presude nad¬ 
biskupu Stepincu, 11. listopada 1946., da je nadbiskup 
Stepinac »živuća žrtva koja se svom snagom oprla sili 
koja je išla za uništenjem osobe i ljudske slobode«. 

15, Papa Pio XII. je u pismu upućenom 29. lipnja 
1956. kardinalima Josipu Mindszentyu, Stjepanu Wy- 
szynskom i Alojziju Stepincu, progonjenima u komu¬ 
nističkim režimima, napisao i ovo: »Obraćamo se 
Vama, ljubljeni sinovi (...) koje smo mi osobno odjenuli 
dostojanstvom rimskog grimiza za časne zasluge koje 
ste stekli u vršenju svoje pastirske službe i u obrani 
slobode Crkve. U našoj ožalošćenoj duši bez prekida 
ćutimo koliko ste vi, nepravedno udaljeni od vaših sje¬ 
dišta i vašeg svetog služenja, pretrpjeli i nastavljate 
hrabro trpjeti za Isusa Krista (...). Budite uvjereni da se 
sva kršćanska obitelj s poštovanjem divi vašem trplje¬ 
nju što ga već duže vremena provodite u šutnji, u pro¬ 
gonstvima, u tjeskobama, i moli pomoć od milosrdnog 
Boga, da ne podlegnete teškim udarcima bezboštva ili 
neprekidnim lukavstvima zlog nauka, već naprotiv, da 
ćete svom snagom svetih mučenika, dati javno svjedo¬ 
čanstvo svoje vjere, da bi i sami vaši progonitelji, na 
koje se također širi zapovijed kršćanske ljubavi, posti¬ 
gli oproštenje od Onoga koji, spreman na zagrljaj, s 
ljubavlju čeka povratak svih izgubljenih sinova.« 

16, Gosp. F. E. Gruber objavio je 11. veljače 1960. 
u dnevniku »Salzburger Nachrichten« članak pod na¬ 
slovom »Umro je mučenik kardinal Stepinac«. 

17. Politički dnevnik Die Presse, u broju 3491. od 11. 
veljače 1960., objavio je članak pod naslovom »Umro 
je kardinal Stepinac u mjestu svog zatočenja« istak¬ 
nuvši i ove misli: »U samoći svog hrvatskog rodnog 
sela, interniran, ali ipak kod svog naroda, teško trpeći, 
ali neslomljen u svom uvjerenju, od svršetka Drugog 
svjetskog rata nasilno odvojen od svijeta, ali ipak tome 
svijetu poznat kao mučenik za crkvenu slobodu komu¬ 
nističkog istoka, tako je jučer umro kardinal Stepinac 
(...). Stepinac je svojim životom opet podsjetio na jed- 


STEPINČEVO ’97 


Uoči Stepinčeva'97., 7., 8. i 9. veljače 1997., 
održat će se u Zagrebačkoj katedrali prigodna 
trodnevnica. 



Pobožnosti će započinjati u 16, 45h, a sveta 
Misa u 17, 30h. Propovjednici će predstaviti, u 
ovoj prvoj pripremnoj godini iščekivanja trećeg 
tisućljeća, kristološki nauk Sluge Božjega Alojzi¬ 
ja Stepinca po ovim temama: 

- Čovjek pred tajnom utjelovljenja Sina 
Božjega (dr. Antun Škvorčević) 

- Isus Krist je prošao zemljom čineći dobro 
(dr. Stjepan Kožul) 

- Kristovo je uskrsnuće zalog vječnoga života 
(dr. Stjepan Kušar) 

Na samu obljetnicu preminuća Sluge Božjega, 
10. veljače 1997., s početkom u 10 sati, Euharistijsko 
slavlje u Krašiću predvodit će mons. Josip Pavlišić, 
riječko-senjaski nadbiskup u miru. 

U 14 sati u Zagrebačkoj će katedrali, uz grob 
Sluge Božjega, bogoslovi Nadbiskupskog bogo¬ 
slovnog sjemeništa u Zagrebu, predvođeni dr. Jo¬ 
sipom Kuhtićem, duhovnikom, upriličiti svetu uru 
preminuća Sluge Božjega. 

U19. sati svečanu Euharistiju u Katedrali pred¬ 
vodit će kardinal Franjo Kuharić, nadbiskup zagre¬ 
bački. 

Postulatura moli sve župnike i duhovnike, te 
voditelje hrvatskih katoličkih misija širom svijeta, da 
je slikom i riječju izvijeste o proslavama koje će se u 
njihovim sjedištima pripremiti s Božjim narodom o 
37. obljetnici preminuća kardinala Alojzija Stepinca. 


Molitva za proglašenje blaženim Alojzija Stepinca: 

Gospodine Bože, ti si sluzi svome Alojziju Ste¬ 
pincu udijelio milost ne samo vjerovati u Isusa Krista 
nego i trpjeti za njega. Neustrašivim apostolskim ža¬ 
rom i ljubavlju prema Crkvi ostao je vjeran do smrti. 

Proslavi ga čašću oltara, da nam bude primjer i 
zagovornik u borbama života na putu vječnoga spase¬ 
nja. Po Kristu Gospodinu našemu. Amen. 

nu tajnu Crkve: nije ona najveća u 
svojoj moći - već u nemoći. Kao 
svjedok u borbi komunističke dik¬ 
tature, protiv Crkve, njegova će 
ostavština živjeti u uspomeni kato¬ 
lika Jugoslavije - ostavština kojoj 
pripada budućnost.« 

18. Don Mato Nuić, svećenik 
Mostarske biskupije i župnik župa 
Šipovače i Vitine, uputio je 16. ve¬ 
ljače 1960., Nadbiskupskom du¬ 
hovnom stolu u Zagrebu, povo¬ 
dom smrti kardinala Stepinca, 
putem pošte, telegramsku sažal- 
nicu ovog sadržaja: »Smrt genija, 
sveca i mučenika našeg hrvatskog 
kardinala velikog nadbiskupa Ste¬ 
pinca u zajednici sa Crkvom Bož¬ 
jom i sa svim svojim gorko ucvi¬ 
ljenim hrvatskim narodom bolno 
oplakuje i don Mato Nuić - Šipova- 
ča Vitina.« 

(Arhiv Postulature, 
sv. CXm, str. 172) 

19. Na Misi zadušnici za pre¬ 
minuloga kardinala Alojzija Stepin¬ 
ca, koju je u Berlinu, 17. veljače 
1960., predvodio kard. J. Dopfner, 
berlinski nadbiskup, uz prigodni 
odar bijaše položen vijenac s natpi¬ 
som: »Mučeniku i primasu Hrvat¬ 
ske, kardinalu Stepincu, vjerni mu 
hrvatski narod.« 

20. Catholic Herald, engleski 
katolički tjednik, donio je 19. ve¬ 
ljače 1960. članak u kojem je muče- 
ništvo kardinala Stepinca prikazao 
ovim riječima: »Kardinal je bio sve¬ 
ti duhovni čovjek, koji se volio 
družiti s radnicima (...). Umro je 
mučeničkom smrću, težom možda 
od ijedne za koju se ikada znalo, jer 
je umirao polako pod Titovom vla¬ 
šću kroz posljednjih petnaest godi¬ 
na.« 

21. Dr. Ivan Tomas, 10. ožujka 
1960., u članku »Duhovni temelji 
Stepinčeve veličine«, objavljenom 
u Glasniku Srca Isusova i Mariji¬ 
na, u Salzburgu, br. 3-4, str. 64s.: 
»Dvostruka je Stepinčeva slava: 
svetačka i mučenička. Da hrvatski 
metropolit nije bio svetački izgra¬ 
đen, njegovo mučeništvo ne bi bilo 
onako kristalno čisto, a da u dru¬ 
gu ruku, nije bio mučenik, njegov 
svetački lik ne bi izašao ovako 
uzvišen i svestran.« 


»DOKUMENTI* (10) 


Radi donošenja objektivnog suda o nekim događajima koji su se 
zbili u Drugom svjetskom ratu, u nastavcima ćemo donositi pojedine 
dokumente, koji će svim čitateljima i svim tražiteljima istine omo¬ 
gućiti istinito prikazivanje i tumačenje osobe Sluge Božjega. Tako 
ćemo iz broja u broj upoznavati desetke, stotine i tisuće osoba ra¬ 
zličitih narodnosti, vjeroispovijesti i svjetonazora, pa i brojne pripad¬ 
nike, simpatizere i bojovnike komunističke partije, koji svoj životni 
iskoračaj iz bunkera smrti ili sablasti tamnice duguju Zagrebačkom 
nadbiskupu Alojziju Stepincu. 

Začudo, nitko se od njih nije sjetio javno mu zahvaliti za pruženu 
zaštitu niti ustati u obranu, kad ga je komunistički režim, prije 50 
godina, lažno optuživao i nevinog osudio. 

U ovom prilogu upoznat ćemo njegovu skrb i brigu 

- za pomoć poljskim izbjeglicama 

- prosvjed radi rušenja Židovske sinagoge u Zagrebu 

- prosvjed protiv progona Cigana 

- svjedočanstvo dr. Weltmanna o Nadbiskupovom pomaganju 
Židovima 

- zauzimanje za oslobađanje Ivana Furlana 

- o spašavanju 24-voro komunističkih djelatnika u vrijeme NDH 

- o spašavanju uhićenih i zasužnjenih osoba u komunističkoj 
Jugoslaviji 

- molba za spašavanje svećenika Adolf a Dušića i Petra Sivjanovića 


44 


■ Svjedočanstvo o pomoći koju je nadbiskup Stepinac nesebično i zau¬ 
zeto pružao poljskim izbjeglicama smještenima u NDH i u drugim 
krajevima nekadašnje Kraljevine Jugoslavije; poljski svećenik Sigiz- 
mund Majchrzak, upravitelj župe u Žakanju, napisao je, do sada ne¬ 
poznatom svećeniku u Zagrebu, 18. srpnja 1941. pismo naslovljeno 
s »Prečasni Monsignore!«, u kojem je u ime Poljaka emigranata, po¬ 
svjedočio o nadbiskupu Stepincu sljedeće: 


»Prečasni, izvolite izručiti Njegovoj Preuzvišenosti Gosp. Nadbiskupu 
sa strane g. g. Poljaka, koji su kod mene, kao i s moje strane izraze našeg 
najdubljeg poštovanja, za svu do sada iskazanu nam pažnju i pomoć svim 
Poljacima, koji su se našli u nesreći daleko od svoje domovine. Dobrota i 
plemenitost Njegove Preuzvišenosti već su dobro poznate mnogim polj¬ 
skim biskupima, svećenicima kao i ostalim Poljacima, pa zato će Njegovo 
ime ostati zapisano zlatnim slovima u srcima svih Poljaka.« 

(Arhiv Postulature, sv. XC, str. 3942-3945) 


45 


■ Prosvjed nadbiskupa Stepinca protiv rušenja Židovske sinagoge u 
Zagrebu, svjedočanstvo dr. Amiela Shomronya, tajnika Zagrebačkog 
nadrabina Miroslava Freibergera za vrijeme Drugoga svjetskog rata, 
Givat Shapira, studeni 1996.: 


»Svjedočim da je nadbiskup Stepinac javno, u propovijedi u Zagre¬ 
bačkoj katedrali, osudio rušenje židovske sinagoge u Zagrebu, ovim rije¬ 
čima: 'Svako mjesto gdje se narod Bogu moli, bilo koje vjere bio, je sveto 
mjesto i tko u nj dira zaslužit će kaznu od Boga'.« 

(Arhiv Postulature, svežanj: 

Svjedočanstva suvremenika - studeni 1996.) 

46 . 


Prosvjed nadbiskupa Stepinca protiv progona 
Cigana, u propovijedi na svetkovinu Krista 
Kralja, u Zagrebačkoj katedrali, 25. listopada 
1942.: 


»Svi oni bez razlike, bili pripadnici ciganske rase 
ili koje druge, bili Crnci ili uglađeni Europejci, bili 
omraženi Židovi ili ponosni Arijci, imadu jednako pra¬ 
vo da govore: 'Oče naš koji jesi na nebesima!' (Mt 6, 9) 
(...). Ne može se istrijebiti s lica zemlje ni Cigane, ni 
Zidove, jer ih se smatra inferiornom rasom (...). Nitko 
nema prava, da na svoju ruku ubija i na koji mu drago 
način oštećuje pripadnike druge rase ili narodnosti.« 


(Alojzije kardinal Stepinac nadbiskup zagrebački. 
Propovijedi, govori, poruke (1941-1946), 
Zagreb 1996, str. 129. 


4 /. Svjedočanstvo dr. Weltmanna, židovskog činov¬ 
nika u Carigradu, 11. lipnja 1943., očitovano u 
»promemoriji« poslanoj mons. Angelu Ronacal- 
liu, apostolskom delegatu u istom mjestu (ka¬ 
snijem papi Ivanu XXIII.): 

»Mi znamo da je Stepinac učinio sve moguće da 
pomogne i olakša nesretnu sudbinu Židova u Hrvat¬ 
skoj.« 

(Le dr. Weltmann au delegue apostolique a Istanbul 
Roncalli, Istanbul, 11 VI 1943, Actes et documents du 

Saint Siege, sv. IX, str. 337.) 



Gosp . Amiel Shomrony u društvu četiriju žena , s lijeva na 
desno poredanih: Nomi r. Štern, Rahel r. Atijas, Mirjam r. 
Deutsch i Dina r. Alt , koje su 1942. kao djeca , na molbu 
Židovske bogoštovne općine u Zagrebu , a zauzimanjem nad¬ 
biskupa Stepinca , mogle u grupi židovske djece otići u Ma¬ 
đarsku , a potom u Izrael , gdje i danas žive 


40 . Intervencija Nadbiskupskog tajništva u Zagre¬ 
bu u ime Zagrebačkog nadbiskupa Alojzija 
Stepinca za oslobođenje iz zatvora Ivana Furla- 
na, u Zagrebu, 9. listopada 1944. 

FURLAN Ivan, rod. 1902. god. iz Zagreba, Krčeli- 
ćeva 28, činovnik kod Radničkog saveza. 

Uhićen je dne 3.X. o. god. kao politički sumnjiv te 
se nalazi u zatvoru na Savskoj cesti. 


Imenovani je otac (nezakoniti) četvero sitne djece, 
pa njihova majka moli, da se otca te djece ne bi kaznilo 
najtežom kaznom, jer bi time petero ljudi ostalo bez 
hranitelja. 

(Arhiv Postulature, sv. CX, str. 3611) 


49 . 


Popis 24-voro komunističkih djelatnika koje je 
Zagrebački nadbiskup Alojzije Stepinac u više 
intervencija za vrijeme NDH izbavio iz zatvo¬ 
ra, logora ili smrtne presude; budući da nije 
moguće nabrojiti sve pojedince za koje se osob¬ 
no ili posrednim putem zauzeo nadbiskup Ste¬ 
pinac, donosimo ipak nekoliko osuđenika ko¬ 
munista, od kojih su neki kasnije, u Titovoj 
Jugoslaviji, obnašali odgovorne dužnosti: 


Prof. I. Šrepel, dr. Cirogia, ing. Andro Mohorovičić, 
ing. Zvonko Kavurić, prof. Grgo Gamulin, dr. Milivoj 
Gavrančić, Anka Berus (ministar financija u Titovoj Ju¬ 
goslaviji), dr. Vladimir Ubi, dr. Alois Tavčar, sveuč. 
profesor, ing. prof. dr. Rikard Podhorsky, dr. Karlo Ra- 
donić, dr. Rikard Hauptfeld, Ivan Pandžić, nadpo- 
ručnik Zvonimir Borovečki, Jovanović (osuđen na 
smrt), Bonačić (osuđen na smrt), Krunić (osuđen na 
smrt), Ilić (osuđen na smrt). Bukovac (osuđen na smrt), 
Mustafić (osuđen na smrt), dr. Branko Guščić, Branka 
Nemet, Inga Kraljević, i drugi. 


(Arhiv Postulature, sv. XC, str. 3495-3698) 


50 . 


Popis uhićenih i zasužnjenih osoba za koje se 
28. lipnja 1945. zauzeo kod dr. Vladimira Baka- 
rića, predsjednika vlade federalne Hrvatske; 
znakovito je što se već u početku komuni¬ 
stičkog režima Nadbiskup pred komuni¬ 
stičkim vlastima bori za spašavanje života nji¬ 
hovih najbližih suradnika: 


Nadbiskupski Duhovni Stol u Zagrebu 

Između mnogih civilnih osoba, koje su zatvorene, 
slijedeće su zaslužile da budu odmah ispitane i kao ne¬ 
vine puštene na slobodu, budući da se nisu ni u kojem 
slučaju ogriješile o interese naroda: 

1. Kohek Ivan, industrijalac u Zagrebu. Uvijek po¬ 
magao sirotinju, izbjegličku djecu i radništvo. Nalazi 
se već preko mjesec dana na Kanalu u Zagrebu. 

2. Schneider Franjo, trgovac glazbala iz Zagreba. 
Uvijek izdašno pomagao siromašnu izbjegličku djecu. 
Nalazi se već preko mjesec i pol u zatvoru /izgleda na 
Savskoj cesti/. Navodno je u zadnje vrijeme zatvorena 
i njegova žena s dvoje djece, pa stari roditelji, dok je 
sva imovina zaplijenjena. 

3. Dr. Buturac Josip, sveuč. profesor iz Zagreba, za¬ 
jedno sa sinom Mariom već mjesec dana zatvoren. Po¬ 
magao i uzdržavao izbjegličku djecu. 

4. Ing. Ante Stepinac, nije se nikada bavio politi¬ 
kom, već samo svojim radom. Nalazi se u logoru u 
Maksimiru. Jednako je posve nevin zatvoren u Samo¬ 
boru veterinar Maks Stepinac, te učiteljica Jelka Stepi¬ 
nac, također u Samoboru. 

5. Matko Janko, urar i draguljar iz Zagreba. Svojim 
pošteno stečenim imetkom izdašno je pomagao siroti¬ 
nju, naročito izbjegličku djecu. 

6. Sivoš Stjepko, činovnik Ministarstva socij. poli¬ 
tike, uhičen 21. VI te se nalazi u logoru na Kanalu. Po 
srijedi mora da je neka denuncijacija, jer se ničim nije 
ogriješio o narodne probitke. 

7. Gdja dr. Vojvoda Katarina, liječnica u bolnici 
»Rebro« pred nekoliko dana odvedena u logor, ne zna 
se, u koji. Krivo je smatrati nju sudionicom ubistava u 
Glini, protiv kojih je baš ona oštro protestirala. 

8. Branko Šalič, veletrgovac iz Zagreba. Pomagao 
je NOP, no ipak zatvoren radi »suradnje s okupatori¬ 
ma«. 

Uopče je velika nepravda zatvarati silan svijet radi 
tobožnje 'suradnje s okupatorom' i sličnih krivnja. On¬ 
da su svi radnici krivi, koji su radili u tvornicama, iz 
kojih je okupator uzimao robu, svi seljaci, koji su u zno¬ 
ju lica obrađivali zemlju, čije je plodove uživao okupa¬ 
tor itd. Izgleda prema postupku sadanjih vlasti, da se 
za vrijeme od 1941. do 1945. nije smjelo uopče živjeti. 

Da ovakove mjere nakon rata stvaraju zlu krv i sil¬ 
no ogorčenje u narodu ne treba posebno dokazivati. 
Trebalo bi sve poduzeti, da se narod smiri. 

Bilješka Lackovića: »Preuzvišeni osobno predao 
predsjedniku vlade dr. Bakariču, prigodom posjete 
istoga. Zgb. 28. VI. 1945.« - L. 

(Arhiv Postulature, sv. LXXXVIII, str. 3157) 

51 ■ Pismo nadbiskupa dr. Alojzija Stepinca, br. 
3509 od 5. rujna 1945., dr. Vladimiru Bakariču, 
predsjedniku vlade federalne Hrvatske, o oslo¬ 
bođenju iz zatvora vlč. Adolfa Dušića i vlč. Pe¬ 
tra Sivjanovića: 

Gospodine predsjedniče! 

S velikom boli u duši moram se ponovno i ponov¬ 
no obratiti na Vas u slučaju, koji se kao automatski na 
žalost ponavljaju u demokratskoj 
našoj federalnoj jedinici Hrvatskoj, 
a da nema ni otkale gotovo nikako- 
ve nade u poboljšanje ovih nesno¬ 
snih prilika. 

O čemu se u ovom slučaju radi? 

Dušić Adolf, župnik i dekan iz 
Brezovice kod Zagreba, spada među 
one moje najispravnije ugledne 
svečenike, kojima je bezrazložno 
uzeta sloboda i strpan u zatvor. 

Njega u istrazi krive, da je propovi¬ 
jedao proti komunizmu, zaprise- 
gao milicijonere, dva dana izbivao 
od kuče i druge sitnice. On je na¬ 
vodno priznao, da je propovijedao 
proti komunizmu, jer je s najviše 
strane opetovano naglašavano, da 
ovo nije komunistička država, a 
sam komunizam je jedna teorija, 
koja može biti podvržena pametnoj 


kritici, a nije ni vjera, da bi se govorenjem proti njemu 
širila vjerska netrpeljivost ili ugrožavala sloboda čijeg 
vjeroispovijedanja ili savjesti; zaprisegao milicijonere, 
jer su ga prisilili, buduči da nisu imali svoga vojnoga 
svečenika; izbivao je od kuče iz Brezovice, jer se iz Za¬ 
greba nije mogao vratiti kuči i.t.d. 

Sivjanovič Petar, župnik u Grubišnom polju, isto 
tako se več nekoliko dana nalazi u zatvoru, teško bo¬ 
lestan, te bi mogao i podleči, ako se odmah ne pusti na 
slobodu. 

Buduči da se ovakovi slučajevi zatvaranja svečeni¬ 
ka ne smanjuju, nego sistematski i dalje nastavljaju, a 
veliki se broj svečenika nalazi zapravo zbog nikakovih 
razloga po logorima i zatvorima, tako da se duhovna 
pastva katoličkih vjernika zbog toga veoma oteščava. 
Sve ovo smatram sistematski uređenim progonom Cr¬ 
kve u Hrvatskoj, koji se nikako ne slaže ni sa slobodom 
vjeroispovijedanja i savjesti ni s riječima g. Maršala Ti¬ 
ta: 'da se neče nikome ništa dogoditi, tko nije okrvario 
ruke'. 

Osim toga ovakovo maltretiranje svečenstva, koli¬ 
ko mi je poznato, nije nikako podesno za duh nezado¬ 
voljstva u narodnim masama, koje se zbog ovakovih 
slučajeva i te kako razdražuju. 

Stoga Vas, gospodine predsjedniče molim, da se 
najozbiljnije i najhitnije zainteresirate za ova dva spo¬ 
menuta slučaja i vratite im slobodu, a drugim zatvore¬ 
nicima i logorašima pribavite amnestiju. 

Izvolite, gospodine predsjedniče, primiti izraz mo¬ 
ga poštovanja. 

U Zagrebu, dne 5. rujna 1945. 

Dr. Alojzije Stepinac, nadbiskup 

Gospodin 

Dr. Vladimir Bakarič, 

predsjednik vlade federalne Hrvatske 

Zagreb 

(Arhiv Postulature, sv. XCIV, str. 4859) 


Nadbiskup Alojzije Stepinac na Euharistijskom kongresu u Starigradu na Hvaru , 

18. kolovoza 1940. 

I Z SPOMEN-ZBIRKE« 


Zapisi iz knjige dojmova »Spomen-zbirke 
Sluge Božjega Alojzija Stepinca« 


Nakon posjeta Krašiču jučer, evo 
nas danas u Zagrebu. Hvala Ti Aloj- 
zije što smo sretno doputovali, moli 
se za sve nas, 50 učenika i 3 učitelja 
IV-tih razreda osnovne škole »Bijaći« 
iz Kaštel-Novog -18. lipnja 1996. 

* * * 

Preporučujemo se u zagovor 
kardinalu A. Stepincu. Zbirka nas je 
oduševila, 50 učenika i 2 nastavni¬ 
ka osnovne škole »Vladimir Na¬ 
zor« iz Daruvara - 18. lipnja 1996. 

* * * 

Zahvalni dragom Bogu i našem 
blagopokojnom kardinalu Alojziju 
Stepincu za sretan put iz Šibenika u 
Zagreb zahvaljuju vjeroučenici sa s. 
Benjaminom vjeroučiteljicom - 21. 
lipnja 1996. 

* * * 

Ministranti iz Zajezde i Zlatara 
vođeni svojim župnicima u znak 
zahvalnosti kardinalu Stepincu, 
pohodili ovo mjesto 26. lipnja 1996. 

- Josip Čukman i Marijan Piskač. 

* * * 

Nedostojna Tvoje velike milosti 

- molim Te Gospodine udijeli mi tu 
milost i čuvaj moju obitelj. Najpo- 
niznije molim za snagu da mogu 
nositi svoj životni križ. Preporuču¬ 
jem se u zagovor Sluzi Božjemu 
Stepincu, Mira Pezer, Canada - 29. 
lipnja 1996. 

* * * 

Danas Ti dragi kardinale Aloj- 
zije Stepinac iskreno zahvaljujem 
na svoj pomoči i uspješno završe¬ 
nom fakultetu. Molim Te čuvaj i da¬ 
lje moje roditelje i mene i vodi me 
u mom zvanju pravim putem, Ja- 
sminka Zgrabič - 2. srpnja 1996. 

* * * 

S ljubavlju i zahvalnošču prema 
dragom kardinalu Alojziju Stepin¬ 
cu, pohodili smo ovo milosno mje¬ 
sto, s molitvom za beatifikaciju, Pa- 
vao Markač, svečenik - Nedelišče i 
sestra Marija Baranošič r. Markač - 
2. srpnja 1996. 

* * * 

Njegova žrtva neka rađa plodo¬ 
vima u duhovnoj obnovi Hrvata, 


Ivana Lisac-Protulipac - 5. srpnja 
1996. 

* * * 

Predstavnici Svjetovnog insti¬ 
tuta misionarki Kristova kra¬ 
ljevstva iz Rima i Zagreba s divlje¬ 
njem su pregledali svjedočanstvo o 
svetom životu kardinala Stepinca, 
Pater Komelije Šojat, Ofm -11. srp¬ 
nja 1996. 

* * * 

Čestitam (...) na maru i radu na 
uređenju ove zbirke u spomen veli¬ 
kog sina Hrvatskog naroda i Katolič¬ 
ke Crkve Alojzija Stepinca, Marijan 
Pribanič Prof. i dekan farmac.-bio- 
kem. fakulteta Sveučilišta u Zagrebu 

- 11. srpnja 1996. 

* * * 

Čestitam na uređenju ove zbir¬ 
ke. Uvijek se rado sječam i molim 
se dragom Nadbiskupu da nam iz- 
moli mir i slogu hrvatskom narodu. 
Sretna sam što sam Ga osobno po¬ 
znavala i često k njemu svračala. 
On je zračio Krista, s. Damjana Si- 
ketič o.p. - 11. srpnja 1996. 

* * * 

Drago nam je da smo kroz ovu 
izložbu bolje upoznale život kardi¬ 
nala Stepinca i njegovu važnost za 
Crkvu u Hrvata. Dragi Kardinale, 
neka tvoj zagovor učvrsti u nama 
vjeru, nadu i ljubav. Djevojke u du¬ 


hovnim vježbama kod ss. Milosrd¬ 
nica sa č. ss. Ksenijom i Berislavom 
- 7. rujna 1996. 

* * * 

Bio nam je oslonac, stup potpo¬ 
ranj. Ugodno je ponovno osvježiti 
uspomene. Trajno Ga molimo da 
zagovara hrvatski narod, posebno 
mladež. Gospodin neka mu bude 
nagrada. Molimo da ga brzo vidi¬ 
mo i na oltaru, kao našeg zagovor¬ 
nika, M.Š. - 22. rujna 1996. 

* * * 

»Jer po Tvojoj muci blagoslov 
svoj Gospod narodu nam nosi«, 
pjevao Ti je pjesnik. A u danima tu¬ 
ge i jada za naš narod Ti si naš svje¬ 
tionik, naša nada, molio i zagova¬ 
rao nas kod Boga. Hvala Ti budi. 
Hrvat se i danas moli za svoj narod 
i Tebi hvalu pjeva, Zdravka - 23. 
rujna 1996. 

* * * 

Uvijek sam sretna kad dođem 
na Vaš grob, jer nađem duhovnu 
utjehu. Vi ste mi uvijek pomagali i 
znam da čete mi uvijek pokazati 
pravi put u mom životu. Moj otac 
je bio u logoru Lepoglava kada i Vi, 
te ste i njemu bili utjeha i vjerovao 
je da če mu Bog pomoči da se vrati 
kuči, ali nije. Moj otac nema groba. 
Umro je 21. rujna 1947. Na Vašem 
grobu osječam da i moj otac ima 

IZ »SPOMEN-ZBIRKE« 


mjesto, grob, gdje se mogu pomoli¬ 
ti, ostaviti cvijeće. 

Hvala za ovu zbirku. Svaku ve¬ 
čer molim da nam što prije proglase 
Vas svetim, Ljerka Marković - 24. 
rujna 1996. 

* * * 

Baš mi je drago da sam eto da¬ 
nas (iako već dugo planiram) posje¬ 
tio ovo mjesto. Ima mnogo toga što 
čovjeka nuka na razmišljanje; što je 
čovjek, što smo svi na ovoj zemlji. 
Koliko smo dobri a koliko to i ni¬ 
smo, pa se trebaju roditi i živjeti 
sveci među nama, da nam budu 
uzor, da ih poslušamo, slijedimo i 
nastojimo im biti bar malo slični. 
Hvala dragom Bogu na tome! Hva¬ 
la i kardinalu Stepincu i za ono što 
je učinio dok je živio u ovoj dolini 
suza a i danas kada nas sve skupa 
gleda s neba. Budimo zato dobri a 
dragi Bog će nam u tome biti u 
pomoći jer imamo našeg dragog za¬ 
stupnika kardinala Stepinca, Brani¬ 
mir Sulić, liječnik - neuropsihijatar 
- 26. rujna 1996. 

* * * 

Oduševljeni smo zbirkom i na¬ 
damo se da će Alojzije kardinal Ste- 
pinac biti proglašen blaženim i sve¬ 
tim te da ćemo ga proslaviti čašću 
oltara da nam bude zagovornik u 
borbama života na putu vječnog 
spasenja, te da po zagovoru Sluge 
Božjega mognemo ostvariti svoj 
duhovni poziv, sjemeništarci: Šaša 
Iljić i Ivan Damjanović - 29. rujna 
1996. 

* * * 

Neka je blagoslovljen Gospo¬ 
din koji daruje svoj narod svjedoci¬ 
ma vjere i po njima ga vodi putem 
ka vječnosti. Gospodine hvala Ti!, 
Iva Razić - 2. listopada 1996. 

* * * 

Danas sam se susreo s povije¬ 
šću Sveca kojega Hrvati Buenos Ai- 
resa na poseban način hvale i časte. 
O njemu treba više govoriti i više 
pisati, da se prava istina pročuje u 
našem narodu. Hvala vam na 
sačuvanim uspomenama, župnik 
za Hrvate, San Justo, Argentina - 
12. listopada 1996. 

* * * 

Na dan zaređenja našeg dragog 
prijatelja Vlade Mikšića pohodili 
smo Spomen zbirku i upitali se što 
sada živući ljudi misle i rade, na¬ 


kon onoga što su učinili kardinalu 
Stepincu, Ivana i Damir Maležić - 
13. listopada 1996. 

* * * 

Dragi naš sveti Kardinale! Hva¬ 
la Ti što si bio radost Nebeskog 
Oca, Sina i Duha Svetoga i Presvete 
Majke Marije i cijelog neba. Hvala 
Ti za heroizam mučeništva i svje¬ 
dočenja. Izmoli hrvatskoj Crkvi ta¬ 
kav duh ljubavi i vjernosti Svetome 
Ocu da Te slijedi do mučeništva - 
ako treba. Izmoli našim svećenici¬ 
ma svet život i posebnu ljubav pre¬ 


ma Euharistiji i Mariji. Preporučam 
Ti sve Uršulinke. Hvala za pomoć. 
Tvoja s. Marija Elekta Željko - 26. 
listopada 1996. 

* * * 

Radosna sam što sam mogla vi¬ 
djeti tolike pojedinosti vezane za 
život jednog od najvećih sinova na¬ 
še Crkve i Domovine. Dragi Oče 
Kardinale, prati naš narod svojim 
moćnim zagovorom da uvijek osta¬ 
ne vjeran Bogu i Crkvi, s. Danica 
Sanader, Kći Božje Ljubavi, Split - 
28. listopada 1996. 

DAROVATELJI I OBAVIJESTI 


Darovi za pokriće troškova u postupku 
proglašenja blaženim kard. A. Stepinca 


Uz popis prijatelja i štovatelja 
Sluge Božjega Alojzija Stepinca, 
koji su uz molitvu prikazali i nov¬ 
čani dar, sa zahvalnošću se sje¬ 
ćamo svih darovatelja koji su uz 
svoj dar izričito napomenuli da se 
ne objavljuje njihovo ime. Raduje 
činjenica, što su među darovate¬ 
ljima zastupljeni gotovo svi sta¬ 
leži, nastanjeni diljem svijeta, što 
potvrđuje općenarodnu želju za 
proglašenjem blaženim kardinala 
Stepinca. 

Nakon objavljivanja zadnjeg 
broja Glasnika svoj dar za pokriće 
troškova u postupku za proglaše¬ 
nje blaženim kard. Alojzija Stepinca 
uručili su slijedeći darovatelji: Bar¬ 
bara JAŠEK - Gornji Desinec; Lj. 
MIHALIĆ - Varaždin; Mara VIDO- 
VIĆ - Zagreb; Župni ured KRAŠIĆ 
(vlč. Josip BALOG); Ivo KOVAČIĆ 
- Split; N.N. - Zagreb; Anica LJU- 
BUČIĆ - Lozan (Virovitica); Stje¬ 
pan MARENKOVIĆ; Julijana KU- 
JAVEC - Osijek; Obitelj BREBRIĆ - 
Krašić, N.N. (redovnica); Stanko 
VASILJ - Osijek; Samostan Sestara 
BENEDIKTINKI - Hvar; Zvonimir 
HORVAT - Daruvar; Darinka 
OGNJANČEVIĆ-RAUŠ - Zagreb; 
Veronika ROŽIĆ - Prodindol 41 
(Sv. Jana); Hrvatska katolička misi¬ 
ja - KARLSRUHE (vlč. I. Plješa, vo¬ 
ditelj Misije); Anto MATIĆ - Kapela 
kod Bjelovara (Lipovo brdo 13); mr. 
Jure PRPIĆ - Euclid (USA); Hrvat¬ 
ska katolička župa »Naša Gospa 
Kraljica Hrvata« u Torontu (žup¬ 
nik: preč. Josip GJURAN). 


Svoj dar za pokriće troškova 
u postupku za proglašenje blaže¬ 
nim kard. Alojzija Stepinca mo¬ 
žete poslati preko Zagrebačke 
banke na ime: Postulatura Kard. 
Stepinca 

devizni račun: 

012101-01-2421741339 

kunski račun: 

012101-12-2320444313 


Svaki dopis na Postulaturu, 
kojim se priopćuje primljeno 
uslišanje ili uspomena na Slu¬ 
gu Božjega, neka bude potpi¬ 
san, te obilježen nadnevkom i 
mjestom pisanja. Anonimna pi¬ 
sma se ne arhiviraju. Vjernici 
koji žele ostati anonimni neka 
to napomenu u dopisu. 


Na adresu Postulature u Za¬ 
grebu možete naručiti kratki, bo¬ 
gato ilustrirani, životopis kardi¬ 
nala Stepinca pod naslovom: 
SLUGA BOŽJI ALOJZIJE STE- 
PINAC, objavljen u Zagrebu 
1995. (cijena 30 kn), te zbirku 
misli kardinala Stepinca o Maj¬ 
ci Božjoj pod naslovom NAJ- 
LJEPŠE MARIJI (30 kn). 


Vjernici koji na zagovor slu¬ 
ge Božjega budu uslišani, zado¬ 
biju tjelesno ili duhovno ozdrav¬ 
ljenje, ili koju osobitu milost, 
neka opis uslišanja i kompletnu 
liječničku dokumentaciju dosta¬ 
ve na adresu: 

Postulatura Sluge 
Božjega Alojzija Stepinca 
Kaptol 31 
10000 ZAGREB 


Hvala svim čitateljima, 
štovateljima i prijateljima Kauze 
u domovini i širom svijeta, za 
molitve i darove kojima nese¬ 
bično i velikodušno promiču 
glas svetosti i mučeništva kardi¬ 
nala Alojzija Stepinca. 


Ukrasite svoj dom izvornom 
fotografijom kardinala Stepinca 
snimljenom na suđenju 1946., u 
različitim veličinama. 


Hvala Vam što čitate i drugi¬ 
ma omogućujete primati Glasnik 
»Sluga Božji Alojzije Stepinac«. 
Ako na vrijeme podmirite svoje 
obveze prema Glasniku, moći će 
redovito izlaziti i biti vjesnik nje¬ 
govih vrlina, kojima ga je Bog 
proslavio za dobro svoje Crkve i 
hrvatskog naroda. Glasnik mo¬ 
žete i Vi obogatiti svojim dopi¬ 
som i uspomenama na kardinala 
Stepinca ili fotografijom iz nje¬ 
gova života. Ako ste bili dionik 
koje svečanosti priređene u nje¬ 
gov spomen, izvijestite o tome 
putem Glasnika sve prijatelje i 
štovatelje Kard. Stepinca. 



Nadbiskup Stepinac prijatelj malenih 

DOPISI 

»Veliki Božji mož« 

Sv. Ema Fatimska Mati božja, 
13. oktober 1994. 

Spoštovani! 

Zopet se Vam oglašam iz Sloveni¬ 
je, iz župnije Sv. Eme, ko meji na Vašo 
Hrvaško. Prav na meji ob Sotli smo 
obnovili podnico cerkev Sv. Areha, 
kamor so že nekdaj radi prihajali sem 
tuđi vemiki iz sosednje župnije na Hr- 
vaškem, župnije Sv. Petra-Prišlin. V 
obnovljeni cerkvi smo dali tuđi na 
častno mesto sliko božjega služabnika 
kard. Alojzija Stepinca, ko nas bo spo¬ 
minjala na tako velikega božjega 
moža. Tuđi njegov sedanji naslednik 
kardinal Franjo Kuharić hodi dosled- 
no po njegovi poti. Kadar zasledim, 
da je kje nekaj zapisano o božjem 
služabniku kardinalu Alojziju Stepin- 
cu, me takoj pritegne. Kako čudovito 
ga je ocenil sam sveti oče Janez Pavel 
II ob svojem pastoralnem obisku na 
Hrvaškem. Bog daj, da bi kmalu do- 
živeli, da bi bil prištet k blaženim in 
svetnikom. Tega bi bili veseli mnogi 
Slovenci in drugi vemiki po svetu. 
Božji služabnik Alojzij Stepinac je ja¬ 
sna zvezda na nebu 20. stoletja, ki ne 
bo ugasnila nikoli. Nagovarja nas, da 
živimo iz njegove duhovne oporuke, 
duhovniki in škofje ter vsi vemiki (...). 

Franc STRAŠEK, 
župnik pri Sv. Emi 

»Granice se mijenjaju, 
a narod ostaje« 

Alojzije Stepinac - svjetionik 
pazinskih Križara 

U Pazinskom kolegiju - klasič¬ 
noj gimnaziji, od 15. svibnja 1996. 
godine djeluje Križarsko društvo 
»Orlovi«. Ono je plod vrlo uspješ¬ 
nog susreta predsjednika VKB-a 
prof. dr. Petra Kraljeviča s nekolici¬ 
nom učenika naše gimnazije. Druš¬ 
tvo broji 18 članova, a predsjednik 
je Hrvoje Šugar. »Orlovi« su odmah 
po osnivanju aktivno započeli svoje 
djelovanje. Več u lipnju mjesecu iz¬ 
dali su prvi broj svoga glasila pod 
imenom »Runolist«, a pripremili su 
i zajedničko veselo druženje povo¬ 
dom završetka školske godine za 
sve učenike Kolegija. 


Jedan od ciljeva »Orlova« bio je 
zasigurno i upoznavanje šireg kruga 
ljudi s hrvatskim velikanima duha - 
svecima, blaženicima i slugama 
Božjim u Crkvi u Hrvata. Poradi to¬ 
ga smo 19. rujna 1996. upriličili su¬ 
sret s mons. Jurjem Bateljom, po- 
stulatorom za beatifikaciju Sluge 
Božjega Alojzija Stepinca. Htjeli smo 
se izbližega upoznati s okolnostima 
u kojima se, pred 50 godina, odvijao 
sudski proces Zagrebačkom nadbi¬ 
skupu Stepincu. Dr. Batelja je za 
učenike Kolegija i građanstvo Pazina 
održao poučno i stručno predavanje. 
Naime, predavač nas je vrlo iscrpno 
upoznao sa Stepinčevim svetačkim 
životom, a istaknuo je i pojedinosti 
koje su prethodile ili pratile montira¬ 
no suđenje nadbiskupu Stepincu. 
Osim toga, dr. Batelja je u potankosti 
objasnio tijek beatifikacije kardinala 
Stepinca. Brojno slušateljstvo je sa za¬ 
nimanjem pratilo predavanje i uklju¬ 
čilo se u diskusiju. S osobitim je 
zanimanjem popračen dio predava¬ 
nja o povezanosti nadbiskupa Ste¬ 
pinca s Istrom. Premda on u Istri ni¬ 
kad nije bio, volio ju je kao grudu 
Hrvatske domovine. Dapače, zaiska- 
o je od mons. Milanoviča da se na 
konferenciji u Parizu Istra pripoji 
Hrvatskoj, makar pod komunistič¬ 
kom diktaturom, rekavši: »Režimi se 
mijenjaju, dok granice ostaju«, po¬ 
klonio je oltar za sjemenišnu kapelu 
u Pazinu, vlastitih knjiga za bibliote¬ 
ku, a sjemenište obdario novcem 
(10.000 din) i hranom u vrijeme teške 
poratne ekonomske krize. 

Zagledan u lik vlč. Miroslava 
Bulešiča, također mučenika za vje¬ 
ru, čija je bista bila izložena u dvo¬ 
rani gdje se održalo predavanje, dr. 
Batelja je istaknuo kako je nadbi¬ 
skup Stepinac osobno uzdržavao, 
plačao školarinu, za mladog rim¬ 
skog studenta Miroslava Bulešiča, 
kojega su komunisti ubili 24. kolo¬ 
voza 1947. godine. 

Predavanje je u potpunosti 
uspjelo, i u krugu Križara još danas 
se govori o potrebi sve dubljeg 
upoznavanja i nasljedovanja kardi¬ 
nala Stepinca, a u svjetlu tih drago¬ 
cjenih spoznaja o Katoličkoj crkvi 
ubrzo su osnovana nova društva 
križara. 

Naime, »Orlovi« su organizirali 
i veselo druženje prigodom po¬ 
četka školske godine, a početkom 


listopada upoznali su i ostale zain¬ 
teresirane učenike Kolegija s križar- 
stvom. Odaziv je bio vrlo dobar, 
tako da su več 9. listopada osnova¬ 
na tri nova društva: »Antun Mah- 
nič«, »Juraj Dobrila« i »Božo Mila- 
nović«. Predsjednici tih društava 
su: Ante Matan, Danijel Perica i Ša¬ 
ša Mičanovič. 

Zbog osnivanja novih križarskih 
društava, a i radi bolje koordinacije 
među njima, osnovana je Zajednica 
križarskih društava Pazinskog kolegija. 
Za prvog predsjednika Zajednice 
izabran je Ivan Mejak, a njezina je 
uloga koordinacijska, to jest organi¬ 
zira veče projekte kao što su preda¬ 
vanja, duhovne vježbe, hodočašča, 
itd. Zajednica je dosad organizirala 
dva predavanja: »Od flerta do zrele 
ljubavi« prof. Damire Kraljevič i »So¬ 
tonizam - moda ili uvjerenje« dr. Ma¬ 
rijana Jurčeviča. Uspješno je pripre¬ 
mila i prigodnu izložbu uz Papin 
dan pod naslovom »Pape i Hrvati«. 
Organizirano je i nekoliko športskih 
natjecanja. Zajednica je priredila i vr¬ 
lo uspješan susret prof. dr. Petra Kra¬ 
ljeviča s križaricama i križarima na¬ 
šeg Kolegija. 

Konkretno, neki od planova 
Zajednice su: prikupljanje duhovne 
literature i uređenje duhovne knji¬ 
žnice, organiziranje duhovnih vježbi, 
mjesečno organiziranje predavanja 
o religioznim i kulturnim temama i 
problemima sa stručnim predavači¬ 
ma, nabava tehničkih pomagala za 
rad, redovito izdavanje »Runoli¬ 
sta« - glasila Zajednice, organizaci¬ 
ja humanitarnih akcija, priprema¬ 
nje susreta mladih, osnivanje novih 
križarskih društava na području 
Porečko-pulske biskupije i šire, or¬ 
ganiziranje hodočašča, te pohodi 
pojedinim župama u vidu svjedo¬ 
čenja vjere. 

Križari žele živjeti i raditi Pro 
Deo et patria kao istinski katolici i 
Hrvati - domoljubi, nastoje žrtvom 
postiči boljitak svima oko sebe. Ta¬ 
kav je bio i Sluga Božji Alojzije Ste¬ 
pinac. Bio je uvijek spreman pomo- 
či, svagda pripravan na žrtvu. Zato 
ga i Križari časte i slijede kao svoj 
uzor, nastoje provesti u djelo nje¬ 
gov primjer nesebične i uvijek rado 
pružene pomoči, te ljubavi prema 
Bogu, Crkvi i Domovini. 

Pazin, 18. prosinca 1996. 

Perica Dujmovič 

V O T O P I S 


Pobjednik u znaku križa (10) 

Alojzije u službi 
Zagrebačke nadbiskupije 


Prijatelj siromaha 

Imenovanja kojima je nadbiskup 
Bauer povjerio mladom svećeniku 
Alojziju Stepincu različite službe u Za¬ 
grebačkoj nadbiskupiji nisu ga uzoho¬ 
lila. Dapače, sve su ga više usmjeravala 
prema takvu shvaćanju vršenja službe, 
da se po njoj proslavlja Bog i uzdiže čo¬ 
vjek. Vidljivo je to iz načina kako je on 
vjerno hodio za Kristom raspetim i 
uskrslim, te u promicanju karitativno¬ 
ga rada. Naime, on je rado obilazio i 
pomagao siromašne obitelji u zagre¬ 
bačkim predgrađima, a studentima koji 
su dolazili u Zagreb potražio bi pogod¬ 
niji smještaj i pobrinuo se da imaju to¬ 
plu hranu. Videći ga tako zauzetog u 
skrbljenju siromaha i bijednika, nadbi¬ 
skup Bauer ga je imenovao svojim 
milostinjarom, tj. postavio ga je djelite¬ 
ljem milodara onima koji bi pokucali 
na vrata Nadbiskupskog dvora ili su 
bili potrebni pomoći. 

Dobrotovor sirotinje iz 
zagrebačkih predgrađa 

Doista je najupečatljivija značajka 
tadanjeg Alojzijeva rada bila djelotvor¬ 
na ljubav prema siromasima. Oni, siro¬ 
masi i bijednici Zagreba, koje su mnogi 
s prezirom gledali ili oholo osuđivali, 
bili su njegova briga, dapače povlašte¬ 
na braća u Kristu. P. Aleksije Benigar 
reče: »Kako mu je samilost prema ljud¬ 
skoj bijedi od mladosti ispunjala dušu, 
nije mogao ravnodušno gledati beskuć¬ 
nika bez odjeće ili siromaha bez pokri¬ 
vača. Takve su ga pojave u društvenom 
životu nukale da se približi tim bijedni¬ 
cima i da im pomogne.« (Alojzije Stepi¬ 
nac, hrvatski kardinal , str. 97.) 

A vlč. Vilim Cecelja je o mladom 
svećeniku Alojziju Stepincu priopćio sli¬ 
jedeće uspomene: »Kod stola bi malo jeo. 
Uzimao bi svoje obroke i nosio sirotinji... 
Na Kaptolskom se trgu često viđao taj 
probisvijet, kako su te siromahe nazivali, 
gdje prosjače. Govorilo se da je to svijet 
koji neće raditi, pa nije ni vrijedno davati 
im milostinju, jer će ionako sve zapiti. Za 
socijalne probleme, nažalost, nije bilo 
razumijevanja, pa se uopće nije ni pristu¬ 
palo njihovu rješavanju. Usprkos takvom 
mentalitetu Stepincu je ipak pošlo za ru¬ 
kom, da je na Kaptolu osnovana, i to u 
samom Nadbiskupskom dvoru, dnevna 
kuhinja za zagrebačku sirotinju.« (Nav. 
rnj., str. 98). 


Godine 1931. nastupila je nezapam¬ 
ćena ekonomska kriza. Radi nezaposle¬ 
nosti je velik dio ljudi živio u neizvjesno¬ 
sti. Poteškoće u Hrvatskoj množio je 
nasiljem i diktatorski režim, koji nije po¬ 
duzimao odgovarajuće mjere da se po¬ 
pravi stanje radnika i seljaka. U toj neizv¬ 
jesnosti Zagreb je imao svoga apostola 
kršćanske ljubavi i milosrđa, mladog i za¬ 
uzetog svećenika Alojzija Stepinca. 

Prolazeći zagrebačkim ulicama ni¬ 
je žmirio da ne vidi siromaha niti zato¬ 
mio srce da ne vidi njegovu potrebu. 
Pojedini prizori duboko su se usjekli u 
njegovu dušu. On sam je o tome, kao 
sužanj u Krašiću, 19. studenoga 1953., 
ovako prozborio: »Idući kao ceremoni- 
jar o Novoj godini u isusovačku crkvu 
da pomognem ispovijedati, opazim 
kako na uglu Draškovićeve i Vlaške 
ulice sjedi jedna djevojka - pijana. Dru¬ 
ga tetura po ulici (...). Na periferiji gra¬ 
da vladala je očajna bijeda. Neke su 
obitelji ležale tu na smetištu.« I da do¬ 
skoči tome jadu, da stvori svijest odgo¬ 
vornosti kod svih čimbenika društve¬ 
nog života i crkvenih ljudi za potrebu 
karitativnog rada, počeo je izdavati ča¬ 
sopis »Caritas«. (VJD, sv. II., str. 85). 

Utemeljitelj Karitasa Zagrebačke 
nadbiskupije 

Alojzije je bio neposredni očevidac 
bijede, nemorala, profiterstva, koji su 
se nadvili nad sudbinu mnogih Za¬ 
grepčana. Ne samo što je donosio hra¬ 
nu najpotrebnijima ili obilazio zapuš- 


Piše: Serafin Romanov 


tena radnička predgrađa, već je u želji 
da spriječi veće zlo i liječi nastalo po¬ 
krenuo djelovanje Karitasa Zagrebačke 
nadbiskupije. Istina, nadbiskup Bauer 
je 25. studenoga 1931. izdao okružnicu o 
osnutku »Karitasa nadbiskupije zagre¬ 
bačke«, ali je sve pripremio, statut 
složio i pronašao djelatnike i gorljive 
apostole on, Alojzije Stepinac. 

Svrha »Karitasa zagrebačke nadbi¬ 
skupije«, razgranatog u svakoj župi, 
bila je »njegovati, jačati i širiti duh dje¬ 
lotvorne ljubavi prema bližnjemu«. Za 
vrijeme Drugog svjetskog rata Karitas 
je činio »prava čudesa«. 

I kad su mu komunisti na suđenju 
1946. spočitavali djelovanje »Karitasa«, 
Nadbiskup nije propustio braniti to 
djelo Katoličke crkve, koje je bezbrojna 
dobra učinilo upravo partizanskim dje¬ 
latnicima i njihovoj djeci. 

Mladi svećenik Alojzije Stepinac 
bijaše prvi predsjednik zajednice Kari¬ 
tasa za grad Zagreb. Kad je u zimi koja je 
povezivala godine 1933. i 1934. nastala 
prava glad, on je osnovao nekoliko puč¬ 
kih kuhinja za siromahe na području 
grada Zagreba. Osobno je zamolio žu¬ 
pnike da po župama provedu sabirnu 
akciju prikupljanja živežnih namirnica. 
U tu svrhu priređivane su i različite 
kultumo-umjetničke priredbe. 

Radeći, uz ostale svoje dužnosti, i 
u sekretarijatu novoosnovanog Karita¬ 
sa, Alojzije je 5. listopada 1933. uputio 
jednome svome kolegi svećeniku pi¬ 
smo s molbom da se po župama njego- 



Nadbiskup A. Stepinac na logorovanju s malim križarima u Mokricama , 
od 26. srpnja do 6 . kolovoza 1940. 

va dekanata provede akcija za sabiranje 
živežnih namirnica za prehranu glad¬ 
nih. U pismu naslovljenom s »Dragi 
druže!« napisao je: »Prilike u Zagrebu 
takodjer su Vam prilično poznate. Očaj- 
nije već jedva mogu da budu. Do danas 
je u našoj kartoteci ubilježeno možda 
već 4.000 tisuće ljudi koji traže pomoć 
(...). Razmišljajući došao sam na misao 
da Vas uoči predstojeće zime molim, da 
pokušate u svojoj župi a ako je moguće 
i u drugim župama tamošnjeg dekana¬ 
ta pokušati sabirnu akciju živežnih na¬ 
mirnica (...) uopće svega što bi se moglo 
upotriebiti za prehranu gladnih.« 

Pokretač časopisa za pomoć 
siromasima 

Za učinkovitiji karitativni rad i za 
uključivanje što više ljudi u pomaganju 
siromasima, Alojzije je početkom godi¬ 
ne 1934. otpočeo zajedno sa svojim su¬ 
radnicima izdavati skromni listić pod 
imenom »Karitas«. U prvih pet brojeva 
on sam je napisao nepotpisane uvodni¬ 
ke i članke. Ti su članci, kao i njegove 
propovijedi, krcati navodima Sv. pisma 
o potrebi milostinje. U njima je opisao 
osobne doživljaje ljudske bijede uočene 
u zagrebačkim predgrađima. 

Za prvi broj »Karitasa« napisao je 
programatski članak s pitanjem: Sto 
hoćemo? odgovorio je: »Ništa nova! 
Hoćemo samo da pokažemo, da u ka¬ 
toličkoj crkvi još živi onaj duh, koji je 
božanski Spasitelj ulio u nju. Hoćemo 
da pokažemo da u katoličkoj crkvi još 
živi duh djelotvorne ljubavi. Hoćemo 
da ona lijepa svjetiljka, što ima da gori 
u srcu svakoga kršćanina - a to je dje¬ 
lotvorna ljubav - da ta svjetiljka i dalje 
sjaje pred licem Gospodnjim (...). 

Naša je akcija eminentno crkvena. 
Iza nje stoji naš natpastir, nasljednik apo¬ 
stola, iza nje stoji sv. Otac. Iza nje stoji 
Krist, iza nje stoji Bog, koji je zapovijedio 
-ljubibližnjega svoga kao samoga sebe!« 
(Karitas, br. 1 (1934), str. ls.) U tom pr¬ 
vom broju napisao je i članak Organizo- 
vani karitativni rad, u kojem je govorio o 
potrebi oduševljenoga rada u Karitasu, 
jer se samo gorućom Kristovom ljubavi i 
organiziranim radom mogu polučiti 
značajni rezultati u suzbijanju bijede i 
pomoć siromasima, (usp. Karitas , br. 2 
(1934), str. 2-3.) 

U drugom broju Alojzije potiče na 
osobno posjećivanje bijednika i vidi u 
tome »jednu goruću potrebu«. U član¬ 
ku pod naslovom Jedna goruća potreba 
istaknuo je: »Osobno posjećivanje ima- 
de veliku vrijednost iza posjetioca i za 
bijednika. Za posjetioca, jer će gledajući 
bijedu na licu mjesta vidjeti, da imade 
nevolje daleko veće nego li je njegova. 
Lakše će snositi svoje breme, kad vidi 


tuđe teže (...). Oćutit će često puta ve¬ 
selje, kojega svijet ne može dati, a koje 
Bog ulijeva u srce milosrdnog čovjeka. 
Osobno posjećivanje, što je i glavno, 
imade silnu vrijednost za nevoljnika, 
kojeg se posjećuje. Ono djeluje kao me¬ 
lem na ljutu ranu. Jer ako mu i ne po¬ 
mognemo mnogo, ipak kad siromah 
vidi, da imademo s njime samilosti i ra¬ 
zumijevanja, puno će lakše snositi svo¬ 
ju bol, i mi smo vidjeli ne jedamput 
gdje plaču od ganuća, kad čovjek dođe 
k njima makar i sa najmanjom pomoći, 
makar samo s dobrom rječju. Zar se ne 
tuži već Spasitelj: Tražio sam, tko će da 
me tješi i nisam ga našao!'« (usp. Kari- 
tas f br. 2 (1934), str. 9s.) 

Tako prema mislima i djelima sa¬ 
mog Alojzija Stepinca, apostola ljubavi 
grada Zagreba, u čovjeku bijedniku tje¬ 
šimo samog Spasitelja. 

Za treći broj »Karitasa« Alojzije je 
napisao članak o skrbi za djecu. Donio 
je potresna iskustva o siromaštvu djece. 
Članak je otpočeo Isusovim pozivom: 
»Pustite malene k meni, jer je takovih 
kraljevstvo nebesko«, a završio riječi¬ 
ma: »U svakom djetetu krije se jedna 
neumrla duša! Za svako to dijete umro 
je na križu Sin Božji! Zar se ne isplati 
da se zauzmemo za njih svim srcem? 
'Zaista Vam kažem, što učiniste jedno¬ 
me od ovih najmanjih, meni učiniste!' 
Tako shvaća Isus Krist brigu za djecu.« 
(Karitas, br. 3 (1934), str. 17s.) 

Uvodni članak za četvrti broj »Ka¬ 
ritasa« Alojzije je posvetio služinčadi. 
U članku je upozorio da su gradske pri¬ 
like opasnost za vjeru i poštenje djevo¬ 
jaka koje sa sela dolaze u grad. Ne piše 
s gledišta društvene pravednosti, što je 
posao sociologa i zakonodavaca, nego 
sa stanovišta »kršćanske ljubavi, što je 
posao i zadaća sviju nas, koji mislimo i 
osjećamo s Kristom.« (Karitas, br. 4 
(1934), str. 25s.). 

Uvodnik petog broja posvetio je 
bolesnicima. Govoreći o »divnom Sa- 
maritancu« iz Isusove prispodobe (usp. 
Lk 10,33), reče: »A ima li što ljepše nego 
li biti milosrdni Samaritanac? 

Ako budemo sa Spasiteljem, tim 
pravim milosrdnim Samaritancem 
'prolazili čineći dobro' na svijetu, onda 
ćemo se s Njime i radovati u nebu. Ina¬ 
če će nam moći s pravom doviknuti 'o- 
dlazite od mene prokleti, ne poznajem 
vas!'« (Karitas, br. 5 (1934), str. 33s.). 

U petom broju objavio je i članak 
pod naslovom Pomozimo sirotinju obi¬ 
lato. Upirući se na Isusovu riječ: »Kako¬ 
vom mjerom mjerite takvom će vam se 
i odmjeriti« potaknuo na darežljivost 
riječima: »Neka ne bude ruka naša pru¬ 


žena da prima, a stisnuta da daje.« (Ka¬ 
ritas, br. 5 (1934), str. 34-35.) 

Značajni su u ta četiri prva broja 
časopisa »Karitas« Alojzijevi članci i 
razmišljanja na temu: Milostinja u svje¬ 
tlu vjere. U njima je istaknuo i ovu mi¬ 
sao: »Buduć da mi nismo samo kakova 
'filantropijska' institucija, nego katolič¬ 
ka karitativna organizacija, koja mora 
da sve stvari promatra u duhu vjere, 
vrijedno je, da barem letimično ogleda¬ 
mo ovu stvar sa stanovišta vjere.« (Ka¬ 
ritas, br. 3 (1934), str. 18.) 

Tako Alojzije ne prosuđuje milosti¬ 
nju kao savjet za djelovanje, nego kao 
zapovijed Gospodnju. Naveo je, naime, 
Isusove riječi: »Ovo je zapovijed moja, 
da se ljubite među sobom, kao što sam 
ja ljubio vas.« (Iv 15, 5). Milostinja, sto¬ 
ga, mora biti svjedočanstvo ljubavi Kri¬ 
stove, ljubavi Božje u nama. (usp. Kari¬ 
tas, br. 1 (1934), str. 4.) 

Bogataše je podsjećao da nisu oni 
apsolutni gospodari onoga što posje¬ 
duju, nego je Bog gospodar svih stvari. 
Oni su samo upravitelji. Zato imaju 
dužnost da svoje blago upotrijebe ona¬ 
ko kako hoće Bog, a to je da dijele mi¬ 
lostinju. U svojim se mislima oslonio na 
riječi sv. Pisma: »Časti Gospodina ima¬ 
njem svojim.« (Prov 3, 9). (Karitas, br. 2 
(1934), str. 10-12.) 

Poticao je bogataše neka obilato i 
radosno darivaju siromahe. »Stotinu ti 
je možda dobročinstava iskazao Gos¬ 
podin za malen darak, koji si Njemu za 
ljubav pružio sirotinji. Ne boj se dakle 
da će Gospodin biti škrt prema tebi, bu¬ 
deš li darežljiv. 'Kad otvoriš srce svoje 
siromahu, bit ćeš kao izvor voda, koje¬ 
mu neće ponestati vode.'« (Karitas, br. 3 
(1934), str. 18s.) 

Značajne su i završne riječi njego¬ 
vih razmišljanja o milostinji, koje je pre¬ 
uzeo od sv. Augustina: »Daj, što ne mo¬ 
žeš zadržati, i primi što ne možeš 
izgubiti.« (Karitas, br. 4 (1934), str. 27s.) 

Znakovit je i Alojzijev članak na 
temu: Osvrt na karitativnu djelatnost 
crkve..., u kojem je zapisao: »Iako ne¬ 
mamo pri ruci točnih podataka, neće¬ 
mo se prevariti kad reknemo, da je pre¬ 
ko 500.000 dinara izdala crkva za 
sirotinju u Zagrebu, ona ista crkva ka¬ 
tolička, koju 'drugovi' i 'braća' nazivaju 
pljačkašem i zaglupljivačem naroda.« 
(usp. Karitas, br. 2 (1934), str. 13.). Nije 
teško pod pojmom »drugovi« prepoz¬ 
nati komuniste, a pod pojmom »braća« 
masone s kojima će se Alojzije Stepinac 
sudbinski suočiti od trenutka svojeg bi¬ 
skupskog posvećenja 1934. do uhićenja 
koje je izvršio komunistički režim 1946. 
No, on je njihovo razorno i pogubno 

djelovanje uočavao i razotkrivao od 
početka svoga svećeničkog djelovanja. 

On se nije sa spomenutim grupaci¬ 
jama utrkivao, već je za ljutu ranu soci¬ 
jalne bijede primjenjivao evanđeoski li¬ 
jek kojemu su se spomenute grupe 
prikriveno ili otvoreno suprotstavljale. 

Apostol Evanđelja ljubavi 

Alojzije Stepinac je uistinu bio 
apostol Evanđelja ljubavi. Evanđelja 
Božjeg milosrđa. On je u siromahu gle¬ 
dao Krista Boga, ponavljajući često Kri¬ 
stove riječi: »Sto god ste učinili jedno¬ 
me od moje najmanje braće, meni ste 
učinili.« Bio je uvjerenja da je djelova¬ 
nje u skladu tih riječi kadro ostvariti ci¬ 
vilizaciju ljubavi. 

Alojzije Stepinac se tako u prvim 
godinama svoga svećeništva osjeća rado¬ 
snim kad god nesebično djeluje u korist 
bližnjega i nastoji da svaki čovjek, a po¬ 
sebno mladi ljudi, osjete učinkovitim za¬ 
datak vršenja kršćanske ljubavi. Mladeži 
pripada budućnost. Alojzije je znao pro¬ 
naći način da se mladež, osobito kroz 
djelovanje u Katoličkoj akciji, uključi u 
karitativnu djelatnost. Upravo za mladež 
je održao više duhovnih tečaja. Znakovit 
je onaj održan u franjevačkom samosta¬ 
nu u Krapini o kojem, kao sužanj u Kra- 
šiću, reče 3. svibnja 1955.: »Kako su ti 
dečki samo slušali, kad sam im tumačio 
osnovne istine vjere. Bili su kao izvan se¬ 
be zaneseni... veseli i svi do jednog ispra¬ 
tili me na stanicu do vagona. Nama bi 
trebalo 40 domova duhovnih vježbi.« 
(VJD, sv. II., str. 350.) 

Za grupu sveučilištaraca koji su se 
dragovoljno prijavili za karitativni rad, 
upriličio je posebni tečaj. Obećao im je da 
će na Tijelovo 1934. za njih prikazati sve¬ 
tu Misu i podijeliti im svetu pričest. I eto, 
uoči toga Tijelova, stigoše prvi brzojavi i 
čestitke o njegovom imenovanju za nad¬ 
biskupa koadjutora. On je ipak okupio tu 
dragu mladež, koja se odlučila na karita¬ 
tivni rad, i kao imenovani nadbiskup ko- 
adjutor održao prvu svetu Misu u zajed¬ 
nici kršćanske ljubavi. Bio je to znakovit 
i proročki čin. Tim činom Alojzije je očito¬ 
vao da karitativna djelatnost u Crkvi 
izvire iz Euharistije, iz Kristove »ljubavi 
do kraja«. 

(nastavlja se) 

Napomena Uredništva: 

Autorici teksta ove pjesme nije bila poznata či¬ 
njenica da je UDBA, kao relikviju sačuvano srce 
kardinala Alojzija Stepinca, pod prijetnjom odgo¬ 
vornima u Nadbiskupiji otuđila, uništila, spalila. 
Stoga pojam Kardinalova srca ovdje predstavlja 
njegovu osobu i svekoliko njegovo junačko, mu¬ 
čeničko djelo. 


Pedeset arturija položeno je na grob Sluge Božjega 
na spomen 50. obljetnice sudske presude 

















































































































































































































